
SIGLE 


1521. — Data unui eveniment. 

c. 1524. — Dată nesigură sau aproximativă. 

1509-1549. — Durata unui eveniment. 

<1512-1516>. — Interval de desfășurare al unui eveniment. 

1523. — Trimite la rubrica corespunzătoare datei indicate (N.B. 
Această dată nu este neapărat cea a evenimentului care a motivat 
trimiterea). 

(a) Într-o rubrică, trimitere la unul dintre paragrafele notiţei cores- 
punzătoare. 


Capitolul I 


RENAŞTEREA ŞI REFORMA 
(1494-1559) 


1494. — Începutul războaielor din Italia. Carol al VIII-lea cuce- 
reşte Roma (a). — Aldo Manuzio îşi înființează tipografia la Veneţia. 

(a) Progresele conştiinţei naționale în Occident (7575) au dus la 
apariția „imperialismelor“. Ca urmarea slăbiciunii sale politice, Italia 
a devenit teatrul lor de înfruntare. Moștenitor al dinastiei de Anjou, 
Carol al VIII-lea visa să cucerească regatul Napoli și să continue 
cuceririle spre Constantinopol, unde să întemeieze un imperiu 
universal. Primit cu entuziasm, el s-a lovit curând de o coaliţie urzită 
de papă și de Veneţia. Cu mare greutate şi-a deschis la Fornovo calea 
retragerii (1495). 


1494-1553. — Viaţa lui François Rabelais (71534). 


1495. — Carol al VIII-lea cucereşte Napoli. Bătălia de la Fornovo 
(1494). — Andrea Mantegna: Madona Victoriei. 


1495-1521. — Domnia lui Manuel cel Mare (el A fortunado — „cel 
Fericit“), regele Portugaliei. 


1496. — Antonio della Robbia: Întâlnirea Sfântului Francisc cu 
Sfântul Dominic. Perugino (Pietro Vannucci): picturile de la biserica 
Santa Maria dei Pazzi din Florenţa. 


1497. — Leonardo da Vinci: Cina cea de taină. 

Inceputul secolului al XVI-lea a constituit deplina înflorire a 
Renașterii artistice italiene, perioadă în care au trăit cei mai mari 
maeștri. Foarte diferiţi prin manieră şi temperament, Leonardo da 
Vinci, Michelangelo Bunarroti şi Rafael Sanzio se aseamănă totuși 


sie 


prin marea varietate a geniului lor, fiind totodată pictori, arhitecți, 
sculptori, prin dorinţa de a atinge perfecțiunea, prin dragostea 
pentru frumusețea plastică şi grija de a sugera gânduri şi carac- 
tere prin jocul expresiilor şi atitudinilor. Aceste trăsături, proprii 
Renaşterii, proveneau din studiul modelelor antice şi din evoluția 
gândirii contemporane, care respingea pesimismul medieval ca să 
se consacre cultului omului. 


1497-1499. — Călătoria lui Vasco da Gama în India. 

Străduindu-se să găsească drumul spre Indii prin est, portughezii 
ajunseseră la Capul Bunei Speranţe încă din /487. După zece ani, la 
Calicut, Vasco da Gama atinge destinaţia urmărită cu încăpățânare, 
în pofida numeroaselor dificultăți. Beneficiile extraordinare obținute 
de pe urma încărcăturii sale, ca și descoperirile lui, au grăbit mişcarea 
colonială. 


1498. — Albrecht Diirer: Apocalipsa. 

Influenţa italiană ajunge şi în Germania, dar încă nu se face simțită 
decât în formă. Dintre cei doi mari artiști ai timpului, Diirer și Hans 
Holbein cel Bătrân, primul a rămas obsedat de spiritul chinuit al stirpei 
sale, în timp ce al doilea, prin grija față de precizie, se alătură artei 
flamande din secolul al XV-lea. 


c. 1498. — Fecioara în glorie, triptic al Maestrului din Moulins. 
1498-1515. — Domnia lui Ludovic al XII-lea. 


1499. — Ludovic al XII-lea în Italia. 

Succesor al lui Carol al VIII-lea (7494) şi descinzând din familia 
Visconti, Ludovic al XII-lea a încercat să-și impună drepturile asupra 
ducatului Milano şi să-și răzbune predecesorii. După succese strălu- 
cite care l-au dus până la Napoli, el a fost alungat, în pofida faptelor 
de vitejie ale lui Pierre Terrail de Bayard, şi s-a lăsat antrenat în intri- 
gile italiene de papa Iuliu al II-lea (7503), care s-a întors împotriva 
lui, formând Sfânta Ligă (7577). După pierderea Italiei (7572), Franța 
a fost invadată de englezi, care au înaintat până la Somme, și de elve- 
tieni, care au asediat Dijonul. Moartea lui Iuliu al II-lea i-a permis lui 
Ludovic al XII-lea să încheie pacea (/5/3). 

1500. — Pedro Alvarez Cabral în Brazilia (1502). — Începutul 
comerțului cu negri (1545). — Erasm din Rotterdam: Primele adagii 
(1509). — Sandro Botticelli: Naşterea lui lisus. 


1501. — Întemeierea dinastiei Sefevizilor [Safavizilor] în Persia. 

Sunniti înflăcărați, turcii nu au reuşit să înăbușe erezia şiită, care 
a rămas puternică în rândul triburilor din Azerbaidjan. Un şef energic, 
Ismail, i-a condus la cucerirea Persiei. Întemeietor al dinastiei sefevide, 
el a reuşit nu numai să devină stăpân al întregii țări, ci şi să cucerească 
Mesopotamia. Dominaţie fragilă, deoarece Ismail era un nomad și nu 
se preocupa de organizarea administrativă. Principalul pericol venea 
din partea urii otomanilor față de acest eretic. Prins între ei şi reduta- 
bilii uzbeci din Turkestan, Ismail a fost nevoit să facă eforturi serioase 
ca să se apere şi nu a reușit să-și păstreze toate cuceririle. Totuşi, viața 
economică nu a suferit din cauza acestor războaie neîncetate şi a favo- 
rizat o revigorare strălucită a civilizației. 


1502. — Covertirea forțată a maurilor spanioli (a). — Începutul 
construirii bisericii şi mănăstirii Belem din Lisabona. Donato 
Bramante: Tempietto din San Pietro in Montorio (Roma). Sansovino: 
Botezul lui Hristos. 

(a) Absolutismul s-a dezvoltat în Spania, ca și în cazul celorlalte 
monarhii occidentale. Cortesurile (oarecum asemănătoare cu Stările 
Generale din Franţa) nu au mai jucat un rol efectiv. Orașele erau sub 
tutela funcționarilor (corregidores) numiţi de rege. Nobilimea şi-a 
pierdutdreptul de a judeca și a fost îndepărtată din funcțiile importante. 
Revoltele au fost înăbușite în sânge. Originalitatea spaniolă consta în 
legătura foarte strânsă dintre regalitate şi Biserică. Principalul ministru 
al regilor era un cardinal, Ximenes de Cisneros. Evreii şi maurii au fost 
constrânși să se convertească sau să se exileze, iar Inchiziția menținea 
puritatea credinței prin flacăra rugurilor. 


1502-1503. — A doua călătorie a lui Vasco da Gama. 

La puţin timp după întoarcerea sa (7497), Vasco da Gama a plecat 
din nou spre Indii, ca să pună bazele Imperiului Portughez, având de 
înfruntat ostilitatea traficanților de arabi din Oceanul Indian, apoi o 

coaliţie a prinților indieni, de Veneţia și de Egipt, ameninţati în intere- 
sele lor vitale. Un mare comandant războinic, Alfonso de Albuquerque 
(1506), a spulberat toate împotrivirile. Stăpâni pe insulele Socotra 
(1506) şi Ormuz (1507), portughezii au deturnat în profitul lor tot 
comerțul cu mirodenii. Ocuparea peninsulei Malacca (/5//) a trans- 
format Oceanul Indian într-un lac portughez. După moartea sa, în 
1515, succesorii lui au ajuns în Insulele Sonde, China (7517) și Japonia. 
Drumurile de acces erau jalonate de numeroase contoare în Africa, în 
timp ce Cabral descoperea Brazilia (71500). Astfel s-a format, pe 20 000 
km de coastă, un imperiu exclusiv maritim. 


1502-1507. — Michel Colombe: Mormântul lui Francisc al II-lea 
al Bretaniei. 

Influenţa italiană va predomina în Franța abia începând din 
momentul în care Francisc I i-a atras pe artiști la curtea lui, cel mai 
ilustru fiind Leonardo da Vinci. Chiar și atunci, arhitectura castelelor 
de pe Valea Loarei (/524), Fontainebleau și Luvru a menținut vie 
tradiția națională, ajungându-se la un stil compozit care a produs capo- 
dopere. În sculptură, la început puțin sesizabilă în opera lui Colombe, 
ea s-a accentuat la Pierre Bontemps și a triumfat la Jean Goujon. 


1502-1509. — Construcția castelului din Gaillon. 


1503. — Albuquerque ajunge în India: ocuparea portului Kochi 
(1502). — Construirea aripii „Louis XII“ a castelului din Blois (1502) 
— Leonardo da Vinci: Gioconda (1502). — Michelangelo: Sfânta 
familie (1497). 


1503-1513. — Pontificatul lui Iuliu al II-lea (1499). 


1504. — Babur (Baber) cucerește Kabulul (1526). — Michelangelo: 
David (1497). — Erasm: Enchiridion (1509). 


1505. — Constituţia Nihil novi în Polonia (a). — Rafael: Fecioara 
marelui-duce (1497). 

(a) Monarhia poloneză a intrat în declin sub ultimii Jagelloni. O nobi- 
lime agitată și obtuză le-a interzis regilor prin constituția Nihil novi 
să hotărască vreo reformă fără încuviințarea Senatului și le-a refuzat 


- 10 - 


deseori supunerea. Fără armată, fără funcționari, fără finanțe publice, 
regii n-au putut decât să asiste la decăderea statului. Totuși, în acest 
moment civilizația a cunoscut cea mai mare strălucire. S-a manifestat 
din plin influenţa italiană. Arta şi mai ales literatura au produs capo- 
dopere. lar Reforma, consecință a umanismului (Universitatea din 
Cracovia), a cunoscut primii martiri. 


1506. — Albuquerque ocupă insula Socotra (1502). — Începe 
construcția bazilicii San Pietro din Roma. — Johannes Reuchlin: De 
rudimentis hebraicis (Despre începuturile limbii ebraice). 


d. 1506. — Sansovino: Mormintele lui leronimo della Rovere şi 
Ascanio Sforza. 


1507. — Hirotonisirea lui Martin Luther (/5/7). — Albuquerque 
ocupă Ormuz (1502). 


1508. — Miniaturistul Jean Bourdichon: Les Heures d'Anne de 
Bretagne. 


c. 1508. — Colombe: Sfântul Gheorghe de la Gaillon (1502). 
1508-1510. — Vecellio Tiziano: Amorul sacru şi amorul profan. 


1508-1512. — Michelangelo: Frescele de pe tavanul Capelei 
Sixtine de la Vatican (1497). 


1509. — Erasm: Elogiul nebuniei. 

Cel mai mare dintre umaniști, care își propunea să dezvolte toate 
capacitățile umane redând viață Antichității, a fost Erasm, care s-a 
bucurat de o recunoaştere universală. Preocupat de împăcarea creşti- 
nismului cu Renaşterea, prudența și suspiciunea l-au lipsit de îndrăz- 
neala caracteristică reformatorilor și rolul lui în viața religioasă a fost 
destul de palid. 


1509-1512. — Rafael: Frescele din Camera Sigiliului (7497). 


1509-1547. — Domnia lui Henric al VIII-lea Tudor al Angliei. 
Epuizată de Războiul celor Două Roze (1455), Anglia simțea nevoia 
unei restaurări monarhice, fără a renunţa la principiile constituționale 

provenite din evoluția ei medievală. De aceea, Henric al VIII-lea, în 
pofida temperamentului său despotic, nu a reușit să țină Parlamentul 
deoparte şi să instituie fără consimțământul lui noi impozite necesare 
fastului său. 


1510. — Matthias Grünewald: Altarul mănăstirii din Isenheim (/498). 


1511. — Formarea Sfintei Ligi (1499). — Albuquerque ocupă 
Malacca (1502). 


1512. — Ludovic al XII-lea, alungat din Italia (7499). — Luther, 
profesor la Universitatea din Wittemberg (7517). — Lefèvre d'Etaples 
publică Epistolele Sfântului Pavel. 


1512-1516. — Michelangelo: Moise (1497). 
1512-1520. — Domnia sultanului Selim I (1520). 


1513. — Elveţienii şi englezii invadează Franța: bătălia de la 
Guinegatte, asediul Dijonului. Ludovic al XII-lea restabilește pacea 
(1499). — Vasco Nuñez de Balboa descoperă Oceanul Pacific (a). — 
Dürer: Cavalerul şi moartea (1498). — Întemeierea catedralei Nueva 
din Salamanca. 

(a) Căutând spre vest drumul către Indii, pe care portughezii aveau 
să-l găsească spre est (7497), Cristofor Columb (7492) nu știa că desco- 
perise un nou continent. Timp de douăzeci de ani, el şi numeroșii săi 
emuli s-au limitat să facă o recunoaştere a coastelor sale orientale. 
Amerigo Vespucci a bănuit primul adevărul pe care Balboa îl va 
confirma descoperind Pacificul, după ce va trece prin istmul Panama. 


1513-1521. — Pontificatul lui Leon al X-lea (1499). 


1514.. — Guillaume Budé: De asse (tratat despre monede și vechile 
unităţi de măsură) (1530). — Correggio (Antonio Allegri); Madona şi 
Sfântul Francisc. 


1515. — Urcarea pe tron a lui Francisc I (a). — Bătălia de la 
Marignano (b). — Rafael: Sfânta Cecilia (1497). — Leonardo da Vinci 
se instalează în Franța (7502). 

(a) În timpul lui Francisc I s-a încheiat evoluţia care a dus monarhia 
franceză la absolutism. Autoritatea regală s-a eliberat de orice limi- 
tare: Stările Generale nu au mai fost reunite. Ultimul principat feudal a 
dispărut odată cu trădarea conetabilului de Bourbon (/523). Nobilimii 
i S-a interzis să mai recruteze armate private. De altfel, ruinată de 
evoluția economică, ea nu mai avea altă soluţie decât să cerșească 
favorurile regale, precum nu le putea obține decât venind la curte, 
unde subordonarea ei s-a accentuat. Concordatul de la Bologna (1516) 
a pus clerul sub tutela regală. Sursă a autorităţii, suveranul o exercita 
încă personal şi avea control total asupra sfetnicilor săi. Și nu ezita să-i 
pedepsească atunci când nu mai avea încredere în ei: supraintendentul 
Jacques de Semblancay şi-a pierdut astfel viața (7523). Nu era tole- 
rată nici o împotrivire. Mişcările populare erau reprimate fără milă. 
Aparatul guvernamental, încă rudimentar, s-a dezvoltat şi el. Consiliul 
a fost împărțit în secțiuni specializate. Au fost create funţiile de 
secretari de stat, mai întâi cu sarcina de a supraveghea administraţia 
locală, înainte de a deveni miniștri (1547). În provincii, câteva ordo- 
nanțe au extins domeniul justiției regale. Cea de la Villers-Cotterets 
(1539) a înlocuit latina cu franceza în cazul procedurii. Guvernatori 
militari, strămoși ai intendenților, impuneau peste tot voința monar- 
hului. Această evoluţie, generală în Occident, corespundea progre- 
sului conştiinţei naționale, care se întruchipa în persoana suveranului, 
răspândirii dreptului roman, care identifica legea cu regele, dorințelor 
populaţiei, ale burgheziei în plin avânt, pentru ca ordinea internă să fie 
garanţia dezvoltării lor. În Franța, alianța între marii bogaţi și absolu- 
tism a fost întărită de solicitările constante ale unei vistierii strâmtorate 
la disponibilitățile crescânde ale burgheziei, fie prin crearea rentelor 
primăriei orașului Paris (primul împrumut lansat de monarhie), 1522, 
sau sporirea numărului funcțiilor ce puteau fi cumpărate, cu riscul de 
a secătui finanțele și de a crea o putere publică aptă să rivalizeze cu 
puterea regală. Pe moment, interesul şi vanitatea au consolidat fideli- 
tatea bogaților, oferind regelui mijlocul de a-și manifesta măreția prin 
luxul curții, strălucirea serbărilor şi mecenatul practicat de monarh. 

(b) De la începutul domniei sale, Francisc I a intrat în Italia ca să 
recucerească ducatul Milano. Bravura și superioritatea artileriei sale 

au dus la înfrângerea elveţienilor la Marignano și papa a fost constrâns 
să facă pace. La instigarea lui, adversarii au negociat la puțin timp 
după aceea. Războaiele din Italia păreau terminate, ducatul Milano 
rămânea francezilor, iar Napoli, spaniolilor. 


1515-1524. — Se construiește aripa „Francois I“ a castelului din 
Blois (1502). 


1516. — Concordatul de la Bologna (7515). — Carol Quintul îi 
urmează la tron lui Ferdinand de Aragon (a). — Niccolă Machiavelli: 
Principele. Ludovico Ariosto: Orlando furioso (b). — Thomas Morus 
(More): Utopia. — Rafael: Madona Sixtină (1497). — Înființarea 
Ordinului Oratoriului. 

(a) Moartea bunicilor săi, Ferdinand de Aragon, apoi Maximilian 
de Austria (1519), l-a făcut pe Carol Quintul stăpânul celui mai mare 
imperiu cunoscut. Alegerea sa pe tronul imperiului germanic contra lui 
Francisc I i-a consacrat puterea, deși anarhia, endemică în Germania, 
va spori odată cu tulburările Reformei. Începutul domniei în Spania 
a fost totuşi nefericit. Străin regatului său prin educație, s-a lăsat în 
voia avidității miniştrilor săi flamanzi, care au accentuat absolutismul 
Regilor Catolici (1496). Ţinând foarte mult la libertatea lor, orașele 
castiliene s-au revoltat (1520). Îngrijorată de caracterul popular al 
acestei revolte susținute de comuneros, nobilimea a ajutat puterea s-o 
înăbușe (7521). Ţinând cont de această lecţie, Carol Quintul a făcut un 
efort să-şi reformeze guvernarea. 

(b) Asemenea artei, literatura din Renaşterea italiană a ajuns şi ea 
la maturitate pe la începutul secolului al XVI-lea. Eliberat de orice 
preocupare morală, Machiavelli a formulat pentru viitorul eliberator 
al Italiei regulile unei politici eficace, dictată de o analiză riguroasă a 
experienţei sale lipsită de iluzii. În Orlando furioso, Ariosto îşi însu- 
flețeşte universul fantezist cu setea de acțiune, cu tendințele cavale- 
reşti şi senzualitatea contemporane. 


1517. — Publicarea celor 95 de teze ale lui Luther contra indulgen- 
telor (a). — Turcii stăpânesc Egiptul (1520). — Portughezii la Canton 
(1502). — Andrea del Sarto: Disputa Sfintei Treimi. 

(a) Reformarea bisericii nu a făcut progrese de la Marea Schismă. 
Papii nu erau mai buni decât suveranii temporali. Excesele fiscali- 
tății îi indispuneau pe credincioși. Prelaţii nu erau nici ei mai preo- 
cupaţi de îndatoririle lor ecleziastice. Clerul de jos trăia în ignoranță 
şi păcat. Credinţele erau înțesate de superstiții şi de rituri învechite. 
Trezită de spiritul Renaşterii, pietatea elitelor a devenit mai exigentă. 
Critica textelor făcută de umaniști, respectul lor față de sursele antice 
au zdruncinat autoritatea tradiţiei, trimițând la Sfânta Scriptură ca 
la unicul ghid al credinţei, iar fiecare tindea s-o interpreteze în mod 
liber. Această credință purificată s-a detașat de practici, începând să 
le tăgăduiască orice valoare. Ea s-a scandalizat când a văzut papali- 
tatea exploatându-și financiar credincioșii. De aici s-a născut revolta 
lui Luther. Meditaţiile acestui mistic obsedat de problema mântu- 
irii au convins că numai credința mântuiește sufletele, nu faptele 
bune. Vânzarea indulgențelor pentru reconstruirea bazilicii San 
Pietro l-a indignat și a condamnat-o public, afişând pe ușa catedralei 
din Wittemberg 95 de teze care au avut mare răsunet în Germania. 
Încurajat de succes, el a ars în public bula care îl ameninţa cu excomu- 
nicarea. Citat în fața dietei de la Worms (752/7), n-a ezitat să se prezinte, 
a refuzat să-și retracteze afirmaţiile şi, pe punctul de a fi condamnat 
la ardere pe rug, a fost salvat de electorul de Saxa. A urmat curând 
războiul civil. Retras din lume în /523, Luther a luat prea puţin parte la 
el, prietenii lui — mai ales Melanchthon — fiind cei care au organizat 
(1526, 1530) şi dezvoltat luteranismul (/523, 1527). 


1518. — Popoarele din Barbaria [Africa de Nord] se recunosc 
vasale ale turcilor (1520). 


1519. — Carol Quintul e ales împărat (7516). — Hernândo Cortes 
în Mexic (a). — Correggio: Căsătoria mistică a Sfintei Caterina. 
Holbein: Portretul lui Amorbach (1498). 

(a) Imediat după ce au fost ocupate, Antilele au fost asaltate de 
numeroși aventurieri, atrași de speranța îmbogățirii. Deoarece nu a 
găsit acolo acel Eldorado mult râvnit, unul dintre ei, Cortes, a trecut 
pe continent cu o trupă mică. El a obținut sprijinul indigenilor care 
suportau cu greu dominaţia sângeroasă a aztecilor. Aceştia, terorizați 


- 15 - 


de armele lui de foc și de cai, l-au lăsat să intre în capitala lor. Excesele 
locotenenților lui Cortes au provocat o revoltă cumplită, pe care 
cuceritorul a înăbușit-o cu mare greutate, fiind gata să piardă totul. 
Recucerirea orașului Mexico a marcat victoria definitivă (7527). 


1519-1522. — Expediția lui Fernando Magellan în jurul lumii. 

Descoperirea lui Balboa (7573) i-a inspirat lui Magellan ideea de 
a căuta o cale spre Indii fără să intre în contact cu coloniile portu- 
gheze. Expediția lui a trecut prin foarte mari dificultăţi. El însuși și-a 
pierdut viaţa, după ce a descoperit strâmtoarea care îi poartă numele 
şi Arhipelagul Marianelor. Una singură dintre cele cinci corăbii se va 
întoarce la Sevilla pe la Capul Bunei Speranţe. Rezultatele comerciale 
au fost nule, dar cunoștințele dobândite, capitale. 


1520. — Tabăra Pânzei de Aur. Tratatul de la Gravelines (a). 
— „Baia de sânge“ de la Stockholm: începutul revoltei lui Gustav 
Vasa (1523). 

(a) Carol Quintul nu-și ascundea dorinţa de a-și extinde dominaţia. 
Pentru a îndepărta amenințarea, Francisc I şi-a căutat aliați. Henric al 
VIII-lea nu s-a lăsat sedus de fastul Taberei Pânzei de Aur şi a încheiat 
alianță cu împăratul la Gravelines. De aceea, când au început ostilită- 
tile, Francisc I a suferit eşecuri grave. Înfrângerea de la La Bicoque a 
dus la pierderea ducatului Milano (/522). Frontierele au fost forţate de 
câteva ori (1522, 1524). Totuși, regele nu a renunţat la planurile sale 
italiene. Un atac plin de curaj a dus la recuperarea ducatului Milano, 
dar imprudența lui a provocat dezastrul de la Pavia (1525). Prizonier la 
Madrid, bolnav, el a consimţit să cedeze Burgundia lui Carol Quintul 
(1526). De altfel, imediat ce a fost eliberat, nu și-a mai recunoscut 
angajamentele și Tratatul de la Cambrai! (1529) i-a permis să păstreze 
provincia, pe care adversarul lui nu reușise s-o cucerească. 


1520-1521. — Mișcarea de revoltă a antifeudalilor comuneros 
(516). 


1. Numit şi „Pacea Doamnelor“, încât a fost negociat de Luisa de 
Savoia, în numele lui Francisc I, şi Margareta de Austria, în numele 
lui Carol Quintul (n.t.). 

1520-1566. — Domnia lui Soliman Magnificul. 

Expansiunea turcilor a atins apogeul în timpul lui Soliman 
Magnificul. În Europa, dezastrul de la Mohács (1526) i-a permis să 
impună Ungariei un rege vasal înainte de a o anexa în parte. Sultanul 
a asediat Viena, spre marea tulburare a creştinătăţii (7529), şi, deşi 
nu a reușit să cucerească orașul, a devastat de câteva ori posesiunile 
Habsburgilor. În Africa, predecesorul lui cucerise deja Egiptul (1517). 
Cu flota construită acolo, Soliman i-a alungat treptat pe creştini din 
posesiunile lor aflate în Marea Egee (1522). Mai amenințător pentru 
ei a fost protectoratul instaurat asupra populațiilor din Barbaria. 
Acţiunile lui Carol Quintul asupra coastelor Africii de Nord le-au 
împins pe acestea să recunoască suzeranitatea turcilor (7578). Din 
acel moment, în pofida eforturilor împăratului şi cu complicitatea lui 
Francisc I (1535), creştinii au pierdut dominaţia în Mediterana occiden- 
tală. Coastele italiene și spaniole au fost ținta multor razii, un număr 
mare de creștini fiind făcuți sclavi. Aceste succese au fost completate 
cu importante reforme interne, care i-au adus lui Soliman epitetul de 
Legiuitorul și o reputaţie universală în lumea din timpul lui. 


1521. — Excomunicarea lui Luther. Dieta de la Worms (1517). — 
Cortés, stăpân definitiv al Mexicului (7519). — Machiavelli: Dialoguri 
despre arta războiului (1516). — Dürer: Portretul unui necunoscut. 
Holbein: Hristos mort (1498). 


1521-1524. — Lefèvre d'Etaples traduce Psalmii. 


1522. — Crearea rentelor primăriei orașului Paris (75715). — 
Bătălia de la La Bicoque. Englezii și spaniolii invadează Franţa (7520). 
— Turcii cuceresc Rodosul (7520). — Erasm: Colocviile (1509). 


1522-1523. — Pontificatul lui Adrian al VI-lea. 


1523. — Trădarea conetabilului de Bourbon. Executarea lui 
Semblancay. Centralizarea veniturilor prin crearea Tezaurului de 
economii (1515), — Retragerea lui Luther din viața publică (7517). — 
Reforma lui Ulrich Zwingli la Zürich (1536). — Începutul tulburărilor 
religioase și sociale în Germania (a). — Gustav Vasa, regele Suediei 
(b). — Holbein: Portretul lui Erasm (498). 

(a) Criza provocată de Luther (7517) a degenerat repede în război 
civil. Folosindu-se de pretexte religioase, nobilii săraci din sud s-au 
năpustit asupra orașelor și mănăstirilor, iar țăranii s-au revoltat contra 
seniorilor lor (7524). Pericolul i-a unit pe cei avuți. Orașele renane 
i-au respins pe cavalerii jefuitori. Cu binecuvântarea lui Luther, 
prinții au zdrobit răscoala țărănească a lui Thomas Miintzer (7524). 
Dar propovăduirea egalității de către anabaptiști a întreţinut multă 
vreme agitația socială. 

(b) Suedia nu acceptase niciodată dominaţia daneză, consecință a 
Uniunii de la Kalmar (7397). La începutul secolului, Sten Sture încer- 
case debarasarea de ea. Înfrângerea lui fusese urmată de o represiune 
feroce care a cristalizat patriotismul. În stare de revoltă de la sfârșitul 
anului 1520, Gustav Vasa a avut mai mult noroc și a fost proclamat rege 
de către dieta de la Strengnaes. Deoarece clerul a refuzat să participe 
la repararea distrugerilor războiului, Gustav a impus adoptarea lutera- 
nismului ca religie de stat la dieta de la Văsteras (7527). Dispunând de 
bunurile Bisericii, el a putut să întărească autoritatea monarhică (1544) 
şi să sporească activitatea economică a Suediei, care a devenit unul 
dintre principalii furnizori de fier din Europa. 


1523-1534. — Pontificatul lui Clement al VII-lea. 


1524. —  Imperialii invadează Provence (1520). — Începe 
construcţia castelului Chambord (1502). 


1524-1525. — Revolta şi moartea lui Mintzer (1523). 
1525, — Bătălia de la Pavia (7520). 


1526. — Tratatul de la Madrid (1520). — Bătălia de la Mohács 
(1520). — Babur cucerește Delhi (a). — Andrea del Sarto: Cina cea de 
taină. Dürer: Cei patru apostoli (1498). — Ignaţiu de Loyola: Exerciţii 
spirituale (1534). — Înfiinţarea Ordinului Capucinilor. — Melanchthon 
organizează Biserica luterană (7577). 

(a) India de la începutul secolului al XVI-lea, divizată în nenu- 
mărate sultanate rivale, constituia o pradă tentantă pentru cuceritorii 
nomazi. După ce şi-a format un principat în Afganistan (7504), Babur 
şi-a asigurat mai întâi dominaţia asupra Punjabului, apoi, trecând 


- 18 - 


Indusul, l-a înfrânt pe sultanul de la Delhi şi i-a cucerit regatul. Imediat 
s-a format o coaliție contra lui. Dar a zdrobit-o și şi-a extins dominaţia 
până la Bengal. Moartea lui prematură (7530) a repus în discuţie exis- 
tența Imperiului Marelui Mogul. 


1527. — Trupele lui Carol Quintul jefuiesc Roma. — Dieta de la 
Văsteras (7523). — Dieta de la Oldensee: luteranismul, religie de stat în 
Danemarca (1517). — Holbein: Portretul lui Fisher (1498). 


1528. — Correggio: Madona cu Sfântul leronim. 


1529. — „Pacea Doamnelor“ (1520). — „Protestul“ luteranilor 
(1530). — Turcii asediază Viena (1520). — Budé: Commentarii linguae 
graecae (1530). 


1530. — Confesiunea de la Augsburg (a). — Se înființează College 
de France (b). Tiziano: Martiriul Sfântului Petru. 

(a) In pofida tulburărilor care au urmat apariției sale (7523), lute- 
ranismul a înregistrat în Germania progrese rapide, care nu se explică 
doar prin raţiuni religioase. Orașele au aderat la el ca să-și alunge 
episcopii, prinții, să secularizeze bunurile Bisericii și să devină stăpânii 
religiei în statele lor. Absorbit de propriile ambiţii, Carol Quintul a 
încercat abia în 1529 să-i interzică răspândirea. În faţa protestului lute- 
ranilor, el a încercat să-i împace pe adversari la dieta de la Augsburg, 
Dar luteranii au refuzat orice compromis și și-au afirmat credința în 
Confesiunea redactată de Melanchthon. În 1531, ei au format, ca să se 
protejeze contra împăratului, la Schmalkalden, o ligă care s-a aliat cu 
Francisc I (1534). 

(b) De pe la sfârșitul secolului al XV-lea, umanismul a pătruns 
în Franța, înfruntând ostilitatea Sorbonei, fidelă scolasticii medie- 
vale. Protejați de rege, care a creat pentru ei catedrele de la College 
de France, umaniștii s-au străduit mai puţin, spre deosebire de italieni, 
să rivalizeze cu cei din vechime, preferând să-i cunoască mai bine. 
Ediţiile lui Robert Estienne, lucrarea Thesaurus graecae linguae 
a fratelui său Henri, studiile istorice și juridice ale lui Budé au pus 
bazele filologiei moderne. 


1530-1540. — Construcţia castelului Saint-Germain-en-Laye (1502). 

1531. — Formarea Ligii de la Schmalkalden (1530). — Michelangelo; 
Noaptea şi Aurora (1497). — Înfiinţarea Noii Burse din Anvers. 

(a). În Anglia, Reforma a fost opera suveranului. Dorind să divor- 
teze în pofida opoziţiei papei, Henric al VIII-lea a sustras Biserica 
engleză autorităţii sale. La început a fost doar o schismă: cele Șase 
Articole (1539) mențineau esența dogmelor, riturilor și ierarhiei cato- 
lice. Dar, după el, Eduard al VI-lea (7547) s-a orientat spre calvinism. 
Maria Tudor (1553), soția lui Filip al II-lea, a încercat să restaureze 
catolicismul cu forța (1554). Dar persecuțiile ei nu au făcut decât să 
grăbească triumful Reformei. 


1532. — Hernândo Pizzaro şi Diego de Almagro în Peru. 

Exemplul lui Cortés i-a împins pe Pizzaro și pe Almagro să-și 
încerce și ei norocul în Peru, iar Carol Quintul le-a acordat sprijin. 
Pentru aceleași motive ca și Cortés și beneficiind în plus de o criză 
dinastică la incaşi, cei doi au cucerit fără mare greutate țara (/533), 
dar, și în cazul lor, rapacitatea şi violențele au dezlănțuit o revoltă teri- 
bilă în rândul indigenilor, la început pasivi (1534). Ea a fost definitiv 
înăbușită abia în 1536. 


1533. — Urcarea pe tron a lui Ivan cel Groaznic (a). — Pizzaro 
cucereşte Cuzco (1532). — Adeziunea lui Jean Calvin la Reformă 
(1536). — Erasm: De amabili concordia [Despre plăcuta armonie] 
(1509). 

(a) În vârstă de trei ani la urcarea pe tron, Ivan al IV-lea s-a deba- 
rasat prin masacre (1543) de diferitele clanuri nobiliare care voiau să-l 
tuteleze, în timp ce statele lui erau tulburate de răzmerițe sângerose. 
După restabilirea autorității (1547), el a reorganizat armata, guvernă- 
mântul și Biserica, a continuat până la Marea Caspică expansiunea 
moscovită spre Asia (ocuparea Astrahanului, 1556) şi a stabilit relații 
comerciale cu Suedia și Anglia (1554). 


1534. — Francisc I se aliază cu protestanții germani (1530, 1535). 
— Henric al VIII-lea, șeful Bisericii anglicane (a). — Jacques Cartier 
în Canada (b). — Portughezii ocupă insula Diu (1502). — Ignaţiu de 
Loyola înființează Compania lui Iisus (c). — Rabelais: Gargantua (c). 

(a) În Anglia, Reforma a fost opera suveranului. Dorind să divor- 
teze în pofida opoziţiei papei, Henric al VIII-lea a sustras Biserica 
engleză autorităţii sale. La început a fost doar o schismă: cele Șase 
Articole (7539) mențineau esența dogmelor, riturilor și ierarhiei cato- 
lice. Dar, după el, Eduard al VI-lea (7547) s-a orientat spre calvinism. 
Maria Tudor (1553), soția lui Filip al II-lea, a încercat să restaureze 
catolicismul cu forța (1554). Dar persecuțiile ei nu au făcut decât să 
grăbească triumful Reformei. 

(b) Francezii au participat în mică măsură la prima mișcare colo- 
nială. Expediţiile lui Cartier în Canada au reprezentat principala lor 
tentativă. Dar nu au înființat acolo nimic durabil. 

(c) Neputând să urmeze o carieră militară, din cauza unei rani 
grave, Ignaţiu de Loyola s-a consacrat servirii Domnului. Exaltarea 
lui a devenit suspectă în ochii Inchiziției, de aceea s-a refugiat la Paris 
unde, cu câțiva discipoli, a făcut legământ să se consacre salvării sufle- 
telor. În 1537, Compania lui Iisus a intrat în serviciul papalității. Ea 
avea să devină agentul cel mai activ al Contrareformei. Organizată ca 
o armată, supusă unei discipline „cadaverice“, nu își recruta membrii 
decât după zece ani de încercări și folosea metode originale și suple 
pentru cucerirea elitelor. Confesori ai prinților, iezuiţii tratau păcatul 
cu o indulgență caustică. Educatori ai nobililor și burghezilor în 
numeroasele lor colegii (71544), ei au elaborat o pedagogie umană în 
care acordau un loc important exerciţiilor fizice şi formării mondene. 
Predicatori, ei s-au adaptat cu abilitate publicului lor. În sfârșit, misi- 
onari, respectau obiceiurile indigene, îmbrăcându-se în mandarini la 
curtea Chinei şi, prin Sfântul Francisco de Jaso (Javier), au ajuns până 
în Japonia (1549). 

(c) Inimitabil în enorma lui fantezie, exprimarea colorată și 
bogăția limbajului, Rabelais a fost totuși un reprezentant al timpului 
său. Fără respect față de tradițiile și instituţiile din trecut pe care le-a 
ironizat fără reținere, avid de orice noutate, observator critic al slăbi- 
ciunilor şi tarelor umane, el a exprimat prin veselia lui chiar dorința 
contemporană de a sfărâma toate constrângerile care apăsau asupra 
dezvoltării individului. 

1534-1536. — Revoltă în Peru contra spaniolilor (1532). 
1534-1549. — Pontificatul lui Paul al III-lea. 


1535, — Alianţă între Francisc I și turci (7520). Nou război între 
Franța și Casa de Austria (a). — Geneva adoptă Reforma (1536). 

(a),„Pacea Doamnelor”(/529) nuputea fi decâtun armistițiu. Nevoia 
de alianțe l-a împins pe Francisc I să trateze cu liga de la Schmalkalden 
(1534) şi chiar cu turcii, stârnind un mare scandal în sânul creștinătății. 
Totuși, când a reizbucnit războiul, Franţa a fost din nou invadată (1544). 
Dar diplomaţia regelui s-a dovedit în cele din urmă eficace: înaintarea 
turcilor în Ungaria (7541) şi rezistența luteranilor l-au înclinat pe Carol 
Quintul spre pace (tratatul de la Crepy, 1544), în timp ce un tratat 
comercial („„Capitulaţiile“ de la Constantinopol) recunoștea Franţei o 
situație privilegiată în Imperiul Otoman (/536). 


1536. — „Capitulațiile“ de la Constantinopol (7535). — Spaniolii 
devin definitiv stăpâni peste Peru (7532). Întemeierea oraşului Buenos 
Aires (a). — Calvin publică Institutio şi se instalează la Geneva (b). — 
Moartea lui Erasm (7509). — Sansovino: Palatul Corner din Veneţia. 

(a) Pornind din Peru, spaniolii au întreprins în toate direcţiile 
cucerirea Americii de Sud. În Columbia, ei au întemeiat în 7539 Santa- 
Fe-de-Bogota. Au trecut Anzii, au ajuns la Rio de La Plata și s-au 
instalat la Buenos Aires, fără să reușească să-i supună pe indienii din 
Pampa, iar rezistența îndârjită a araucanilor nu le-a permis să pătrundă 
în partea meridională a statului Chile de astăzi. 

(b) Luther nu trăsese toate concluziile principiilor sale. Alţi 
reformatori s-au arătat mai radicali. În 1524, Zwingli, care respingea 
ierarhia ecleziastică și sfintele taine, a impus doctrina lui la Zürich, 
de unde s-a răspândit în Elveţia. Dar cel mai departe pe această cale 
a mers Jean Calvin. Lucrarea sa /nstitutio religionis christianae 
[Instituţia religiei creștine), reluând tezele predecesorilor, neagă, în 
plus, prezenţa reală, susține predestinarea și cere separarea Bisericii 
de stat. Chemat la Geneva de Guillaume Farel, Calvin a impus acolo, 
nu fără să întâmpine o puternică rezistenţă (1538), un regim teocratic 
(1541), în care Consistoriul suprima orice libertate, supraveghea cu 

rigoare viața privată a cetăţenilor şi pedepsea cu moartea orice încăl- 
care a legii: Miguel (Michel) Servet a fost ars pe rug pentru că a negat 
existența Sfintei Treimi (7553). Bastion al Reformei, Geneva a devenit 
centrul răspândirii ei. Academia sa, înființată în 7558, a format mii de 
studenţi străini, care au devenit susținătorii noii religii în țările lor. 
Cu mult înainte de această dată, calvinismul atrăsese de partea lui 
majoritatea reformaţilor: în Franţa, unde sinodul de la Paris (1559) i-a 
confirmat vitalitatea; în Scoţia, unde John Knox a organizat Biserica 
prezbiteriană (1560), în Țările de Jos (sinodul de la Dordrecht, 1578) 
şi chiar în Germania. 


1538. — Armistițiul de la Niceea între Francisc I şi Carol Quintul 
(1535). — Calvin, alungat din Geneva (7536). 


1539. — Ordonanţa de la Villers-Cotterâts (7515). — Cele Șase 
Articole în Anglia (7531). — Spaniolii întemeiază Santa-Fe-de- 
Bogota (1536). 


1540. — Tiziano: Prezentarea la Templu. Sansovino: Loggetta din 
Veneţia. 


1541. — Turcii cuceresc Buda și transformă Ungaria Centrală în 
paşalâc. — Reîntoarcerea lui Calvin la Geneva: ordonanța ecleziastică 
(1536). Traducerea în franceză a lucrării Institutio. — Michelangelo: 
Judecata de Apoi (1497). 


1542, — Restabilirea Inchiziției în Italia (a). — Reluarea războ- 
iului între Francisc I şi Carol Quintul (1535). — Crearea generalită- 
ților (diviziuni teritoriale fiscale) în Franţa (7575). — Legislaţia pentru 
protejarea indigenilor din Imperiul Spaniol (1581). 

(a) Ca să lupte mai bine contra propagării Reformei, papalitatea 
a reintrodus Inchiziția, care nu mai exista decât în Spania. Sentinţele 
Sfântului Oficiu erau fără drept de apel. În orice țară catolică, inchi- 
zitorii aveau puterea să reprime și aparențele de erezie. Operele, la fel 
ca persoanele, constituiau și ele obiectul supravegherii lor și un /ndex 
semnala cărțile ce trebuiau interzise (1559). 


1542-1591. — Viaţa Sfântului Juan de la Cruz (loan al Crucii) (1563). 

1543. — Ivan cel Groaznic poruncește masacrarea familiilor 
boiereşti Șuiski şi Belski (71533). — Nicolaus Copernic: De revolutio- 
nibus orbium coelestium. [Despre mişcările de revoluţie ale corpurilor 
cereşti] — Andries Van Wesel (Vesal): De humane corporis humani 
fabrica [Despre alcătuirea corpului uman]. 

Dezvoltarea spiritului științific nu putea decât să beneficieze de 
descoperirile din secolul al X VI-lea. Răspândirea lucrărilor tipărite 
a înmulțit confruntările și a incitat la reflecţie. Umanismul ascute 
spiritul liberei examinări și respinge argumentul autoritar. Explorările 
maritime aduc o mulțime de cunoștințe noi. Cercetarea cuprinde toate 
domeniile, de la matematica cea mai abstractă la astronomie, Copernic 
demonstrând, contrar lui Ptolemeu, că Pământul se rotește în jurul 
Soarelui; iar medicina face un pas uriaș înainte cu lucrarea lui Van 
Wesel, prima descriere exactă a anatomiei omului, în timp ce Ambroise 
Parc realiza ligatura arterelor și Leonardo da Vinci perfecționa meca- 
nica prin automatele sale. Dar stadiul era încă cel al descoperirilor 
de geniu, nu al descoperirii raționale, și tradiția impunea multe utopii 
chiar și unor spirite foarte deschise și foarte cultivate. 


1544. — Bătălia de la Cerisoles. — Armatele lui Carol Quintul 
invadează Champagne. Englezii asediază Boulogne. Tratatul de la 
Crepy (1535). — Gustav Vasa stabilește ereditatea coroanei în Suedia 
(1523). — Înființarea primului Colegiu al iezuiţilor (1534). 


1545. — Începutul Conciliului de la Trento (1563). — Deschiderea 
minelor de argint de la Potosi. 

Consecințele Marilor Descoperiri au fost nenumărate. Din punct 
de vedere economic, ele au adus în Europa o cantitate incalculabilă 
de metale preţioase în momentul în care dezvoltarea economiei cerea 
o circulație monetară sporită. Rod al jafului la început, afluxul lor s-a 
regularizat pe măsura punerii în exploatare a minelor, cele mai impor- 
tante fiind cele de argint de la Potosi, din Bolivia. Ele au stimulat în 
mod viguros activitatea, dar au facilitat și speculațiile și au provocat 
creşterea generală a prețurilor — originea unei crize sociale cu aspecte 
multiple. In domeniul politic, state secundare, îndeosebi Portugalia, au 
devenit imperii imense, îmbogățite în mod prodigios prin deplasarea 

rutelor comerciale spre Atlantic. Aceasta însă a ruinat preponderența 
economică a statelor mediteraneene. Vechile civilizații din Asia au 
reluat cu Europa contactul rupt de la apariția Imperiului Roman și 
şocul le-a zdruncinat profund. Un continent necunoscut a intrat în 
istoria universală şi, pe ruinele imperiilor distruse de conchistadori, a 
apărut o civilizație compozită, bazată la început pe exploatarea feroce 
a indigenilor și un prim aport de sânge african (1500), care va avea, 
pe termen lung, consecințe redutabile. Din punct de vedere spiritual, 
ştiinţa umană s-a îmbogățit cu nenumărate cunoștințe care au stimulat 
curiozitatea ştiinţifică (1543), în timp ce un câmp vast se deschidea 
zelului misionarilor. 


1546. — Moartea lui Luther. — Război între Carol Quintul și 
Liga de la Schmalkalden (1547). — Executarea lui Etienne Dolet. — 
Crearea a două arhiepiscopii în America. — Rabelais: Cartea a treia 
(Pantagruel) (1534). 


1547. — Francisc I creează funcția de secretar de stat (1515). Henric 
al II-lea pe tronul Franţei. — Bătălia de la Mühlberg (a). — Ivan cel 
Groaznic se proclamă țar al Rusiei (71533). — Michelangelo, arhitect 
al bazilicii San Pietro din Roma. Tiziano: Venus și Amor. Tintoretto 
(Jacopo Robusti): Prezentarea la Templu (1562). 

(a) Conflictul cu Liga de la Schmalkalden (7530) a izbucnit abia în 
1546. La început învingător la Mühlberg, Carol Quintul a suferit apoi 
câteva înfrângeri. Reluarea ostilităților cu Franța (7552) l-a înclinat 
spre conciliere. Fratele său, Ferdinand, a încheiat cu adversarii pacea 
de la Augsburg (1555), care a consacrat divizarea Germaniei, lăsându-le 
prinților libertatea să-şi impună religia supușilor lor și să dețină bunu- 
rile Bisericii secularizate. 


1547-1553. — Domnia lui Eduard al VI-lea în Anglia (1531), 


1548. — Căsătoria Delfinului cu Maria Stuart. Război franco- 
englez. — Philippe Delorme: castelul din Anet (1549). — Tiziano: Portretul 
lui Carol Quintul. — Rabelais: Cartea a patra (Pantagruel) (1534). 


1548-1549. — Pierre Lescot şi Jean Goujon: Fântâna Inocenţilor 
de la Paris (1502). 

1549. — Sfântul Francisco de Jaso în Japonia (/534). — Joachim 
du Bellay: Defense et illustration de la langue française [Apărarea şi 
ilustrarea limbii franceze). 

Manifest al Pleiadei, lucrarea lui J. du Bellay deschide o peri- 
oadă strălucită în literatura franceză. Pierre Ronsard apărea ca un 
emul al celor din vechime, pe care i-a imitat uneori, dar lirismul lui a 
ştiut și să exprime cu sensibilitate sentimente adevărate. S-a născut şi 
teatrul, iar în Eseurile (1580) sale, Montaigne s-a dovedit a fi primul 
mare moralist. În pofida războaielor religioase, activitatea arhitec- 
turală nu a scăzut: este momentul în care Lescot a lucrat la Luvru 
şi Delorme a construit palatul Tuileries sau castelul Chenonceaux, 
unde s-au impus caracterele artei franceze: sobrietatea, puritatea 
liniilor, sensul volumelor. 


1550. — Pace între Franța și Anglia (71548). — Delorme și 
Bontemps: Mormântul lui Francisc I (7549). 


1550-1555. — Pontificatul lui Iuliu al III-lea. 
d.1550. —Goujon: Cariatidele de la Luvru (/549). 


1551. — Reluarea războaielor din Italia (7552. — Înfiinţarea 
Universităţii din Lima (7/587). 


1552. — Ocuparea celor trei episcopate (Metz, Toul, Verdun). 
Asediul Metzului (a). — Henric al II-lea creează tribunalele regale 
(presidiaux). — Ronsard: Iubiri (1549). 

(a) În pofida insuccesului predecesorilor săi, Henric al II-lea nu 
a renunțat la mirajul italian. Ca să-și uşureze acțiunea (/55/) printr-o 
diversiune, a pus mâna pe cele trei episcopate imperiale Metz, Toul 
şi Verdun. A urmat un nou război cu Habsburgii. Carol Quentul a 
asediat Metzul zadarnic, dar Henric al II-lea nu s-a putut menține în 
Italia. Dezastrul de la Saint-Quintin (/557) a deschis drumul spre Paris 
spaniolilor, care însă nu au profitat. lar Francois de Guise a restabilit 
situația recucerind Calais de la aliaţii lor englezi (1558). 


1553. — Arderea pe rug a lui Servet (/536). — Înfiinţarea 
Universități din Mexico (7587). 

1553-1558. — Domnia Mariei Tudor (1531). 


1554, — Căsătoria Mariei Tudor cu Filip al Spaniei. Reconciliere 
între Sfântul Scaun şi Anglia (1531). — Este înființată Moscovy 
Company (/533). — Ronsard: Bocage [Crângul) (1549) 


c. 1554. — Inventarea amalgamului pentru prelucrarea minereului 
de argint. 


1555. — Pacea de la Augsburg (7547). — Capitularea france- 
zilor la Siena (7552). — Nostradamus: Centuriile. — Paolo Veronese: 
Incoronarea Fecioarei. 


1555-1557. — Michelangelo: Coborârea în mormânt (1497). 
1555-1559. — Pontificatul lui Paul al IV-lea. 


1556. — Abdicarea lui Carol Quintul (a). — Ivan cel Groaznic 
ocupă hanatul Astrahan (/533). — Venirea la putere a lui Akbar (1574. 
— Moartea Sfântului Ignaţiu de Loyola. — Tintoretto: Incoronarea 
lui Frederic Barbarossa (1562). 

(a) De mult timp bolnav, conştient de vanitatea visului său de 
dominație universală, dezamăgit din cauza eșecurilor, Carol Quintul 
a abdicat, împărţindu-și imperiul între fiul lui, Filip al II-lea, și fratele 
său, Ferdinand. Acest act a consacrat triumful naționalităților moderne 
asupra universalismului medieval, dar nu a pus capăt marii discordii 
dintre Franţa şi Habsburgi. 


1557. — Bătălia de la Saint-Quentin (1552). — Întemeierea orașului 
Rio de Janeiro. 

Mai întâi neglijată, Brazilia i-a atras în cele din urmă pe portu- 
ghezi prin facilitatea cultivării trestiei de zahăr, putându-se astfel să 
se obțină mari profituri având în vedere prețul zahărului în Europa. 
Exploatarea țării a propresat cu repeziciune şi atunci au fost înființate 
principalele orașe. Populaţia a crescut, dar și ca urmare a traficului cu 
negri din Africa. A urmat un metisaj intens. 


1558. — Francois de Guise recucerește Calais (1552). — Înființarea 
Academiei genoveze (/536). — Urcarea pe tron a reginei Elisabeta a 

Angliei (1563). — Ivan cel Groaznic ocupă Narva (1533). — Du Bellay: 
Regretele (1549), 


1559. — Tratatul de la Cateau-Cambresis (a). — Moartea lui 
Henric al II-lea. Francisc al II-lea. — Sinod calvinist la Paris (1536). — 
Inchiziția reușește să înăbușe definitiv protestantismul spaniol (1577). 
— Actul de supremație și Declaraţia de uniformitate în Anglia (1563). 
— Publicarea primului Index Vaticanus (1542). — Jacques Amyot: 
traducerea cărții lui Plutarh, Vieţi paralele. 

(a) Epuizate de lupte, Franţa și imperiul au încheiat pacea de la 
Cateau-Cambresis. Francezii nu au fost însă buni negociatori. Franța 
renunța la toate avantajele, cu excepţia celor trei episcopate. Stăpân 
peste Italia şi Ţările de Jos, Filip al II-lea era la fel de periculos pentru 
ea ca și Carol Quintul. Subscriind acestor clauze, Henric al II-lea a fost 
ghidat de dorința de a combate răspândirea protestantismului. Moartea 
lui accidentală şi slăbiciunea succesorilor l-au împiedicat și au deschis 
calea războaielor religioase. Paralizată de disensiuni, Franţa va deveni 
incapabilă să-și mențină locul în politica internațională. Din această 
cauză, tratatul, care ar fi putut fi doar un armistițiu, a pus capăt războa- 
ielor din Italia. 


1559-1565. — Pontificatul lui Pius al IV-lea. 

Capitolul II 


RĂZBOAIELE RELIGIOASE 
(1560-1610) 


1560. — John Knox organizează Biserica prezbiteriană în Scoţia 
(1536) şi se aliază cu Elisabeta. — Conjuraţia de la Amboise. Moartea 
lui Francisc al II-lea. Carol al IX-lea. Regența Caterinei de Medici (a). 
— Tintoretto: Glorificarea Sfântului Roch (1562). 

(a) Când Henric al II-lea a încheiat pacea ca să lupte contra lui, 
protestantismul cucerise în Franţa poziţii puternice şi sinodul de 
la Paris a fost o manifestare a puterii sale (1559). Dar, până atunci, 
adepții lui fuseseră recrutați din rândul burgheziei şi meșteșugarilor, 
care opuseseră persecuțiilor intermitente doar intransigența credinței 
lor. Adeziunea nobililor îl va transforma în partid, apoi în armată. În 
mod paradoxal, lucrurile vor fi grăbite chiar de Tratatul de la Cateau. 
Clauzele lui îi nemulțumiseră mult pe militari, frustrați de cuceririle 
lor şi lipsiți de ocupaţie. Energiile nefolosite îi vor face să se implice 
în certurile religioase. Ei s-au grupat în jurul marilor familii care, la 
curte, căutau să se impună tinerilor succesori ai lui Henric al II-lea; 
Francisc al II-lea, care moare aproape imediat, apoi Carol al IX-lea, 
pentru care mama lui, Caterina, exercita regența. Familia de Guise, 
ataşată cu pasiune de catolicism, s-a impus, întâi în dauna lui Coligny, 
apoi a lui Condé. Conjuraţia lipsită de abilitate de la Amboise a permis 
masacrarea unei părți a adversarilor ei. 


1560-1568. — Domnia lui Eric al XIV-lea al Suediei. 


1561. — Colocviul de la Poissy (1562). — Organizarea flotelor 
spaniole din Lumea Nouă. — Knox: Book of discipline [Cartea disci- 
plinei] (1560). — Francesco Guicciardini publică Istoria Italiei (1516). 

1562.— Masacrul de la Vassy: începutul războaielor religioase (a). 
— Veronese: Nunta din Cana (a). 

(a) Ca să scape de tutela familiei de Guise şi să păstreze autoritatea 
fiului său, Caterina de Medici s-a străduit să-i împace pe adversari. 
La colocviul de la Poissy (1561), cancelarul ei, Michel de L'Hâspital, 
a lansat apeluri emoționante la unitate. Zadarnic: masacrul protes- 
tanților de către susținătorii familei de Guise a deschis o perioadă de 
lupte, ambele părți întrecându-se în atrocități. După mai multe armis- 
tiții fără urmări, sătule de lupte, cele două părți i-au permis regentei să 
negocieze pacea de la Saint-Germain (/570). 

(b) Strălucirea artei italiene s-a atenuat în a doua jumătate a 
secolului al XVI-lea. Convenţionalul a fost introdus de numeroasele 
academii, care căutau să închidă în formule geniul marilor maeştri, 
paralizând libertatea creatoare. Contrareforma, care a încercat să înro- 
leze arta propriilor scopuri, nu a fost străină de declinul ei. Totuși, 
talentele deosebite nu au lipsit, îndeosebi la Veneţia, cruțată de 
conflicte şi de Inchiziţie. Veronese și Tintoretto au fost cei mai mari 
artiști ai acestei şcoli. 


1563. — Asasinarea lui François de Guise. — Publicarea celor 39 
de Articole în Anglia (a). — Închiderea Conciliului de la Trento (b). 

(a) De la urcarea sa pe tron (1558), Elisabeta a renunţat la catoli- 
cism (1559), pe care Maria Tudor dorea să-l restabilească (7537), fără să 
le acorde totuși supușilor ei libertatea religioasă. Biserica anglicană a 
rămas singura recunoscută de stat. Ea și-a păstrat ierarhia şi liturghia. 
Dar cele 39 de Articole i-au impus dogme calviniste. Catolicii au fost 
victimele unei persecuții violente. Revoltele irlandeze (7579, 1598) vor 
fi înăbușite în sânge, înainte ca implantarea din Ulster să le răpească o 
parte dintre pământuri în profitul coloniștilor protestanți. Disidenţii au 
fost curând şi ei urmăriți. Acest despotism a constituit doar unul dintre 
aspectele absolutismului elisabetan, în parte inspirat de caracterul 
independent și brutal al reginei, care nu tolera nici o împotrivire. Earlii 
(nobilii) din Northumberland au fost decimaţi după revolta lor (7569). 
Favoritul ei, Essex, a fost decapitat când a încercat să revolte populația 
londoneză (1601). Deşi a fost tratat cu considerație, Parlamentul nu s-a 

reunit prea des. Totuși, datorită concepției înalte despre propriile înda- 
toriri, ostilității față de catolicism, succeselor diplomatice, Elisabeta 
s-a bucurat până la moartea ei (7603) de o imensă popularitate. 

(b) Deşi răspundea unor dorințe unanime, Conciliul de la Trento 
(1545) a avut o istorie agitată. Întrerupt de câteva ori de conflicte între 
papi şi suverani, rezultatele lui au fost totuși esențiale. El a purificat și 
întărit dogma fără concesii doctrinelor protestante, a reformat mora- 
vurile, a pus frână exceselor pontificale de fiscalitate atât de contestate, 
a întărit autoritatea papei și, prin crearea seminarelor, a pregătit un 
cler demn de îndatoririle lui. Efectul canoanelor sale, acţiunea iezui- 
ților (1534) şi a Inchiziției (1542) au revigorat Biserica. Papa Pius al V- 
lea (7566-1572) a inaugurat o serie de papi de mare valoare. Gândirea 
catolică şi-a redobândit elanul cu misticii spanioli Juan de la Cruz 
(1542) şi Tereza din Avila (1564). Arta însăşi a contribuit la reînno- 
irea ei. Biserica Il Gesù de la Roma (/568) constituie prototipul artei 
baroce, de inspiraţie catolică la origine, iar răspândirea ei va fi univer- 
sală. Contrareforma a oprit răspândirea protestantă, a recucerit pozi- 
tiile pierdute și a lansat din nou misiunile catolice pentru convertirea 
credincioșilor (7622). 


1563-1584. — Construirea palatului Escurial. 


1564. — Akbar a desfiinţat tributurile impuse supușilor săi (7574). 
— Sfânta Tereza din Avila: Calea perfecțiunii (1563). — Moartea lui 
Calvin. — Rabelais (1534): Cartea a cincea (Pantagruel). — Înființarea 
Colegiului Clermont din Paris. 


1564-1565. — Spaniolii cuceresc Filipinele. 
1564-1616. — Viaţa lui William Shakespeare (1588). 


1565. — Ivan cel Groaznic înfiinţează opricina. Înăbuşă revolta 
boierilor (1584). — Nobunaga devine viceshogun (7573). 


1566. — Pactul de la Breda (a). — Moartea lui Soliman Magnificul. 
Marele-vizir Sokollu (b). — Turcii cuceresc insula Chios (7577). 
— Sfânta Tereza din Avila: Cugetări despre iubirea divină (1563). 
— Sfântul Carlo Borromeo: Catehismul Conciliului de la Trento. 

(a) Campion al catolicismului în statele sale (/57/), Filip al II-lea 
avea pretenţia să-l apere şi în Europa. În acest scop, Ţările de Jos 
constituiau o poziţie esenţială. Ca să le ferească de erezie, el a instalat 
acolo Inchiziția şi le-a impus absolutismul lui. Cele șapte provincii 
din nord s-au revoltat și s-au unit prin pactul de la Breda. A urmat o 
reprimare sângeroasă (/567), condusă de ducele de Alba. Aceasta a 
provocat o nouă revoltă (1572) care s-a extins și în Belgia (1576). Mai 
abil şi exploatând temerile pe care calvinismul și concurența comer- 
cială a olandezilor le inspirau belgienilor, Alessandro Farnese (/578) 
i-a readus sub dominaţia Spaniei prin Uniunea de la Arras (1579). Dar, 
sub conducerea lui Wilhelm Taciturnul, apoi a fiului său, Mauriciu de 
Nassau, cele şapte provincii au devenit în realitate independente. 

(b) Succesorii lui Soliman Magnificul au fost niște incapabili, 
preocupați mai ales să-şi elimine posibilii competitori înmulțiți de 
harem (Murad al III-lea a avut 102 copii). În pofida acestor tragedii de 
palat, puterea Imperiului Otoman a rămas intactă, deoarece armata și 
administraţia nu au fost implicate. Mari-viziri abili şi energici, precum 
Mehmed Sokollu, au suplinit carențele califilor. 


1566-1572. — Pontificatul lui Pius al V-lea (7563). 


1567. — Ducele de Alba în Ţările de Jos (1566). — Descoperirea 
Insulelor Hawaii. — Apare Commedia dell'arte. — Giovanni Pierluigi 
da Palestrina: Misa papei Marcellus. 

Asemenea artelor (1562), literatura italiană a început şi ea să decadă 
pe la mijlocul secolului al XVI-lea. Umanismul a devenit o retorică 
inutilă. În /erusalimul eliberat (1580), Torquato Tasso se dedă imitaţiei 
şi confuziei. Doar teatrul se dovedeşte creator şi Commedia dell 'arte 
va crea tipuri fanteziste şi vii, care vor cunoaşte un succes european. 


1567-1568. — Akbar îi supune pe rajputi! (1574). 


1568. — Abdicarea Mariei Stuart (a). — Sfântul Ioan al Crucii înfi- 
inţează Ordinul Carmelitelor Desculţe. — Editarea Breviarului (1563). 


1. Clanuri războinice din India occidentală, care au invadat nor- 
dul Indiei prin secolul al V-lea (n.t.). 

(a) În pofida calităților sale reale, Maria Stuart s-a lovit de opoziţia 
crescândă a supușilor, ostili catolicismului, scandalizați de viaţa ei 
privată și revoltați pe absolutismul reginei. Făcută prizonieră de rebeli, 
detronarea ei a fost hotărâtă în timp ce reușea să fugă în Anglia. Dar 
Maria Stuart ar fi putut constitui o rivală pentru Elisabeta, iar credința 
ei întruchipa speranţele catolicilor. Încarcerată, maltratată, condam- 
nată după o aparență de proces, moartea ei curajoasă a transformat-o 
într-o eroină (1587). 


1568-1575. — Construirea bisericii Il Gesù de la Roma (7563). 
1568-1592. — Domnia lui Joan al III-lea în Suedia. 


1569. — Luptele de la Jarnac şi Moncontour (7562). — Uniunea 
de la Lublin între Polonia și Lituania. — Interdicţia industriei textile în 
coloniile spaniole (7587). 


1569-1572. — Revolta eariilor la Durham (1563). 


1570. — Pacea de la Saint-Germain (1562). — Excomunicarea 
Elisabetei (/563). — Turcii cuceresc Ciprul (7577). — Veronese: Masa 
la Simon leprosul. 


1571. — Răspândirea musulmanilor spanioli convertiți (a). — 
Bătălia de la Lepanto. Tătarii incendiază Moscova (b). 

(a) Filip al II-lea a dus până la extrem absolutismul lui Carol 
Quintul. Acest suveran, posac și singuratic, voia să decidă el totul. 
Nu tolera nici o libertate, nici o împotrivire. Cortesurile au fost 
anihilate. Aragonul şi-a pierdut privilegiile după o revoltă (7597). 
Unitatea credinței a fost simbolul acestei autocraţii. Inchiziția a 
eliminat protestantismul. Musulmanilor din Andaluzia, după ce li s-a 
impus convertirea, li s-a interzis să-şi practice obiceiurile. Revolta 
care a urmat a fost reprimată și, pentru a evita alte răzmeriţe, au 
fost răspândiți în nordul Spaniei. În pofida anexării Portugaliei, după 
dispariţia dinastiei sale (7/580), domnia lui Filip al II-lea a marcat 
începutul decăderii spaniole. Despotismul suveranului, lentoarea lui 
au paralizat guvernarea. Acţiunile din exterior au ruinat vistieria și 
i-a abătut pe supușii săi de la activitățile productive, minate, pe de 

altă parte, de afluxul de metale prețioase din America (1545) risipite 
pe importuri, în loc să fie investite în peninsulă. Populaţia a scăzut. 
Doar civilizația a cunoscut o dezvoltare strălucită. Influenţa italiană 
și-a arătat roadele, fără să altereze geniul naţional. În pictură, El 
Greco şi-a realizat în Spania cea mai importantă parte a operei sale 
(1586). Literatura, în afara marilor mistici, s-a remarcat prin înflo- 
rirea romanului picaresc (7599). Lope de Vega era deja vestit înainte 
de a aborda teatrul (7603). Şi, la puţin timp după moartea regelui, 
Miguel de Cervantes a publicat Don Quijote (1605). 

(b) Moartea lui Soliman Mangnificul (7605) nu a oprit cuceririle 
turcilor. Atacurile contra imperiului au continuat. Poarta a intervenit 
în alegerea regilor Poloniei (1575) şi le-a cerut tribut. Turcii au atacat 
şi Rusia şi i-au trimis contra ei pe tătari, care au incendiat Moscova. 
Dar ameninţarea cea mai gravă pentru creştinătate era în Marea 
Mediterană. După cucerirea insulei Chios (7566) şi a Ciprului (1570), 
papa a coalizat contra lor Spania, Veneţia și Genova. O flotă turcească 
a fost distrusă la Lepanto. Victorie fără urmări: prezența otomană nu 
a fost ştirbită. Ea a forţat „zăvorul“ cu care Filip al II-lea spera să 
închidă Mediterana occidentală, recucerind Tunis şi Bizerte, pe care 
le ocupase cu un an în urmă (/573), a recucerit presidios spaniole şi 
l-a constrâns pe rege la semnarea unui armistițiu (1581). Ruinate de 
stagnarea comerțului, devastate de raidurile neîncetate ale celor din 
Barbaria, țările mediteraneene au cunoscut o profundă decădere, care 
s-a manifestat prin recrudescența brigandajului. 


1572. — Noaptea Sfântului Bartolomeu (a). — „Revolta Golanilor” 
în Ţările de Jos: Wilhelm de Orania, stathuder (1566). — Stingerea 
dinastiei Jagellonilor în Polonia (b). — Înființarea Universităţii din 
Bogota (1581). — Ronsard: Franciada (1549). — Henri Estienne: 
Thesaurus graecae linguae (1532). — Luiz Vaz de Camoes: Luisiada. 
— Veronese: Masa la Levi (1526). 

(a) Pacea de la Saint-Germain (7/570) i-a permis lui Coligny să 
câştige o mare influență pe lângă regele Carol al IX-lea. Temându-se 
de acest lucru, Caterina de Medici s-a apropiat de familia de Guise, 
care a încercat să-l asasineze pe amiral. Deoarece regele voia să 
răzbune acest atentat ratat, regenta a reușit să-l convingă de existența 


- 34 - 


unui complot calvinist și a obținut încuviințarea lui pentru masacrarea 
șefilor hughenoți. În ziua Sfântului Bartolomeu, asasinarea lui Coligny 
a dat semnalul unui măcel îngrozitor, care s-a extins în întreaga Franță, 
având drept singur rezultat reaprinderea războiului civil. 

(b) Moartea ultimului Jagellon a grăbit decăderea politică a 
Poloniei (1505). Regalitatea a devenit electivă. Noul ales a fost obligat 
să negocieze cu nobilimea condiţiile puterii sale (7573), care a făcut-o 
să devină iluzorie, fără să poată totuşi s-o exercite ea însăși. Practica 
acelui liberum veto, apărută atunci (/652), a paralizat dieta, şi aşa 
reunită foarte rar. Dar civilizaţia a continuat să strălucească. 


1572-1585. — Pontificatul lui Grigore al XIII-lea. 


1573. — Spaniolii recuceresc Tunis și Bizerte (7577). — Henri 
d'Anjou, ales rege al Poloniei: e obligat să accepte Pacta conventa 
(1572). — Decăderea dinastiei Ashikaga (a) — Tasso: Aminta (1567). 

(a) Japonia era de mult timp pradă anarhiei feudale. Împărații 
erau văduviţi de orice putere de către shogunii dinastiei Ashikaga, 
care nu mai reușeau să impună supunere acelor daimio locali, practic 
independenți graţie devotamentului samurailor lor. În principate se 
construiseră mănăstiri budiste, fabulos de bogate. O revoluţie bruscă 
a transformat situaţia. Intervenind într-o ceartă dinastică din sânul 
clanului Ashikaga, Oda Nobunaga a adus triumful pretendentului său 
(1565), l-a îndepărtat de la putere când acesta a vrut să se debara- 
seze de tutela lui, a răsturnat dinastia şi a pus mâna pe putere. El s-a 
impus clanurilor nobliare și principatelor monastice coalizate contra 
lui. După asasinarea sa, în 1582, politica lui a fost continuată de loco- 
tenentul său, Hideyoshi. 


1574. — Henric al III-lea urmează la tron lui Carol al IX-lea (1576). 
— Turcii recuceresc Tunis și Bizerte de la spanioli (157/). — Ronsard: 
Sonete pentru Helene (1549). —Tiziano: Portretul lui Filip al II-lea. 


1574-1576. — Akbar cucerește Bengalul. 

După moartea lui Babur (/530), imperiul lui s-a destrămat. Nepotul 
său, Akbar, a reușit să-l refacă. După un început anevoios, el și-a extins 
dominația în toate direcțiile: spre Oceanul Indian, cucerind Gujarat; 

spre Orient, cucerind Bengalul. La nord, a anexat Belucistanul, Cașmir 
şi i-a învins pe rajputi, după o rezistenţă înverșunată (1568). Deși despot 
sângeros, avea simțul datoriei. S-a preocupat de organizarea statelor 
sale, înzestrându-le cu o administraţie bine organizată și s-a străduit 
să ajungă la înțelegere cu supușii lui hinduși, ușurându-le impozitele 
(1564) şi deschizându-le accesul la funcțiile publice. Exigenţele lui 
fiscale i-au anulat în parte intenţiile și sărăcia s-a accentuat. Dar a 
reușit să joace măcar un rol civilizator. Foarte cultivat, era interesat de 
viața spirituală a supușilor săi, a favorizat renașterea literară vedică, iar 
numeroasele monumente care s-au construit în timpul lui au realizat 
sinteza tradițiilor musulmane și hinduse. Curiozitatea l-a înclinat spre 
speculaţii religioase. Teologii de toate credinţele din imperiul lui, chiar 
creştini, au susținut controverse acerbe în Casa Adoraţiei, înființată 
în 1575. În cele din urmă, a întemeiat o religie sincretică, dar nu a 
impus-o cu forța și, cu excepția islamului, pe care l-a persecutat pentru 
sectarismul lui, s-a dovedit de o toleranță unică în epocă. 


1575. — Akbar înființează Casa Adoraţiei (7574). — Tintoretto: 
lupiter oferind Veneţiei stăpânirea lumii (1562). 


1576. -— Turcii impun alegerea lui Ștefan Báthory rege al Poloniei 
(1572). — Înființarea Ligii (a). — Revolta Belgiei contra lui Filip al 
II-lea (7566). — Deschiderea primului teatru permanent la Londra 
(1588). — Jean Bodin: Republica. 

(a) Succesorul lui Carol al IX-lea (71574), Henric al III-lea, prin 
moravurile echivoce, frivolitate și indiferență şi-a atras repede 
disprețul general. Contra Uniunii calviniste, reorganizată de Henric 
de Navarra, s-au format spontan ligi catolice. Unite sub comanda lui 
Henri de Guise, ele l-au făcut un adevărat stăpân al regatului. Lupta s-a 
înveninat şi mai mult când bearnezul a devenit moștenitorul tronului 
(1584). Liga s-a aliat cu Filip al II-lea (7585), a redat Parisul lui de Guise 
şi, ca urmare a bătăliei din „Ziua Baricadelor“ (1588), l-a alungat pe 
Henric al III-lea. Refugiat la Blois, regele a convocat Stările Generale 
care, dominate de oamenii Ligii, s-au străduit să-i ruineze autoritatea. 
Ca să-și salveze tronul, a poruncit asasinarea rivalului său (/588) şi s-a 

apropiat de Henric de Navarra. Cei doi prinți au asediat apoi Parisul. 
Atunci, un călugăr l-a înjunghiat pe Henric al III-lea (/589). 


1576-1660. — Viața Sfântului Vincent de Paul. 


1577. — Sfânta Tereza din Avila: Castelul interior (1563) — Martin 
Frobisher caută o trecere pe la nord spre vest, către China. 


1577-1581. — Călătoria lui Francis Drake în jurul lumii. 

Trezirea economică a Angliei în timpuldomniei Elisabetei i-a făcut 
pe marinarii ei să se avânte pe toate mările. Unii au căutat fără succes 
drumul spre Indii prin nord. Alţii s-au dedat în Atlantic comerțului cu 
sclavi și pirateriei în dauna spaniolilor. Cel mai curajos, Drake, susţinut 
de regină, a repetat călătoria lui Magellan. Aceste progrese ale navi- 
gației au dus la apariţia colonizării, favorizată de avântul demografiei 
britanice: exemplu, Virginia (71587), după câteva încercări ratate (7583). 
În sfârşit, anexarea Portugaliei de către inamicul lor, Filip al II-lea 
(1580), i-a împins pe englezi să-și procure singuri produsele exotice. În 
acest scop au fost înființate câteva companii comerciale (7600). 


1578. — Alessandro Farnese, guvernator al Ţărilor de Jos spaniole 
(1566). — Sinodul de la Dordrecht (1536). — Bătălia de la Ksar el- 
Kebir (Alcazarquivir): portughezii sunt alungaţi din Maroc. Moartea 
regelui Sebastiano I al Portugaliei (1577). — John Lily: Euphies sau 
anatomia spiritului (1588). — Edmund Spenser: Shepherd's Calendar 
[Calendarul păstorului] (/588). — Veronese începe decorarea Palatului 
Dogilor din Veneţia (/562). 


1579. —- Uniunea de la Arras. Uniunea de la Utrecht: formarea 
Provinciilor Unite (protestante) (1566). — Revolta Irlandei (/563). 
— Se înființează Fastland Company (71600). — Moartea marelui- 
vizir Mehmed Sokollu (7566). — El Greco: Espolio [Dezbrăcarea lui 
Hristos] (7577). 


1580. — Filip al II-lea anexează Portugalia (7577). — Publicarea 
primei ediţii a Eseurilor lui Montaigne (1549). — Tasso: Ierusalimul 
eliberat (1567). — El Greco: Martiriul Sfântului Mauriciu şi al celor 
zece mii de tebani (1571). 

1581. — Armistiţiu între Filip al II-lea și turci (71577). — Provinciile 
Unite resping autoritatea lui Filip al II-lea (7566). — Spaniolii în 
New Mexico. 

După cucerirea Mexicului (1519), expansiunea colonială spaniolă 
în America de Nord a fost încetinită de mai multe eșecuri. Abia după 
o jumătate de secol s-au extins peste New Mexico. Înaintarea nu a 
fost mai rapidă nici în America de Sud, ba chiar a dat înapoi (1536). 
În schimb, implantarea a devenit mai solidă. În pofida deschiderii 
unor mine bogate în metale prețioase (7545), interesul coloniștilor s-a 
orientat mai ales spre agricultură, ale cărei produse, precum ciocolata, 
aveau mare succes în Europa. Progresele s-au lovit însă de scăderea 
mâinii de lucru indigene. În pofida legislaţiei protectoare a lui Carol 
Quintul și Filip al II-lea (1542), prost aplicată, deoarece coloniştii se 
bucurau de o foarte largă autonomie, exploatarea indigenilor a dus la o 
depopulare înspăimântătoare. Pe de altă parte, metropola nu era inte- 
resată de colonii decât pentru profit. Ea îşi rezerva exportul de metale 
preţioase și importul de produse fabricate, cărora le-a interzis produ- 
cerea locală (1569). Totuși, aceste dificultăți nu au împiedicat Lumea 
Nouă să cunoască o prosperitate reală, deşi foarte inegală în funcţie de 
provincie, și o viață spirituală, după cum o dovedeşte înființarea celor 
trei universități (1551, 1553, 1572). 


1582. — Grigore al XIII-lea reformează calendarul (a). — Moartea 
lui Nobunaga. Hideyoshi (b). — Akbar reneagă islamul (1574). 

(a) Avântul ştiiţific nu s-a redus după 1550. Științele exacte și cele 
naturale, medicina au fost principalele beneficiare. Progresele astrono- 
miei au permis stabilirea unui nou calendar aproape perfect, pe care 
papa l-a susținut cu autoritatea sa. Dar intuiţia a continuat să joace un 
rol şi mai mare decât rațiunea și, în lipsa unei organizări sistematice a 
cunoaşterii, aceasta nu depășește stadiul de ipoteze imposibil de veri- 
ficat. Credinţele greşite au proliferat, vrăjitoria și magia păstrându-și 
prestigiul tenebros. Și, de acum înainte, Sfântul Oficiu (1542) a copleșit 
cu bănuieli noutăţile cu aparență sedițioasă, i-a persecutat pe savanți, 
i-a trimis pe rug pe vizionarii prea îndrăzneți precum Giordano Bruno 
(1600) şi au ameninţat cu paralizarea oricărei cercetări. 

(b). Hideyoshi a completat opera lui Nobunaga (7573), impu- 
nându-și autoritatea asupra întregului arhipelag. Supunerea tuturor 
daimio nu s-a dezminţit, pacea a eliberat energiile războinice şi 
demografia a crescut rapid. Hideyoshi a profitat atunci ca să se 
lanseze într-o acțiune de expansiune nemăsurată. Succesele piraților 
japonezi i-au arătat slăbiciunea Chinei şi l-au determinat să plănu- 
iască cucerirea ei, pornind din Coreea. Rezistenţa coreenilor a dus 
la eșecul primei tentative (7592) și moartea lui Hideyoshi a oprit-o 
pe a doua (/598). Pentru politica sa de cucerire, el a făcut apel la 
europeni. Dar zelul misionarilor l-a îngrijorat. Așa că i-a alungat 
(1587), apoi a pus să fie crucificați preoții indigeni, fără să întrerupă 
totuşi toate contactele cu Occidentul. 


1583. — Eșecul englezilor în încercarea de a coloniza Terra 
Nova (1577). — Robert Garnier: Evreii (1549). Joseph J. Scaliger: 
De emendatione temporum. 


1584. — Moartea lui Francois d'Anjou. Henric de Navarra devine 
moștenitorul coroanei Franţei (7576). — Moartea lui Ivan cel Groaznic 
(a). — Annibale Carracci: Povestea argonauților (1562). 

(a) Sfârşitul domniei lui Ivan cel Groaznic (533) a fost nefericit. 
Lăsându-se pradă violenţei, a înmulțit numărul execuțiilor și crimelor, 
a organizat un regim de teroare și delațiune, care a dublat numărul 
revoltelor (7565). Suedezii și polonezii i-au luat o parte din cuceriri, în 
timp ce tătarii au ajuns până la Moscova, pe care au incendiat-o (1571). 
Totuși, expansiunea rusă a continuat în Siberia, la inițiativa negusto- 
rilor din Novgorod. Bandele lor de aventurieri au înaintat până la Obi 
şi au întemeiat Tobolsk (7587). La sfârșitul secolului, Rusia era departe 
de a fi integrată în Europa, iar „timpul tulburărilor“ o va împinge la un 
pas de ruină (7598). 


1584-1585. — Este redactată Ratio studiorum a iezuiţilor (1534). 


1585. — Alianțe: Filip al Il-lea cu Liga (/576), Elisabeta cu 
Provinciile Unite (1588). — Cervantes: Galateea (1571). 


1585-1590. — Pontificatul lui Sixt al V-lea. 

„1586. — Moartea lui Ștefan Bathory (1575). — El Greco: 
Înmormântarea contelui d'Orgaz (1571). 


1587. — Executarea Mariei Stuart (1568). — Sigismund Vasa, 
ales rege al Poloniei. — Colonizarea Virginiei (1577). — Întemeierea 
orașului Tobolsk (1584). — Hideyoshi îi alungă pe misionari (1582). 
— Christopher Marlowe: Tamerlan (1588). — Se înființează tipografia 
Vaticanului şi Banco di Rialto la Veneţia. 


1587-1629. — Domnia șahului Abbas în Persia. 

După moartea fondatorului, dinastia sefevidă (7507) a lăsat Persia 
pradă haosului, în timp ce inamicii ei, otomanii și uzbecii, îi încălcau 
frontierele şi îi amenințau independenţa. De la începutul domniei 
sale, Abbas a reușit să pună puţină ordine în statele sale. Neputând să 
lupte pe două fronturi, el a încheiat pace cu otomanii în schimbul unor 
concesii de formă și a putut să-i respingă pe uzbeci dincolo de Amu- 
Daria. Prestigiul i-a permis să se elibereze treptat de tutela nomazilor şi 
să formeze o armată permanentă bine echipată şi antrenată în vederea 
reluării luptei contra otomanilor (1602). 


1588. -— „Ziua Baricadelor“, Stările Generale de la Blois. 
Asasinarea lui Henri de Guise (1576). — Invincibila Armada (a). — 
Prima piesă a lui Shakespeare (b). 

(a) Susținerea pe care Elisabeta a acordat-o, începând din 1585, 
Provinciilor Unite, apoi execuţia Mariei Stuart (71587) l-au decis pe 
Filip al II-lea să doboare Anglia, campioana protestantismului în 
Europa. Dar furtuna și abilitatea marinarilor britanici au distrus flota 
uriașă pe care a trimis-o în acest scop. 

(b) Literatura a înflorit în timpul domniei Elisabetei I. Abia născut 
(1576), teatrul şi-a găsit marele maestru în persoana lui Shakespeare. 
În capodoperele pe care le-a scris (două pe an), a ştiut să însuflețească 
ardoarea patriotică în perioada /nvincibilei Armada cu tragediile sale 
naționaliste (Richard al III-lea, 1593), cât şi să țeasă intrigi hazlii, 
animate de caractere pitoreşti (Nevestele vesele din Windsor, 1602). 
Dar geniul lui s-a manifestat mai ales în profunzimea meditaţiilor, 
acuitatea analizelor, strălucirea stilului din marile sale drame (Romeo şi 

Julieta, 1597; Hamlet, 1603; Macbeth, 1605). Deşi şi-a dominat timpul, 
nu trebuie să-i uităm pe emulii lui, Marlowe (1587), Ben Johnson (1605) 
şi varietatea lucrărilor de poezie engleză contemporane lui. 


1589. — Împăcarea lui Henric al III-lea cu Henric de Navarra. 
Asediul Parisului. Asasinarea lui Henric al III-lea. Henric al IV-lea 
(1576). Bătălia de la Arques (1594. — Crearea patriarhiei din Moscova. 


1590. — Bătălia de la Ivry (594). —- Henric al IV-lea asediază 
Parisul. Alessandro Farnese îl obligă să-l ridice. — Spenser: Crăiasa 
zânelor (1588). 


1591. — Revolta Aragonului (7571). — Prima expediţie engleză în 
Indiile Orientale (1600). 


1592. — Moartea lui loan al III-lea al Suediei. Sigismund Vasa 
(1587) realizează unirea Suediei și Poloniei. — Expediţie japoneză în 
Coreea (1582). — Ediţia definitivă a Vulgatei sixtine (1563). 


1592-1605. — Pontificatul lui Clement al VIII-lea. 


1593. — Henric al IV-lea se convertește la catolicism (1594). — 
Shakespeare: Richard al III-lea (1588). 


1594. — Intrarea lui Henric al IV-lea în Paris (a). — În Franța, 
publicarea pamfletului politic Satire Menippee, operă colectiva sati- 
rică în proză Și versuri. 

(a) Devenit rege prin moartea lui Henric al III-lea (7589), Henric 
al IV-lea nu a fost recunoscut de catolici. În pofida bravurii sale, care 
l-a făcut să triumfe la Arques (1589) și la Ivry (1590), el nu a reușit să 
intre în capitala apărată de spanioli, care aveau acolo o garnizoană. 
Dar, făcând apel la străini, Liga îi neliniştea pe catolicii al căror fana- 
tism nu reuşise să înăbușe patriotismul, cu atât mai mult cu cât Filip 
al II-lea încerca să obțină de la Stările Generale coroana pentru fiica 
lui. Dar toți au fost împinși spre pace mai ales din lehamite și epuizare. 
Dezordinea și mizeria care ruinau țara, brigandajul care se răspândea, 
sângele pe care Liga continua să-l verse îi împingeau pe cei mai clarvă- 
zători la o înțelegere. Regele a avut abilitatea să facă gestul care putea 

să-i atragă alături de el pe ezitanți: a abjurat (1593). Parisul i-a făcut 
imediat o primire entuziastă. Dar cei mai încăpăţânaţi membri ai Ligii 
au rezistat până în 1598 în Bretania şi Poitou. Suveranul a fost nevoit 
să-i alunge pe spaniolii care ocupau Burgundia (7595) şi să cucerească 
Amiens (1597). În această dublă sarcină, seducția și abilitatea i-au fost 
la fel de folositoare ca și legendara lui bravură. 


1595. — Bătălia de la Fontaine-Frangaise. Supunerea ducelui de 
Mayenne. Împăcarea dintre papă şi Henric al IV-lea. — Publicarea 
Atlasului lui Gerardus Mercator. 


1595-1597. — Călătoria lui Van Houtman în Insulindia (Indonezia 
şi Filipine). 

Imperiul maritim portughez depășea mijloacele metropolei și 
greşelile comise au grăbit declinul. Violenţa și abuzurile funcționa- 
rilor coloniali îi alungau pe indigeni din contoare. Pentru a crește veni- 
turile vistieriei, suveranii luau taxe exorbitante, care deturnau traficul. 
În lipsa unei flote suficient de mare, trebuia să se recurgă la serviciile 
străinilor. Anexarea Portugaliei de către Filip al II-lea (1580) a dus ţara 
la ruină. Olandezii au monopolizat distribuirea produselor coloniale 
în Europa de Nord. Portul Lisabona le era de acum înainte închis, aşa 
că au plecat să ia mirodeniile direct de la producător. Și au reușit prin 
câteva expediţii îndrăzneţe: Van Houtman a ajuns în insulele Sonde, 
Van Noort a făcut turul lumii (7598). Eliminându-i de peste tot pe 
portughezi (1604), rivalii lor au început să formeze un imperiu colonial 
imens şi să devină cărăuşii mărilor. 

1596. — Supunerea ducelui d*Epernon (1594). — Johannes Kepler: 
Mysterium cosmographicum. — Shakespeare: Visul unei nopți de vară 
(1588). 


1596-1650. — Viaţa lui René Descartes (7637). 


1597. — Spaniolii cuceresc Amiens (1594). — Shakespeare: Romeo 
şi Julieta; Neguţătorul din Veneţia (1588). 


1598. — Supunerea ducelui de Mercoeur (1594). — Edictul din 
Nantes. Tratatul de la Vervins (a). — Moartea lui Filip a II-lea. Filip 

al II-lea. — Revoltă în Irlanda: bătălia de la Yellow Ford (1563). — 
Moartea lui Hideyoshi. Ieyasu (b. — Lope de Vega: Arcadia (1571). 

(a) Tratatul de la Vervins și Edictul din Nantes au readus pacea 
internă și externă. Spaniolii au fost constrânși să cedeze toate cuce- 
ririle. Protestanții şi catolicii, îngrijorați de situația tulbure creată 
de abjurarea lui Henric al IV-lea (1594), au văzut-o stabilizată prin 
garanții politice şi religioase, care asigurau primilor securitatea, dar le 
limitau în același timp acțiunea. 

(b) Ordinea, un moment tulburată de moartea lui Hideyoshi (1582), 
a fost restabilită de leyasu, care l-a înfrânt pe fiul predecesorului său 
şi a fost recunoscut shogun (/603), întemeind dinastia Tokugawa. În 
timpul domniei sale, nobilimea feudală, definitiv supusă, s-a mutat la 
curte, iar funcționarii supuși au pus în aplicare în provincii ordinele 
unei conduceri centrale bine organizate. 


c. 1598. — Ducele de Sully, supraintendent al Finanţelor. 

După restabilirea păcii, Henric al IV-lea trebuia să restabilească 
ordinea. Foarte popular, dar foarte strict în privința autorității sale, 
el a reușit să restaureze autoritatea monarhică, nu fără a fi obligat 
să reprime câteva conspirații ale unei nobilimi rămasă turbulentă 
(1602,1605), revolte urbane provocate de reducerea francizelor munici- 
pale și răzmerițe populare. Ministrul lui, Sully, a pus ordine în finanțe, 
a sprijinit agricultura (7600), a dezvoltat comerțul și industria (7607), 
protejate de un început de mercantilism. 


1598-1600, — Călătoria lui Van Noort în jurul lumii (7595). 


1598-1605. — Domnia lui Boris Godunov. 

Sub domnia incapabilului Fiedor, succesorul ţarului Ivan cel 
Groaznic (7584), Rusia căzuse în anarhia „timpurilor tulburi“. Un 
moment, Boris Godunov, care profitase ca să uzurpe coroana, a părut 
în stare s-o salveze, impunând o autoritate despotică turbulenței boie- 
rilor. Dar morţii sale i-a urmat rapid eșecul. 


1599. — Olandezii în Japonia (7619). — Sigismund Vasa pierde Suedia. 
— Guilhem de Castro: Copilăria Cidului. Mateo Alemán: romanul pica- 
resc Guzmán de Alfarache (1571). — Shakespeare: Iuliu Cezar (1588). 

1600. — Olivier de Serres: Théâtre d'agriculture et mesnage 
des champs [Arena agriculturii și întreţinerea terenurilor] (1598). 
— Înfiinţarea Companiei engleze a Indiilor Orientale (a). — Mihai 
Viteazul uneşte pentru prima dată cele trei țări române, apoi este ucis 
la Câmpia Turzii din ordinul generalului Basta. — Arderea pe rug a lui 
Giordano Bruno. — Akbar cucerește Deccanul (/574). — Shakespeare: 
Cum vă place (1588). 

(a) Popularitatea Elisabetei (1563) se datorează mult prosperității 
economice pe care s-a străduit s-o realizeze. Anglia a căpătat un loc 
important în comerţul internaţional, grație dezvoltării marinei şi a 
companiilor înființate pentru exploatarea pieţelor coloniale. Cele din 
Indiile Orientale vor deveni cele mai importante. Capitalurile obținute 
au stimulat industria. Cea a lânii a devenit prima în lume. Burghezia 
s-a îmbogățit, dar opulenţa ei contrasta deseori cu sărăcia populară. 
Cea mai veche măsură de asistență cunoscută, Poor Law (1601) nu a 
reușit să remedieze situația. 


1601. — Înfiinţarea Ordinului Carmelitelor franceze de către 
doamna Acarie (7613) — Executarea contelui de Essex (1563). 
— Poor Law (1600). 


1601-1604. — Activitatea Comisiei de Comerţ, condusă de 
Barthélemy de Laffemas (1598), 


1602. — Complotul și executarea ducelui de Biron, mareșal al 
Franţei (1598). — Înfiinţarea Companiei olandeze a Indiilor Orientale 
(1595). — Șahul Abbas cucerește Tabriz (a). — Shakespeare: 
Nevestele vesele din Windsor (1588). — Înființarea manufacturii 
Gobelins (1598). 

(a) După ce și-a refăcut armata (7587), Abbas a reluat războiul 
contra otomanilor, de la care a cucerit Tabriz, Basra și în cele din urmă 
Bagdadul (7623), pe care a reușit să-l protejeze de contraofensivele lor. 
Cucerirea insulei Ormuz (7622) de la portughezi a deschis Golful Persic 
comerțului. Sub autoritatea lui deseori sângeroasă, sprijinit de o armată 
puternică și o administrație în continuu progres, Persia a cunoscut o 
mare prosperitate economică și un avânt strălucit al civilizației. 

1603. — Supunerea definitivă a Irlandei (/563). — Moartea 
Elisabetei. Iacob I (7605). — leyasu întemeiază dinastia Tokugawa 
(1598). — Este înființată Academia dei Lincei din Roma. — 
Shakespeare: Hamlet; Totul e bine când se sfârşeşte cu bine (1588). 
— Prima comedie a lui Lope de Vega (1571). 


1603-1604. — Prima călătorie a lui Samuel de Champlain în 
Canada (1620). 


1604. — Instituirea impozitului /a paulette (a). — Tratatul de la 
Londra (1609). — Începutul colonizării în Ulster (1563). — Olandezii 
cuceresc insula Amboina de la portughezi (1595). — Shakespeare: 
Ohtello (1588). — Francis Bacon: The Advancement of learning 
[Propăţirea învățăturii] (7637). 

(a) Ereditatea funcţiilor era o practică veche (1515). Henric al IV-lea 
a legalizat-o în schimbul plăţii unei taxe anuale, supranumită /a paulerte, 
cu riscul deposedării puterii regale în profitul unei noi feudalități. 


1604-1611. — Domnia lui Carol al IX-lea în Suedia. El restabilește 
luteranismul ca religie de stat (76/17). 


g” 


1605. — „Complotul prafului de puşcă” (a). — Moartea lui Akbar. 
— Shakespeare: Macbeth, Regele Lear (1588). — Johnson: Volpone 
(1588). — Cervantes: Don Quijote (1571). 

— La Paris începe să se construiască Place Royale. 

(a) Elisabetei, fără moştenitor direct, i-a urmat la tron Iacob 
Stuart, deja regele Scoției (1603). Diform, murdar, laş și desfrânat, 
noul suveran era lipsit de prestigiu, dar nu și de inteligenţă și voință. 
Teoretician al absolutismului, el a sprijinit anglicanismul care îl favo- 
riza. Dezamăgiţi, catolicii au încercat să arunce în aer Westminster. 
Eşecul acestei conspirații „a prafului de puşcă“ a dus la o persecuție 
sporită sub presiunea opiniei publice, devenită și mai ostilă. Dar cato- 
licii nu erau singurii adversari ai regelui. Suveranul se opunea și puri- 
tanilor, care respingeau anglicanismul, susțineau o morală extrem de 
austeră și manifestau tendințe democratice. Regele a trimis la închisoare 
mulți dintre ei. Alţii au emigrat în America (7620), fără ca influența 
lor să scadă. În sfârşit, nevoile vistieriei l-au făcut să stabilească noi 

impozite, fără autorizația Parlamentului, cu care conflictul se va înră- 
utăți și mai mult. 


1605-1606. — Revolta ducelui de Bouillon (1598). 
1605-1621. — Pontificatul lui Paul al V-lea. 


1607. — Întâlnirea dintre Sfântul Fançois de Sales și Sfânta 
Jeanne de Chantal (1613). — Se construiește Place Dauphine la Paris. 
— Claudio Monteverdi: Orfeu (1615). 


1607-1628. — Honoré d‘Urfé: poemul pastoral Astreea. 


1608. — Samuel de Champlain întemeiază Qusbecul (7620). 
— Instalarea definitivă a iezuiţilor în Paraguay. — Shakespeare: 
Coriolan (1588). — Monteverdi: Arianna. — Sfântul François de 
Sales: Introducere în viața pioasă (1613). 


1609. — Armistițiul de Doisprezece Ani dintre Spania și Provinciile 
Unite. Expulzarea musulmanilor covertiţi din Spania (a). — Reformarea 
abației din Port-Royal: „Ziua Ghişeului“ (1640). — Sigismund Vasa 
asediază Smolenskul (/6/3). — Înființarea Băncii din Amsterdam 
(1595). — Hugo Grotius: Mare liberum. — Galileo Galilei construieşte 
prima lui lunetă (7637). — Kepler: Astronomia nova (1637). 

(a) Filip al III-lea (1596) a moştenit de la tatăl lui pietatea, nu și 
energia. A dus la bun sfârşit expulzarea musulmanilor convertiți din 
regat, lipsindu-l astfel de meșteșugari harnici și agricultori pricepuți. 
Dar, incapabil și indolent, nu a continuat diplomaţia predecesorului 
său, a încheiat cu Anglia Tratatul de la Londra (/604) şi un armistițiu 
de doisprezece ani cu Provinciile Unite, contând pe o politică matri- 
monială în vederea menținerii hegemoniei spaniole. 


1610. — Asasinarea lui Henric al IV-lea. 

In pofida eforturilor (7598), Henric al IV-lea nu a reușit să apla- 
neze toate dificultățile. „Găina din oală“ rămânea un lux pentru țărani; 
intrigile se înmulțeau la curte în jurul numeroaselor amante ale regelui; 
protestanții încercau să formeze un stat în stat, în timp ce iezuiţii 
trezeau ardoarea catolicilor. Ea a înarmat braţul lui Ravaillac. Totuşi, 
în majoritatea lui, poporul a păstrat suveranului o amintire plină de 
recunoștință, din care s-a născut legenda „Bunului rege Henric“. 

Capitolul III 


ÎN CĂUTAREA UNUI ECHILIBRU 
(1611-1660) 


1611. — Adunarea protestanților francezi de la Saumur (1614). — 
Suedezii invadează Rusia, polonezii ocupă Moscova (1613). — Gustav 
Adolf, pe tronul Suediei (a). — Shakespeare: Poveste de iarnă (1588). 
— Pieter Paul Rubens: Coborârea de pe cruce (1615). 

(a) Domnia lui Gustav Vasa (1523) nu a avut nici o urmare. S-a 
instalat anarhia, din cauza incapacității succesorilor săi sau a voinței 
lor de a impune catolicismul supușilor, care identificau patriotismul 
cu luteranismul. Concordia, restabilită prin urcarea pe tron a unui 
principe protestant (1604), i-a permis lui Gustav Adolf să favorizeze 
economia, să amelioreze administrația, să întărească puterea regală, 
fără să-și îndepărteze nobilimea, și să răspândească cultura înființând 
numeroase colegii. Dar eforturile sale s-au îndreptat îndeosebi asupra 
armatei, din care a făcut instrumentul grandorii suedeze. 


1612. — Rubens: Samson. — Solomon de Brosse: Palatul 
Luxembourg din Paris. — Shakespeare: Furtuna (1588). 


1613. — Introducerea Ordinului Oratoriului în Franţa (a). — 
Urcarea pe tron a lui Mihail Romanov (b). — Shakespeare: Henric al 
VIII-lea (1588). — Cervantes: Nuvele exemplare (1571). 

(a) Contrareforma nu s-a manifestat doar prin excesele baroce. 
Ea a inspirat o reînnoire a spiritualității catolice. În timp ce Sfântul 
François de Sales a reconciliat credința cu cultura antică printr-un 
reconfortant umanism cuvios (1608), un curent de austeritate, din care 
făcea parte și cardinalul Pierre de Bérulle, care a introdus Ordinul 
Oratoriului în Franța, a dezvoltat o pietate plină de ardoare și anxi- 
oasă, care se regăseşte în jansenism (/640). Această „reînnoire“ s-a 

manifestat și în apostolatul pasionat al Sfântului Vincent de Paul în 
favoarea sărăciei poporului (7673, 1634). 

(b) Aruncată în anarahie la moartea lui Boris Godunov (1598), 
Rusia nu era devastată doar de foamete, epidemii și brigandaj — în 
timp ce diferiți pretendenți își disputau tronul —, ci era invadată și de 
suedezi, şi de polonezi. Aceștia din urmă au cucerit Moscova (7611) și 
l-au pus ţar pe fiul regelui lor. Biserica ortodoxă a luat atunci condu- 
cerea rezistenţei naționale. O revoltă a maselor i-a alungat pe polonezi 
din Moscova. Zemski Sobor, un fel de Stări Generale, i-a încredințat 
coroana lui Mihail Fiodorovici Romanov, care a reuşit să-i respingă pe 
suedezi, să încheie pace cu Polonia şi să restabilească ordinea internă. 


1614. — Revolta lui Conde contra Mariei de Medici, adunarea 
Stărilor Generale (a). — Moartea lui Shakespeare (1588). — El Greco: 
Adormirea Maicii Domnului (1571). 

(a) Ludovic al XIII-lea fiind minor la urcarea sa pe tron (7610), 
regența i-a revenit Mariei de Medici. Nonșalantă și incapabilă, ea i-a 
încredințat puterea lui Concino Concini, care a jefuit vistieria, în timp 
ce nobilii şi protestanții (6/1) reîncepeau să se agite. Stările Generale 
s-au dovedit neputincioase în aplanarea situației. Asasinarea lui 
Concini (1617), la ordinul regelui umilit de a fi ținut deoparte, a grăbit 
reaprinderea războiului civil. 


1615. — Dizolvarea Stărilor Generale (7674). — Revolta lui 
Hideyori, fiul lui Hideyoshi (1598). — William Harvey descoperă 
circulația sângelui (1637). 


1516-1616. — Rubens: Judecata de Apoi. 

Arta barocă, născută din Contrareformă, s-a răspândit odată cu 
ea în toată Europa, readucând gustul pentru fast, mişcare, culoare, 
emfază. Ea a inspirat geniul teatral al flamandului Rubens, cel mai 
mare dintre artiştii acestei şcoli, polifonia reînnoită a operelor lui 
Monteverdi (7607), precum și compoziţiile de mare amploare ale lui 
Giovanni Lorenzo Bernini (1656). Excesele și contradicţiile sale aveau 
să provoace o reacţie care se află la originea clasicismului. 


1616. — Sfântul François de Sales: Tratat despre iubirea de Dumnezeu 
(1613). — Frans Hals: Archebuzierii Companiei Saint-Georges (1651). 

1616-1617. — Richelieu, ministru pentru prima dată. 


1617. — Asasinarea lui Concini (1614). — Înființarea unui contoar 
olandez în insula Manhattan (7619). 


1618. — Defenestrarea de la Praga (1620). Întemeierea orașului 
Eniseisk (1654). 


1619. — „Războiul dintre mamă și fiu“ (1624), — Alegerea lui 
Ferdinand al II-lea ca împărat germanic (a). Decăderea Habsburgilor 
în Boemia (7620). — Execuţia lui Johan Van Oldenbarnevelt (b). — 
Înființarea Bataviei (c). 

(a) Ramura mică a Habsburgilor vegeta: anarhia germană reducea 
la zero titlul imperial, amenințarea turcilor se menținea și certurile de 
familie se țineau lanţ. Dar progresul Contrareformei a inspirat acestor 
suverani mediocri speranța restaurării autorității lor asupra unui 
imperiu revenit la catolicism. De la alegerea sa, Ferdinand al II-lea va 
încerca realizarea acestui scop. 

(b) Lupta contra Spaniei a adus un mare prestigiu Casei de 
Orania (1566), care comanda armatele Provinciilor Unite. Ea se spri- 
jinea pe nobili și poporul mărunt, calviniști fanatici şi susținători ai 
unui guvern unitar şi autoritar, opunându-se burghezilor îmbogă- 
titi prin negoț maritim, care ţineau la libertățile provinciale, doreau 
pacea și toleranța. Conflictul a izbucnit între Mauriciu de Nassau și 
Oldenbarnevelt, guvernatorul Olandei, care a fost exectat sub pretext 
de erezie. 

(c) Deşi olandezii nu au neglijat nici America, unde au înființat 
un contoar în insula Manhattan (1617) şi au încercat să se instaleze 
în Brazilia (1624, 1630), nici Asia, ajungând în China și Japonia 
(1599), activitatea lor s-a orientat în principal spre Insulindia, de unde 
i-a eliminat pe portughezi și englezi. Înființarea Bataviei a constituit 
dovada dominaţiei lor definitive. 


1619-1620. — Rubens: Răpirea fiicelor lui Leucip (1615), 
1620. — Nouă revoltă a Mariei de Medici contra lui Ludovic 
al XIII-lea (1624). — Bătălia de la Muntele Alb (a). — Pelerinii de 

pe Mayflower în America (b) —Bacon: Novum Organum (metodă 
experimentală) (1634). 

(a) Faptul că de acum coroana a devenit electivă în Boemia, parti- 
cularismul foarte puternic, protestantismul recunoscut, toate acestea 
probabil că i s-au părut insuportabile lui Ferdinand al II-lea. Măsurile 
contra reformaţilor au dus la conflict. Cehii i-au aruncat pe funcționarii 
imperiali pe ferestrele castelului din Praga (7618). Apoi au refuzat să-l 
recunoascărege pe Ferdinand (7619). Riposta a fost fulgerătoare: într-o 
oră, la Muntele Alb, armata imperială a pus pe fugă rebelii. Coroana 
a devenit ereditară. Execuţiile și proscripțiile au decimat populația, 
peste care s-a revărsat un val de colonişti germani. 

(b). Lipsită de posibilități de exploatare imediată, America de 
Nord fusese neglijată de spanioli. Indigenii erau acolo puțin nume- 
roşi, putând să permită o colonizare. Dar nici Franța, nici Anglia, de 
unde au pornit primele tentative, nu aveau încă un execedent demo- 
grafic de exportat. Virginia, ca și aşezarea din Québec întemeiată de 
Champlain (1608), a trecut prin perioade foarte dificile. Iar aşezarea 
fondată de „părinții pelerini“ veniţi cu vasul Mayflower (Plymouth, 
Massachusetts), fugind de politica religioasă a lui Iacob I (1605), ar fi 
dispărut fără disciplina și fervoarea sa puritane. 


1621. — Reluarea războiului dintre Spania și Provinciile Unite. — 
Revolta protestanților francezi: asediul orașului Montauban (7624). — 
Moartea lui Filip al III-lea al Spaniei. Filip al IV-lea. — Manciurienii 
la Mukden (1644). 


1621-1623. — Pontificatul lui Grigore al XV-lea. 


1622. — Crearea la Vatican a Congregaţiei pentru Răspândirea 
Credinței (1563). — Masacrarea coloniștilor englezi din Virginia de 
către indigeni (1620). — Șahul Persiei Abbas I recucerește Ormuzul 
de la portughezi (7602). 


1623. — Șahul Abbas I cucerește Bagdadul (1602). — Moartea lui 
Ieyasu. Iemitsu (7638). — Velásquez: Portretul contelui Olivares. 


c. 1623. — Primele relaţii între Saint-Cyr şi Port-Royal (1640). 
1623-1644. — Pontificatul papei Urban al VIII-lea. 

1624. — Richelieu devine principalul ministru al lui Ludovic al 
XIII-lea (a). — Olandezii cuceresc Santos (7619). — Velásquez: Băutorii. 

(a) Anarhiei în care căzuse Franța lui Ludovic al XIII-lea (7679, 
1620, 1621) i-a pus capăt Richelieu. Slujitor pasionat al monarhiei, el 
a înlăturat fără milă tot ce nu se pleca în fața absolutismului. Asediul 
şi cucerirea portului La Rochelle (/627) a distrus puterea militară a 
protestanților, dar pacea de la Ales (7629) le-a confirmat garanţiile 
civile şi religioase ale Edictului din Nantes. Toate rebeliunile militare 
au fost înăbușite şi vinovaţi, indiferent de rang, executați. Duelurile au 
fost interzise, fortărețele dărâmate (7626). Deși ataşamentul regelui față 
de el nu a slăbit niciodată, autoritatea lui a fost tot timpul contestată. În 
familia regală, cele două regine şi fratele regelui, Gaston de Orléans, 
i-au fost cu toții ostili. Influența primelor două a fost năruită de „Ziua 
Păcăliților“ (1630), iar comploturile celui de-al doilea au fost rând pe 
rând dejucate (1631, 1636). Curtenii au încercat zadarnic de mai multe 
ori să-l elimine. ar situaţia generală a regatului i-a adus numai griji. 
Dorinţa de a spori gloria regelui, care l-a făcut să intre în Războiul de 
Treizeci de Ani (1635), a epuizat vistieria, a dus la o fiscalitate împo- 
vărătoare, cauza unei mari sărăcii şi originea unor răscoale țărănești, 
precum cele din Limousin (/637) sau ale „calicilor“ din Normandia 
(1639). Richelieu a rezistat tuturor acestor nemulțumiri cu o hotărâre 
inflexibilă și, la moartea lui (1642), care a precedat cu puțin pe cea a 
regelui (1643), autoritatea monarhiei se impusese întregului regat. 


1624-1648. — Activitatea salonului marchizei de Rambouillet. 


1625. — Moartea lui Iacob I. Carol I (7637). — Intervenția 
Danemarcei în Războiul de Treizeci de Ani (a). — Înființarea Ordinului 
Misiunii (lazarişti) de către Sfântul Vincent de Paul (7613). — Grotius: 
De jure belli ac pacis [Despre dreptul războiului și al păcii]. 

(a) Victorios în lupta de la Muntele Alb (7620), Ferdinand al II-lea 
s-a străduit să restaureze în Germania catolicismul şi autoritatea impe- 
rială. Succesele şi ambițiile sale maritime au îngrijorat Danemarca. 
Dar, învins la Lutter (7626), Christian al IV-lea a fost nevoit să accepte 
Tratatul de la Lübeck, în timp ce Edictul Restituirii (1629) anula toate 
secularizările făcute din 1552. 

1626. — Bătălia de la Lutter (7625). — Richelieu interzice duelurie 
şi ordonă distrugerea fortărețelor (1624). Devine mare maestru al navi- 
gației şi comerțului. — Giuseppe (José) de Ribera: Sfântul Ieronim. 


1627. — Manciurienii ajung la Marele Zid (1644). 


1627-1628. — Asediul portului La Rochelle (15 000 de victime) 
(1624). Asasinarea ducelui de Buckingham, favoritul lui Carol I. 


1628. — „„Petiția Drepturilor“, formulată de Parlamentul englez 
(637). — Sfântul François de Sales: Convorbiri spirituale. — 
Descartes în Olanda. — Van Dyck: Extazul Sfântului Augustin. 


1629. — Pacea de la Ales (7624). — Tratatul de la Lübeck. — Edictul 
Restituirii (1625). — Infiinţarea coloniei engleze din Massachusetts 
(1632). — Moartea șahului Abbas I. 


1630. — „Ziua Păcăliţilor“ (Ludovic al XIII-lea trece definitiv de 
partea lui Richelieu, împotriva Mariei de Medici) (1624). — Gustav al 
II-lea Adolf intervine în Războiul de Treizeci de Ani (a). — Olandezii 
cuceresc Pernambuco (1619). — Înfiinţarea coloniei engleze din Maine 
(1632). — Velásquez: Fierăria lui Vulcan. 

(a) Înfrângerea Danemarcei (/625) a grăbit intrarea în război a 
Suediei, aliată cu Richelieu (7637). Mare strateg, comandând o armată 
pe care o echipase în mod remarcabil (7677), Gustav Adolf a zdrobit 
armata imperială la Breitenfeld (7637), a devastat Germania catolică, 
a amenințat Viena, dar a fost ucis la Liitzen, victimă a bravurii sale 
nebuneşti (7632). Suedezii s-au retras spre Baltica. 


1631. — Tratatul de la Bărwald. Bătălia de la Breitenfeld (7630). 
— Theophraste Renaudot înființează La Gazette de France, prima 
publicaţie periodică. 

1631-1632. — Revolta lui Gaston d'Orleans (7624). 


1632. — Revolta și executarea lui Henri de Montmorency (1624). 
— Bătălia de la Lützen. Moartea lui Gustav Adolf (7630). — Moartea 
lui Sigismund Vasa. Vladislav al IV-lea, rege al Poloniei. — Înfiinţarea 
coloniei engleze din Maryland (a). — Olandezii în Curaçao (1652). — 

Rembrandt Harmenszoon van Rijn: Lecţia de anatomie a doctorului 
Tulp (651). —- Galilei: Dialog despre principalele sisteme ale lumii. 

(a) În timp ce, în pofida eforturilor şi al zelului misionarilor, 
Champlain nu a reușit să implanteze temeinic dominația franceză în 
Canada, unde imigrația era prea puțin numeroasă și avea o valoare 
mediocră față de ostilitatea indigenilor, războiul civil din Anglia 
alunga în America notabili surghiuniți şi sporea înființarea coloni- 
ilor (1629, 1630). Maryland, destinat iniţial catolicilor, se confrunta 
cu Massachusetts-ul puritan. Fiecare dorea să-și păstreze indepen- 
dența, dar absența unei tradiţii politice, a unei stratificări sociale a 
dus la apariția unor instituţii foarte democratice și numărul mare de 
confesiuni a impus necesitatea unei anumite toleranțe. Lupta contra 
indigenilor, revoltați de tratamentul dur la care erau supuși, contra 
unei naturi ostile a dus la formarea unei naționalități originale în 
diversitatea sa. 


1632-1650. — Se construiește la Agra mausoleul Taj Mahal (1667). 


1633. — Galilei, chemat în fața tribunalului Inchiziției, se dezice 
de heliocentrism (7637). — Sfântul Vincent de Paul înființează Ordinul 
Fiicelor Carităţii (7673). — William Laud, arhiepiscop de Canterbury 
(637). — Hals: Archebuzierii Companiei Sfântul Adrian (1651). 


1634-1635. — Carol I reintroduce impozitul naval, ship-money, 
fără încuviințarea Parlamentului (7637). 


1635. — Franţa intervine în Războiul de Treizeci de Ani (1636). — 
Francezii în Guadelupa (/644). -- Înființarea Academiei Franceze (1636). 
— Van Dick: Portretul lui Carol I. Rubens: Grădina iubirii (1615). 


1635-1642. — Jacques Lemercier: Capela Sorbonei. 


1636. — Cucerirea orașului Corbie. Saint-Jean-de-Losne sub 
asediu (a). — Nou complot al lui Gaston d‘Orléans (1624). — Înfiinţarea 
Universităţii Harvard (Massachusetts). — Pierre Corneille: Cidul (b). 

(a) Moartea lui Gustav Adolf (/632) l-a constrâns pe Richelieu să 
participe direct la Războiul de Treizeci de Ani şi să reia ostilitățile 
contra Spaniei (/635). La început, francezii au mers din dezastru în 

dezastru. Spaniolii au amenințat Parisul, după ce au cucerit Corbie, 
în timp ce Burgundia a fost invadată și Saint-Jean-de-Losne asediat. 
O tresărire patriotică a îndepărtat însă ambele pericole. Dar succesele 
au venit în timp. Abia în 7638, după ce au cucerit Neuf-Brisach, fran- 
cezii au reuşit să deschidă poarta Alsaciei. Apoi, revolta Portugaliei şi 
Cataloniei (1640) le-a permis să ocupe Roussilon (1642). Anul următor 
(1643), Condé i-a zdrobit pe spanioli la Rocroi, iar victoria lui de la 
Lens a oferit acces direct la Ţările de Jos (7648), în timp ce mareșalul 
Henri de Turenne ameninţa Viena, cu sprijinul suedezilor. 

(b) În momentul în care Descartes punea bazele raționalismului 
(1637), Corneille scria prima capodoperă a clasicismului francez, 
inspirată din aceleași principii de ordine şi umanism. Cearta care 
a urmat în mediile literare a oferit Academiei Franceze, recent înfi- 
ințată (7635), ocazia să formuleze regulile artei tragediei și să-și 
afirme autoritatea supremă pe care o va avea în timpul domniei lui 
Ludovic al XIV-lea. 


1637. — Înființarea Societăţii Solitarilor de la Port-Royal (1640). 
— Răscoala din Limousin (7634). — „Revolta Catedralei“ la Edimburg 
(a). — Descartes: Discurs asupra metodei (b). — Deschiderea la 
Veneţia a primului teatru liric permanent. 

(a) Popularitatea lui Carol I, la fel de frumos și de brav pe cât de 
urât şi laş fusese tatăl lui, a scăzut repede din pricina absolutismului 
său. Parlamentul i-a reamintit de libertăţile tradiționale (7628), iar el 
a hotărât să se lipsească de Parlament, a guvernat ca stăpân suprem 
timp de unsprezece ani, a înmulțit impozitele ilegale (1634), în timp ce 
Biserica anglicană se apropia de catolicism (7633). Gestul unei bătrâne, 
care a întrerupt slujba în catedrala din Edimburg, a constituit semnalul 
unei revolte generale în Scoţia. 

(b) Spiritul științific a parcurs, în prima jumătate a secolului 
al XVII-lea, o etapă esenţială. Depășind dezordinea febrilă a 
Renaşterii, el a elaborat disciplinele intelectuale care au constituit 
forța cercetării moderne. În 1620, Bacon a formulat principiile unei 
logici aplicate noilor cunoștințe. Experienţa s-a impus ca singura 
metodă valabilă în descoperirea adevărului. Instrumentele perfec- 
ționate permanent i-au devenit indispensabile: Galilei a inventat 

telescopul (7610), Torricelli, barometrul (1644). Totuşi, nici unul 
dintre aceste progrese nu a egalat în importanță câștigul decisiv 
pe care l-a reprezentat sistemul intelectual elaborat de Descartes. 
Bazând întregul demers al cunoașterii pe o îndoială metodică prea- 
labilă și pe exigența unei evidențe raționale, el a furnizat cercetăto- 
rului instrumentele certitudinii. De acum înainte, Inchiziția îl putea 
foarte bine constrânge pe Galilei să se dezică de „erorile și ereziile“ 
sale (7633), pentru că nu putea decât să întârzie manifestarea adevă- 
rului. Această încredere în noua cunoaștere nu a fost lipsită de peri- 
cole, nu doar pentru tradiționalişti, ci și pentru Biserică, și au părut 
„libertini“ care abia dacă își ascundeau ateismul. Dar nu a atenuat 
(poate chiar a agravat) angoasa celor pe care „tăcerea eternă a spaţi- 
ilor infinite îi înspăimânta“. De un pozitivism rece, cunoaşterea 
rațională dezvăluia secretele naturii, nu pe cele ale destinului. Prin 
faptul că a sondat această neputinţă fundamentală, Blaise Pascal, 
matematician uimitor de precoce, a redobândit printr-o iluminare 
fulgurantă credința și iubirea divină (1654). 


1638. — Francezii cuceresc Neuf-Brisach (7636). Ruşii ajung la 
Marea Ohotk (7651). — Japonia, izolată de lumea exterioară (a). — 
Rubens: Andromeda (1615). 

(a) De la revoluţia lui Nobunaga (7573), Japonia s-a deschis mult 
străinilor. Desigur, fuseseră luate măsuri contra misionarilor și a japo- 
nezilor convertiți (1582). Dar erau doar niște măsuri de precauție contra 
pericolului unei cuceriri europene. Fără ca motivele deciziei sale să 
aibă o explicație, lemitsu i-a expulzat însă pe occidentali şi le-a interzis 
compatrioţilor săi să iasă din țară, amenințându-i cu condamnarea la 
moarte. Timp de două secole, Japonia va evolua cu porțile închise. 


1639. — Englezii la Madras. — Velásquez: Crucificarea. 
1639-1641. — Revolta „calicilor“ din Normandia (1624). 


1640. — Revolta Portugaliei și Cataloniei. Francezii cuceresc 
orașul Arras (1636). — Alegerea în Anglia a Parlamentului cel Scurt 
(a). — Urcarea pe tron a lui Frederic Wilhelm de Brandenburg (1675). 
— Jansenius: Augustinus (b). — Corneille: Horațiu (1636). 

(a) Zdruncinat de revolta scoțiană (7637), Carol I a fost nevoit să 
accepte alegeri. Parlamentul cel Scurt, dizolvat foarte repede, a fost 
urmat de Parlamentul cel Lung, care l-a înfruntat pe rege, obligându-l 
să-și execute principalul ministru (1641), contele de Strafford, şi, cu 
ajutorul burghezilor din Londra revoltați, l-a împins la fugă, când 
a dorit să-și recapete puterea (71642). Războiul civil care a urmat i-a 
adus față în față pe „cavalerii!“ nobili și „capetele rotunde?“ puritane, 
asupra cărora își exercita influența Cromwell, gentilom de ţară violent 
şi mistic, al cărui regiment al „coastelor de fier“ servea drept model 
armatei organizate de Parlament. Învins la Naseby (1645), Carol I a 
fugit în Scoţia (7646), sperând să obțină sprijinul ei. Dar a fost dat pe 
mâna Parlamentului, care încă mai dorea să-l menajeze. Cromwell a 
intrat în Londra (1647), şi-a alungat adversarii (1648) și a obținut de la 
Parlament, care nu mai era format decât din susținătorii lui, condam- 
narea regelui, iar acesta și-a întâmpinat moartea cu mult curaj (1649). 

(b) Opera postumă a lui Jansenius — în care îşi expunea doctrina 
teologică — a dat numele său jansenismului (7613). Dar importanța 
acestei mişcări religioase constă mai mult în acțiunea unui grup format 
în jurul familiei Arnauld. Una dintre fiice, maica Angélique, a reformat 
în 1609 abația Port-Royal. Ca reacție contra cazuisticii indulgente a 
iezuiţilor şi a educaţiei lor mondene, domnii de la Port-Royal și ghidul 
lor spiritual, abatele de Saint-Cyran (1623) au împins la extrem consecin- 
tele temerii față de Dumnezeu și austeritatea morală din acea perioadă. 
Aceste tendinţe care îi apropiau de calvinism au fost repede combă- 
tute de adversarii lor şi au îngrijorat monarhia, din cauza personalității 
multora dintre adepții lor, în care vedea opozanți. Controversa a avut 
un mare răsunet, a alunecat spre politic cu Scrisorile Provinciale ale lui 
Blaise Pascal (7656) şi a deschis un conflict lung de aproape un secol. 


1641. — Procesul şi executarea contelui de Strafford (1640). — 
Olandezii în Malacca (7652). — Corneille: Polyeucte (1636). — Descartes: 
Meditaţii metaforice. — Luis Velez de Guevara: Diavolul şchiop. 


1. Regalişti (n.t.) 
2. Parlamentari (n.t.). 

1642. — Francezii cuceresc Roussillon (1636). — Complotul şi 
executarea lui Cinq-Mars (1624). Moartea lui Richelieu. — Înfiinţarea 
Congregaţiei Saint-Sulpice. — Revolta Londrei (71640). — Francezii 
în Madagascar, olandezii în Tasmania. Întemeierea orașului Montreal. 
— Rembrandt: Rondul de noapte (1651). 


1642-1650. — François Mansart: Castelul Maisons-Laffitte. 


1643. — Bătălia de la Rocroi (7636). — Moartea lui Ludovic al 
XIII-lea. Ludovic al XIV-lea. Mazarin, șeful Consiliului (7648). — 
Papa condamnă lucrarea Augustinus de Jansenius (1640). 


1644. — Deschiderea conferințelor de la Miinster și de la Osnabriick 
(1648). — Bătălia de la Marston Moor (1640). — Prăbuşirea dinastiei 
Ming (a). — Introducerea trestiei de zahăr în Antile (b). — Torricelli 
inventează barometrul (7637). — Descartes: Principia philosophiae 
[Principiile filosofiei). 

(a) De la domnia lui Yongle (1403), dinastia Ming a renunțat la orice 
ambiţie. Închisă în Cetatea Interzisă, lăsându-și eunucii să guverneze, ei 
îşi apărau fără vlagă frontierele. Guvernarea era lipsită de energie, îngă- 
duind provinciilor să se emancipeze. Totuși, rareori a cunoscut China o 
perioadă atât de lungă de pace. Unele aspecte ale civilizației au profitat, 
îndeosebi arta ceramicii, care a atins atunci perfecțiunea. Dar sărăcia 
maselor a sporit odată cu decăderea puterii şi amploarea demografică. 
În pofida slăbiciunii, dinastia a reușit totuși să spulbere ambițiile lui 
Hideyoshi (582), dar s-a prăbușit sub loviturile manciurienilor. Veniţi 
de la fruntariile Siberiei, aceștia s-au infiltrat în Jehol de pe la sfârşitul 
secolului al XVI-lea, au cucerit Mukden în 162] şi au încercat să cuce- 
rească Beijingul, dar artileria făurită de iezuiți pentru împărat a reuşit 
să-i oprească (/627). Totuşi, anarhia s-a accentuat. Ea le-a permis să 
pătrundă în Beijing, să proclame decăderea dinastiei Ming și să supună 
cu ușurință China de Nord. Provinciile din sud li s-au opus, dar cuce- 
rirea Cantonului (/651) a spulberat definitiv orice împotrivire. 

(b) Schimbarea stăpânului, în urma căreia majoritatea Antilelor 
Mici au trecut sub dominaţia englezilor (/658), francezilor (1635) sau 
olandezilor (/632), le-a îmbogăţit. Cultura trestiei de zahăr, venită de 

pe continent, a găsit aici condiţii mai favorabile. Ele vor deveni cele 
mai importante dintre domeniile coloniale. 


1644-1655. — Pontificatul lui Inocenţiu al X-lea. 


1645. — Executarea lui Laud. Este creat New model army. Bătălia 
de la Naseby (71640). — Urcarea pe tron a lui Alexei Romanov (1655). — 
François Mansart începe construirea bisericii Val-de-Grâce din Paris. 


1646. — Carol I în Scoţia: este făcut prizonier (1640). 


1647. — Carol I este predat Parlamentului. Olivier Cromwell cuce- 
reşte Londra (1640). — Suedezii asediază Praga (1648). — Velásquez: 
Lăncile (1665). — Claude Favre de Vaugelas: Observaţii asupra 
limbii franceze. 


1648. — Tratatul de la Haga (71659). — Bătălia de la Zusmarshausen 
şi Lens (1636). — Tratatele din Westfalia (a). — Fronda parlamentară; 
Declarația Camerei Saint-Louis, răzmeriță la Paris, fuga regentei (b). 
— Cromwell epurează Parlamentul (7640). — Rembrandt: Pelerini 
la Emmaus (651). — Philippe de Champaigne: Maica Angélique. — 
Experienţa lui Pascal la Puy-de-Dôme (1637). — Înfiinţarea Academiei 
de Sculptură şi de Pictură din Paris. 

(a) Învins peste tot (1636, 1647), împăratul a fost nevoit să încheie 
pacea. Tratatele din Westfalia i-au confirmat neputința în Germania, 
Edictul Restituirii a fost abolit (7625), divizarea religioasă restabilită. 
Cuceririle suedeze și brandenburgheze i-au limitat și mai mult influ- 
ența. Franța s-a mulțumit să anexeze o parte din Alsacia, dar decă- 
derea celor două ramuri ale Habsburgilor făcea din el arbitrul noului 
echilibru european. 

(b) Regentă în numele lui Ludovic al XIV-lea, care era minor 
(1643), Ana de Austria a lăsat puterea pe mâna favoritului ei, cardinalul 
Jules Mazarin, om abil dar impopular. Obligat să sporească impozi- 
tele pentru război (1644), el a întâmpinat opoziția Parlamentului și 
pretențiile lui politice. O răzmeriţă i-a alungat din Paris pe rege și 
pe regentă. Asediaţi, parlamentarii adepți ai Frondei, neliniştiți din 
pricina agitației populare, au fost foarte fericiți să accepte pacea de 
la Rueil (1649). 

1648-1668. — Domnia lui Jan Cazimir, rege al Poloniei. 


1649. — Asediul Parisului. Pacea de la Rueil (/648). — Executarea 
lui Carol I (1640). Masacrele de la Drogheda şi Wexford (1653). — 
George Fox înființează secta quakerilor (7653). 

1650. — Revolta lui Condé. Începutul Frondei nobililor (a). — 
Rembrandt: Moneda de o sută de florini (1651). 

(a) La un an după pacea de la Rueil, nobilii s-au revoltat și ei. 
Această Frondă a nobililor a fost mult mai gravă decât cea a parla- 
mentarilor (1648). Provocată de revolta lui Condé, cu episoadele ei 
confuze, în care s-au implicat și marile doamne, a provocat peste tot 
anarhie și mizerie și a redeschis frontierele spaniolilor. Răul din ce în 
ce mai mare a impus remediul: părând singurul în stare să readucă 
pacea, autoritatea regală și-a redobândit prestigiul. Sătul de insolența 
lui Condé, Parisul l-a constrâns să treacă la inamic și i-a făcut lui 
Ludovic al XIV-lea o primire triumfătoare (/652). Reîntoarcerea lui 
Mazarin a marcat sfârşitul Frondei, din care absolutismul a ieșit în cele 
din urmă întărit. 


1650-1653. — Se publică Nomocanonul, legea ortodoxiei ruse 
(1654). 


1650-1680. — Olandezii cuceresc Java (7652). 


1651. — Prinții se aliază cu Parlamentul din Paris. Exilul lui 
Mazarin (1650). — Actul de Navigaţie, prin care englezii rezervau 
doar pentru ei comerțul cu propriile colonii (1653). — Abolirea insti- 
tuţiei stathuderatului în Provinciile Unite (a). — Rușii ajung la Amur 
(b). — Manciurienii cuceresc Cantonul (/644). — Thomas Hobbes: 
Leviathan (ideea contractului social). — Paul Scarron: Romanţul 
comic. — Germanul Otto von Guericke a inventat mașina pneumatică. 
— Înfiinţarea Societăţii Misiunilor Străine. 

(a) Reluarea războiului cu Spania (762/7) a întărit poziţia familiei de 
Orania. Pacea (1648) a slăbit-o. Pentru restabilirea ei, Wilhelm al II-lea 
a încercat o lovitură de stat. Nu a reușit și a murit în scurtă vreme, iar 
instituția stathuderului a fost desființată. Conducerea a ajuns curând 
în mâna burgheziei care a încredințat puterea unor oameni remarcabili 


- 59 - 


precum marele pensionari al Olandei, Jan de Witt (1655). Ataşată păcii 
şi toleranței, îmbogățită din traficul cu produse coloniale, navele ei 
având aproape monopolul lui, şi prin supremaţia sa financiară, Olanda 
a favorizat o civilizaţie cu un spirit deja modern. În acest cadru de 
libertate s-a dezvoltat o viață spirituală intensă, care a atras străini 
iluștri, precum Descartes, i-a adus câștiguri mari din arta tiparului, şi 
s-a bucurat de o școală incomparabilă de portretiști și peisagiști: Hals, 
Vermeer şi mai ales Rembrandt. 

(b) De la Eniseisk (7618), înaintând prin pustietatea Siberiei orien- 
tale, rușii au ajuns la Marea Ohoţk, în 7638, apoi, coborând spre sud, 
au ajuns la fluviul Amur, au construit fortăreața Albazin (1652) şi au 
urcat Sungari, afluentul Amurului. Acolo s-au lovit prima dată de 
chinezi (1655), care i-au respins (1676). 


1652. — Înfrângerea și trădarea lui Condé. Întoarcerea lui Ludovic 
al XIV-lea la Paris (7650). — Război anglo-olandez (/653). — Dieta din 
Polonia instituie /iberum veto (1572), — Nikon, patriarhul Moscovei 
(1654). — Fondarea fortăreței Albazin (7657). — Olandezii întemeiază 
Cape Town (Africa de Sud). 

Favorizată de războiul contra Spaniei, expansiunea colonială 
a Olandei a continuat, îndeosebi în detrimentul fostului Imperiu 
Portughez. Dar, în timp ce pe continentul american nu au reuşit să se 
mențină în Brazilia, de unde au fost alungaţi de o revoltă cu caracter 
aproape național (1653), şi nu au păstrat decât Curaçao (/632) și câteva 
contoare în Guyana, Cape Town le-a asigurat controlul asupra rutei 
Indiilor Orientale, unde i-au expulzat pe portughezii din Ceylon, după 
ce au cucerit Malacca (/641) şi majoritatea Insulelor Sonde. 


1653. — Întorcerea lui Mazarin la Paris, sfârşitul Frondei. — 
Sfântul Vincent de Paul înființează Ospiciul General de la Salpêtrière 
(1613). — Dizolvarea Parlamentului Lung și alegerea Parlamentului- 
Barebone? . Cromwel, lord-protector. 


1. Guverntor (n.t.). 
2. După numele unui dintre membrii lui (n.t.). 

Moartea lui Carol I şi proclamarea republicii nu a pus capăt agita- 
tiei din Anglia. Profitând de războiul civil, irlandezii s-au revoltat. 
Cromwell a trecut în insulă, a restabilit ordinea cu prețul odioaselor 
masacre de la Drogheda şi Wesford (1649) şi a dus la bun sfârșit depose- 
darea supraviețuitorilor de pământurile lor. Actul de Navigaţie (7651), 
rezervând flotei engleze monopolul importului, a provocat un război 
cu Provinciile Unite (/652) şi flotele olandeze au ajuns până în Tamisa. 
Chiar și epurat, Parlamentul voia să scape de tutela lui Cromwell şi se 
gândea să lase la vatră armata. Puritanii exaltaţi asmuțeau mulțimea 
cu predicile lor extravagante. Catolicii complotau. Cromwell a rezolvat 
criza cu brutalitate: Parlamentul cel Lung a fost dizolvat. Având titlul 
de lord-protector, dictatorul a impus tuturor o austeritate monahală și a 
poruncit să fie arşi pe rug câţiva iluminați. Printr-un efort energic, olan- 
dezii au fost alungaţi din Canalul Mânecii, fiind constrânşi să încheie 
pace (/654). Beneficiind de alianța cu francezii, pe care Mazarin i-o 
acordase în mod interesat (7657), Cromwell i-a învins pe spanioli la 
Dunes (1658) şi le-a luat Dunkerque. Niciodată nu păruse Anglia mai 
puternică ca atunci. 


1653-1654. — Prăbușirea Imperiului Olandez în Brazilia (7652). 


1654. — Tratatul de la Westminster (1653). — Abdicarea reginei 
Christina a Suediei. Carol al X-lea (1660). — Ruşii cuceresc Smolensk 
şi se unesc cu cazacii (a). — Convertirea lui Pascal (7637). 

(a) Rusia lui Mihail Romanov și a fiului său Alexei (1645) a rămas 
aproape opacă la influența europeană. Ea era preocupată doar de refor- 
marea Bisericii, din care patriarhul Nikon (7652) se străduia să înlăture 
superstiţiile și ritualismul, și de luptele interne cu Polonia, în urma 
cărora a recucerit Smolensk și i-a atras pe cazaci de partea ei. 


1655. — Jan de Witt, mare pensionar al Olandei (1651). — Primul 
conflict între ruși și chinezi (71657). — Englezii în Jamaica (/644). 


1655-1667. — Pontificatul lui Alexandru al VII-lea. 
1656. — Pascal: Scrisori provinciale (1640). — Mehmed-Paşa 
(Köprülü), mare-vizir (1661). — Velásquez: Las Meninas (1665). 

1656-1667. — Bernini: Colonada bazilicii San Pietro (7615). 


1657. — Alianţă franco-engleză contra Spaniei (1643). — Christiaan 
Huygens: orologiul cu pendul (măsoară jumătatea de secundă). 


1658. — Bătălia de la Dunes (7653). — Moartea lui Cromwell 
(1660). — Începutul domniei lui Aurangzeb în India (1667). — 
Abdicarea patriarhului Nikon (1654). — Înfiinţarea Academiei de 
Științe din Paris. 


1659. — Pacea din Pirinei (a). — Abdicarea lui Richard Cromwell, 
fratele lordului- protector. Reînceperea războiului civil în Anglia 
(1660). — Molière: Prețioasele ridicole (1674). 

(a) În încercarea de a pune capăt succeselor francezilor (1636), 
Spania a încheiat pace cu Provinciile Unite după treizeci de ani de 
război inutil (1648). Dar rezistența Cataloniei revoltate (7640) îi 
absorbea forțele rămase și nu reușea să recucerească Portugalia. 
Dacă nu ar fi fost Fronda, cu siguranță că ar fi început tratativele mai 
devreme. Alianța franco-engleză și înfrângerea de la Dunes (7658) au 
obligat-o să cedeze. Prin Pacea din Pirinei, Franţa a obținut Artois și 
Roussillon. Timpul hegemoniei spaniole apusese. 


1660. — Pacea din Nord (a). — Căsătoria lui Ludovic al XIV-lea 
cu Maria Tereza. — Ludovic al XIV-lea poruncește arderea Scrisorilor 
Provinciale (1640). — Generalul George Monk cucerește Londra. 
Alegerea Parlamentului-Convenţie. Restauraţia Stuarţilor prin urcarea 
pe tron a lui Carol al II-lea (b). — Moartea lui Carol al X-lea al Suediei. 
Carol al XI-lea. — Prima Satiră a lui Nicolas Boileau (1647). 

(a) Moartea lui Gustav Adolf (7632) nu a oprit expansiunea suedeză. 
Deşi fiica lui, Christina, nu a fost interesată de regat și în cele din 
urmă a abdicat (1654), cancelarul Oxenstjerna și apoi regele Carol al 
X-lea au continuat politica tatălui ei și au realizat cuceriri importante 
în dauna vecinilor, care le-au recunoscut prin tratatele de la Oliva și 
de la Copenhaga, restabilindu-se astfel pacea în Nord. Marea Baltică 
devenise un lac suedez. 

(6) În pofida puterii sale, Cromwell nu înăbuşise sentimentul rega- 
list în Anglia și despotismul lui chiar l-a întărit. Moartea sa subită 

(1658) i-a lăsat drumul liber. Fiul lordului- protector, Richard, pe care 
îl numise succesorul său, a intrat repede în conflict cu Parlamentul și 
a abdicat (7659). Generalii s-au certat între ei și au reînceput luptele. 
Unul dintre ei, Monk, a cucerit Londra și a convocat Parlamentul- 
Convenţie, format în majoritate de regalişti. O lună mai târziu, Carol 
al II-lea intra în Londra întâmpinat cu entuziasm. 

Capitolul IV 


ORDINEA CLASICĂ 
(1661-1714) 


1661. — Moartea lui Mazarin. Începutul domniei personale a 
lui Ludovic al XIV-lea (a). — Alegerea noului Parlament (/662). 
— Ahmed-Pașa (Kâpriilii-zade), mare-vizir (b). — Urcarea pe tron a 
împăratului chinez Kangxi (1676). — Începutul construirii castelului 
de la Versailles (7672). 

(a) Când moartea lui Mazarin i-a lăsat întreaga putere, Ludovic 
al XIV-lea avea 23 de ani. În pofida taliei mici, maiestatea sa natu- 
rală s-a impus tuturor. Evenimentele petrecute în timpul Frondei i-au 
inspirat oroarea de tulburări, sentiment împărtășit de toți francezii. 
Pentru evitarea dezordinii, singura soluţie i s-a părut a fi absolutismul. 
Suveranul şi-a bazat legitimitatea pe doctrina dreptului divin. Regele 
era „imaginea Domnului“ în regatul lui. Esenţa lui era diferită de cea a 
supușilor săi. Strălucirea curții constituia o dovadă: eticheta care regla 
fiecare detaliu al existenţei sale era o adevărată liturghie! Regele nu 
cunoștea altă regulă decât voinţa și pasiunile lui: în afara amantelor 
oficiale, suveranul a avut nenumărate scurte aventuri. Orgolios și sigur 
de el, nu foarte preocupat să se informeze, Ludovic al XIV-lea a devenit 
repede impermeabil la evoluție, nu a ţinut cont de nici o dificultate și 
a refuzat să asculte sfaturile celorlalți. Această autocraţie l-a dus la un 
pas de ruină. Dar nu i-a întunecat înalta conştiinţă a propriilor îndato- 
ririlor . Pasionat când era vorba de plăceri, regele se comporta la fel și 
când trebuia să lucreze. Prezida personal deliberările consiliilor. După 
părerea lui, absolutismul era pasiunea pentru binele public, dove- 
dindu-se în stare să înțeleagă suferințele supușilor lui. Întruchipând în 
politică ordinea armonioasă a clasicismului, suveranul a impulsionat 

decisiv progresele organizării statale și unităţii naţionale. Atribuţiile 
conducerii centrale au fost în mod logic repartizate între consilii (1673) 
şi secretarii de stat pe care, cel puțin la începutul domniei, i-a ales în 
mod fericit din rândul marii burghezii. În provincii, intendenţii, având 
de acum înainte domiciliul acolo, au absorbit treptat toate sarcinile 
administrative (/663). Mari ordonanțe au stabilit regulile de drept 
(1667, 1670). Orice obstacol aflat în calea puterii monarhice era înlă- 
turat: Parlamentul şi-a pierdut dreptul de remontrance! (1666), ofiţerii, 
Stările Locale, municipalitățile au fost lipsite de orice independenţă. 
Comisii extraordinare îi pedepseau pe cei care comiteau abuzuri și pe 
indisciplinați. Dar nu era cu putință abolirea tuturor particularismelor. 
Cel puţin, Ludovic al XIV-lea a reușit să identifice națiunea cu statul, 
iar gloria lui a conferit o vigoare deosebită sentimentului național. 

(b) De pe la începutul secolului al XVII-lea, Imperiul Otoman a 
manifestat în mod vădit semnele decăderii sale. Sultanii, aproape toți 
incapabili, își pierdeau autoritatea asupra provinciilor, fiecare paşă le 
conducea în așa fel încât s-a ajuns la renașterea feudalității. Armata, 
instrument esenţial al puterii, slăbea treptat. Corpul ienicerilor, a căror 
recrutare se făcea acum cu bani, dispunea de califi după bunul plac 
prin revolte repetate. Situaţia a fost restabilită însă de o dinastie de 
viziri remarcabili, Köprülü (de origine albaneză). Primul, Mehmed 
(1656), şi-a impus puterea în mod sângeros. Fiul lui, Ahmed, a putut 
astfel să preia ofensiva. El a întărit dominaţia turcă în Transilvania, a 
atacat Ungaria și i-a alungat pe venețieni din Creta (1669). După el, 
Kara-Mustafa a profitat de o revoltă în Ungaria ca să înainteze cu o 
armată puternică până la Viena (/683). 


1661-1667. — Conciliul de la Moscova (/666). 


1662. — Franţa primește înapoi Dunkerque. — În Anglia, Test Act 
(a). — Molière: Școala femeilor (1674). — Înfiinţarea Societăţii Regale 
din Londra. 


1. Dreptul Parlamentului de a face obiecţii la un edict regal înainte 


de a-l înregistra, dacă acesta era contrar intereselor regelui sau ale 
poporului (n.t.). 

(a) Urcarea pe tron a lui Carol I (7660) a făcut să dispară tot ce 
amintea de austeritatea puritană opresivă. Această reacție i-a permis 
regelui să restabilească prerogativele și privilegiile Bisericii anglicane. 
Dar o serie de dezastre — incendiul Londrei (7666), înfrângeri navale 
(1667) — au stârnit nemulţumirea poporului. Carol a fost obligat să 
accepte Test Act (1673), care îi respingea în afara comunității pe cato- 
licii redeveniţi foarte activi, să renunţe la alianța cu Franța, să accepte 
Habeas Corpus, garanţie a libertății individuale contra arbitrarului 
puterii (1679). Numai astfel a reuşit regele să-și păstreze tronul până 
la moarte (1685). 


1663. — Intendenţii primesc administrarea impozitelor indirecte 
(1661). — Canada devine posesiune directă a Coroanei franceze. 


1664. — Primul tarif protecționist al lui Jean-Baptiste Colbert. 
Crearea Companiei franceze a Indiilor Orientale (/665). — Englezii 
ocupă Noul Amsterdam care ia numele de New York (1667). — Maraţii 
distrug oraşul Surat (1667). — Înființarea Ordinului Trapiștilor. 


1665. — Colbert, ministru de Finanţe (a). — Urcarea pe tron al 
lui Carol al II-lea al Spaniei (b). — Francezii în Santo Domingo (c). 
— Apare în Franța primul număr din Journal des Savants. — Molitre: 
Don Juan (1674). — François de La Rochefoucauld : Maxime. 

(a) Colbert era înzestrat cu o putere de muncă ieșită din comun 
şi activitatea lui neobosită îl împingea să acapareze diferite funcții: 
ministru de Finanţe, el a devenit și secretar la Marină (7666), la Casa 
Regelui (7669), precum și supraintendent la Construcţii. Opera lui 
a fost considerabilă şi multilaterală. Ordonanţele sale priveau toate 
domeniile, de la Ape și Păduri (7669) la înregistrarea maritimă (/673), 
dar cel mai mult s-a consacrat finanțelor şi economiei, unde succesul 
nu i-a confirmat întotdeauna așteptările. I se pot atribui avântul indus- 
triei franceze, în special cel al produselor de lux, precum și progresul 
agriculturii, dar mercantilismul lui a provocat războiul cu Olanda 
(1672), iar reglementarea draconică impusă de el peste tot a dus la 
griparea sistemului. Ordinea făcută în buget, ameliorările sistemului 
fiscal au fost anulate de creşterea cheltuielilor. De aceea, a fost obligat 

să revină la expedientele obișnuite, deoarece nu ştiuse să suprime 
privilegiile. La moartea lui (7683), creditul statului şi al său personal 
erau destul de zdruncinate. 

(b) Decăderea Spaniei s-a accelerat în timpul domniei lui Carol 
al II-lea. Depopularea s-a accentuat. Expulzarea arabilor convertiți 
(1609) a ruinat agricultura. Transhumanța a transformat Castilia în 
deșert. Industria a murit din pricina concurenței străine. Viaţa spiri- 
tuală era în declin: geniul lui Bartolomé Esteban Murillo, Ribera și 
mai ales Velâsquez nu ne dă totuşi voie să vorbim despre epuizarea 
Secolului de Aur. Operele lor reflectă uneori cu realism sărăcia popo- 
rului și tarele dinastiei. Credinţa se clatină și ea. Incapacitatea suvera- 
nului, dezordinea finanțelor, risipa curții au accelerat prăbușirea. 

(c) Mercantil, Colbert a ținut morțiș să dezvolte comerțul colo- 
nial. El a înființat câteva companii (7664, 1670), dar burghezia nu le-a 
acordat prea mult interes și, fiind permanent sub o supraveghere traca- 
santă, ele nu au atins niciodată puterea rivalelor lor engleze sau olan- 
deze. Eforturile de implantare în Orient au fost în general zadarnice. 
În schimb, anexarea jumătăţii occidentale a insulei Santo Domingo 
(Haiti) a dublat domeniul francez din Antile şi cultura trestiei de zahăr 
i-a adus repede o mare prosperitate. 


1666. — Parlamentul din Paris pierde dreptul de remontrance 
(661). — Colbert, secretar de stat la Marină (1665). — Marele incendiu 
de la Londra (71662). — Molicre: Mizantropul (1674). — Isaac Newton 
realizează descompunerea luminii. 


1666-1671. — Revolta cazacilor: Stenka Razin. 

În pofida dizgraţiei patriarhului Nikon (1656), Alexei Romanov a 
continuat epurarea Bisericii ruse (1654). Dar Conciliul de la Moscova 
(1661), adoptând un număr prea mare de uzanţe bizantine, a provocat 
o schismă (raskol). Fugind de persecuțiile sângeroase ale lui Alexei, 
schimaticii (raskolniki) au refugiat în regiunile pustii, unde s-au format 
o mulțime de secte cu practici isterice. Criza religioasă a fost dublată 
de una socială. Nobilimea întărea iobăgia ca să limiteze emigrația țăra- 
nilor. Cazacii lui Stenka Razin s-au revoltat. Existenţa acestor pericole 
conjugate a dus monarhia la un pas de ruină. 

1667. — Ludovic al XIV-lea cucereşte Flandra spaniolă (a). 
— Publicarea Ordonanţei civile în Franța (766/7). — Flota olandeză 
pe Tamisa (1662). — Tratatul de la Breda (b). — Încep lucrările la 
Colonada Luvrului (1672).— John Milton: Paradisul pierdut. — Jean 
Racine: Andromaca (1674). 

(a) Urcarea pe tron a lui Carol al II-lea (1665) i-a oferit lui Ludovic 
al XIV-lea pretextul să aducă în discuţie drepturile reginei Maria 
Tereza, o infantă, asupra Flandrei spaniole, pe care a cucerit-o, proce- 
dând la fel și cu Franche-Comté (1668). Îngrijorate de aceste victorii, 
Provinciile Unite, Suedia și Anglia au impus medierea lor. Tratatul de 
la Aix-la-Chapelle (Aachen) i-a lăsat Franței doar o parte din Flandra. 

(b) Tratatul de la Breda a pus capăt războiului anglo-olandez și i-a 
cedat lui Carol al II-lea Noul Amsterdam, rebotezat New York (1664), 
realizând legătura cu diferitele colonii britanice din America, a căror 
populare se dezvolta cu rapiditate. Pătrunderea spre Munţii Apalași 
a continuat, nu fără rezistența indigenilor, exterminați în mod siste- 
matic. Deși divergenţele locale nu s-au atenuat, conștiința comună 
s-a precizat în opoziţia față de politica metropolei, care se străduia 
să înlocuiască autoritatea directă a Coroanei cu cea a companiilor. 
Massachusetts s-a revoltat de două ori și constituţia sa a fost abolită 
(1684, 1689). Dar regele nu şi-a putut realiza în întregime planurile. 


1667-1669. — Pontificatul lui Clement al IX-lea. 


1667-1672. — Aurangzeb supune Afganistanul. 

Cei doi succesori ai lui Akbar (/574) au slăbit puterea marilor 
moguli, fără ca civilizația să intre în declin, după cum dovedește, 
printre altele, splendoarea mausoleului Taj Mahal de la Agra (7632). 
Meritul restaurării a revenit lui Aurangzeb (/658), care şi-a întins 
dominația în toate direcţiile, impunându-și suzeranitatea statului 
Assam, supunând triburile afgane, anexând o parte din Deccan. Dar 
fanatismul lui a anulat rezultatele acestor cuceriri. Renunțând la tole- 
ranța lui Akbar, el și-a persecutat, umilit și ruinat supușii hinduși, 
violențele lui provocând primele reacții. Aurangzeb a fost obligat să 
înăbușe în sânge nenumărate răzmeriţe populare. Dar i-a fost mai greu 
să stârpească sectele formate în jurul unui hinduism modernizat, care 

a suscitat un naționalism înflăcărat. Dacă sikhșii au putut fi menținuți 
în masivele laterale ale Munţilor Himalaya, nu la fel au stat lucrurile 
cu maratii care, din 1664, au luat prin surprindere și au distrus Surat. 
Armata greoaie a marilor mogoli nu a reușit să-i răpună niciodată pe 
aceşti călăreți iuți. Campaniile fără sfârşit au epuizat vistieria şi au 
ruinat țara, unde niciodată nu a fost atât de mare sărăcia. Absorbit de 
bătălii, Aurangzeb a lăsat de izbeliște administrația. La moartea lui 
(1707), India ajunsese la un pas de ruină. 


1668. — Francezii cuceresc Franche-Comté. Tratatul de la Aix- 
la-Chapelle (1667). — Marchizul de Louvois, secretar de stat la 
Ministerul de Război (a). — Abdicarea lui Jan Cazimir, regele Poloniei. 
— Spaniolii în Insulele Mariane. — Moliere: Avarul (1674). 

(a) Om harnic și spirit deschis, Louvois a știut să creeze o armată 
puternică, bine echipată și antrenată. Suprimarea corupției a deschis 
accesul la corpul ofițeresc al micii nobilimi sau al oamenilor de rând. 
Grila de avansare (7675) a eliminat favoarea în atribuirea gradelor. 
Armamentul s-a ameliorat prin introducerea grenadei, a baionetei și 
mai ales a puștii. În sfârşit, Vauban a înzestrat frontierele cu o rețea 
de fortărețe construite după principii noi (/679) şi a contribuit în mod 
uimitor la progresul artei asediului. 


668-1679. — Jean de La Fontaine: Fabule. 


1669. — Colbert, secretar de stat al Casei Regelui. — Turcii cuceresc 
Creta (/661). — Moliere: Tartuffe. Racine: Britannicus. — H.J.C. von 
Grimmelshausen: Viaţa aventurierului Simplicius Simplicissimus. 


1670. — Colbert înființează Compania Levantului (7665). — 
Racine: Berenice. Moliere: Burghezul gentilom (1647). Publicarea 
Cugetărilor lui Pascal. — Baruch Spinoza: Tractatus theologico-poli- 
ticus. — Gottfried W. Leibniz: Teoria mişcării. 


1670-1676. — Pontificatul lui Clement al X-lea. — Încep lucrările 
la Hotelul Invalizilor (1672) 


1671. — Începutul corespondenței dintre doamna de Sévigné și fiica ei. 


1671-1674. — Murillo decorează spitalul Caridad din Sevilla (7665). 

1672. — Începutul războiului dintre Franța și Olanda. Wilhelm 
de Orania, stathuder. Asasinarea lui Jan de Witt (a). — Ludovic al 
XIV-lea se instalează la Versailles (b). — Molere: Femeile savante. 
— Apare Mercure galant, care va deveni în 1724 Mercure de France 
— Samuel von Pufendorf: De jure naturae et gentium [Despre dreptul 
naturii și al oamenilor] — Se înființează săptămânalul Mercure de 
France. 

(a) Ludovic al XIV-lea nu a iertat Provinciile Unite că îl frustraseră 
de o parte dintre cuceririle sale prin Tratatul de la Aix-la-Chapelle 
(1668). Din cauza declinului minelor din America, stocul european de 
metale preţioase se stabilizase și devenise insuficient pentru nevoile 
comerțului. Statele trebuiau să se străduiască să păstreze ceea ce aveau 
şi să atragă avutul concurenţilor, să cumpere cât mai puţin posibil şi 
să vândă cât mai mult în străinătate. De unde tarifele protecţioniste, 
încurajarea industriei naționale, regimul de exclusivitate aplicat colo- 
niilor. Când acest „război al banilor“ se dovedea insuficient, atunci 
se recurgea la războiul propriu-zis. În faţa eșecului tarifelor sale 
vamale succesive și a concurenţei maritime sporite, Colbert nu a mai 
văzut altă soluție. Burghezia din Olanda, la putere din /65/, ignorase 
apărarea, preocupată să facă economii și din teamă față de ambițiile 
familiei de Orania. În câteva săptămâni, Ludovic al XIV-lea a putut 
să ocupe interiorul țării. În fața pericolului, Jan de Witt, făcut răspun- 
zător de înfrângeri, a fost masacrat de populaţie, Wilhelm de Orania 
a fost readus la conducere și polderele! au fost inundate pentru a opri 
invazia franceză. 

(b) Începută în 1661, construirea castelului de la Versailles a 
fost încheiată abia la sfârşitul domniei lui Ludovic al XIV-lea, dar 
lucrările erau destul de avansate în 1672 ca să-i permită regelui să 
locuiască acolo. Totul fusese conceput pentru exaltarea gloriei sale 
şi pentru a-i satisface dorința de ordine, fast și grandoare. Expresie 
perfectă a clasicismului artistic, căruia îi mai datorăm, printre altele, 
şi colonada de la Luvru (7666), și Hotelul Invalizilor (1670), el s-a 


1. Porţiune de uscat smulsă mării (sau unui lac) prin îndiguire 
sau drenare (n.t.). 

inspirat din aceleași principii de rațiune şi armonie ca și capodoperele 
literare contemporane (/674) și, aşa cum Academia Franceză diriguia 
literele, tot aşa Charles Le Brun, pictorul regelui, a impus artiștilor 
legile unei estetici omogene. 


1673. — Crearea înscrierii maritime! (1665). — Împăratul şi 
Spania, în război cu Ludovic al XIV-lea (/678). — Francezii cuce- 
resc Maastricht (1672). — Regulamentul Consiliului Părţilor? (7667). 
— Test Act (1662). — Jacques Marquette explorează valea fluviului 
Mississippi (1682), — Moliere: Bolnavul închipuit (1674). Racine: 
Mithridate (1674). — Huygens: Horlogium Oscillatorum (unde explică 
realizarea ceasurilor funcţionând pe principiul pendulului). 


1674. — Carol al II-lea iese din alianța cu Franța. Ludovic al XIV-lea 
ocupă Franche-Comté. Armata împăratului invadează Alsacia (/678). 
— Jan Sobieski, regele Poloniei (1683). — Francezii la Pondichery. 
— Racine: Ifigenia. Boileau: Arta poetică (a). 

(a) Arta poetică a lui Boileau nu e importantă pentru propriile 
calități, ci pentru că este manifestul clasicismului. Regulile pe care 
le formulează în numele raţiunii și al gustului exprimă caracterele 
spontane ale geniului contemporan. În pofida diversității naturii și 
inspiraţiei lor, marii clasici slujeau același ideal de ordine, de gran- 
doare și de umanitate. Tragediile lui Racine reflectă aceeași concepție 
ca și comediile lui Moliere sau discursurile funebre ale lui Jacques 
Bossuet și, în pofida farmecului lor inimitabil, fabulele lui La Fontaine 
nu provin dintr-un alt filon. Niciodată nu mai apăruse un ansamblu atât 
de omogen de talente ilustre. 


1675. — Bătăliile de la Türkheim şi Salzbach. Moartea mareşa- 
lului de Turenne. Francezii cuceresc Liege, Dinant și Limburg (/678). 
— Louvois creează grila de avansări (1668). — Bătălia de la Fehrbellin 


1. Înregistrarea pe o listă a persoanelor care puteau fi chemate să 
servească pe vasele regelui Franţei (n.t.). 

2. Secţiune a Consiliului Regelui, care examina în numele suver- 
anului hotărârile judecătorești luate de parlamente (n.t.). 

(a). — Leibniz inventează calculul infinitezimal (7689). — Construirea 
catedralei St. Paul din Londra. 

(a) De la urcarea pe tron (7640), activitatea lui Frederic Wilhelm 
de Brandenburg, marele elector, a contrastat cu neputinţa celorlalți 
prinți din imperiu. El și-a impus autoritatea statelor lui fărâmițate, 
reducând privilegiile locale și organizând o birocrație apăsătoare, dar 
eficace. Și-a îmbogăţit domeniile prin ameliorarea solului, prin colo- 
nizare, care a atras victimele persecuțiilor religioase, şi prin dezvol- 
tarea industriei. Un impozit indirect, plătit de toți, nobili, burghezi și 
țărani, i-a umplut vistieria (7667). Armata pe care a putut astfel s-o 
echipeze i-a permis să se extindă, până în momentul când s-a consi- 
derat destul de puternic ca să atace Suedia, să o înfrângă la Fehrbellin 
şi să-i ia Pomerania occidentală. 


1676. — Bătăliile din Lipari și Agosta. Francezii cuceresc Condé, 
Bouchain și Aire-sur-le-Lys (7678). — Kangxi supune Mongolia exte- 
rioară (a). — Danezul Olaus Römer calculează viteza luminii. 

(a) Ca şi predecesorii lui, Kangxi s-a preocupat de expansiunea 
chineză în Asia Centrală. Mongolii au manifestat de la începutul 
domniei sale (7667) veleităţi ofensive. Eleuţii din Sungaria au fost 
mai greu de supus, dar artileria imperială le-a venit până la urmă de 
hac, chiar dacă o nouă revoltă i-a făcut trei ani stăpâni ai Tibetului 
(1717). Înaintarea ruşilor până la Amur (7651) era şi ea îngrijorătoare. 
La capătul unui lung conflict, Tratatul de la Nercinsk i-a făcut să se 
retragă până la nord de Munţii Stanovoi (71689). Dar Kangxi s-a interesat 
mai mult de prosperitatea internă. Administraţia a fost reorganizată și 
funcţionarii, supravegheați îndeaproape, pedepsiţi cu severitate în caz 
de abuzuri. Agricultura a fost bine organizată printr-o politică siste- 
matic favorabilă micii proprietăți. Indigenii au fost trataţi cu o bună- 
voință deosebită. O parte dintre pământurile spoliate de cuceritori le-a 
fost restituită şi s-au bucurat și de acces larg la funcțiile publice. Foarte 
cultivat, împăratul a favorizat dezvoltarea strălucită a civilizației. El a 
îngăduit predicarea creștinismului (7692) și a primit la curte iezuiţi, 
cărora le-a apreciat cunoștințele ştiinţifice şi tehnice. Totuși, eforturile 
sale nu au fost încununate cu un succes deplin. Condamnarea la Roma 

a „ceremoniilor chinezești“ (1704), pe care iezuiţii le creştinaseră prea 
abil, a dus la pierderea situaţiei lor favorabile, iar creștinismul a fost 
din nou interzis în China (17/7). Dirijismul excesiv al împăratului a 
sterilizat arta şi literatura. El nu a reușit niciodată să obțină adeziunea 
deplină a supușilor, a căror rapidă creștere demografică nu i-a permis 
să înlăture sărăcia. Pasiv ostilă, China, unde folosirea opiului a început 
deja să se răspândească, va intra într-o fază de somnolență decadentă. 


1676-1682. — Domnia țarului Fiodor. 
1676-1689. — Pontificatul lui Inocenţiu al XI-lea. 


1677. — Francezii cuceresc Saint-Omer, Cambrai și Valenciennes 
(1678). — Racine: Fedra (1674). — Spinoza: Etica (1689). 


1678. — Începutul conflictului între Ludovic al XIV-lea şi papă 
din cauza „regalei“ (1682). — Doamna de La Fayette: Pricipesa de 
Cleves. 


1678-1679. — Tratatele de la Nijmegen. 

După ce a oprit invazia franceză (1672), Wilhelm de Orania a reuşit 
să obțină alianța cu Spania şi cu împăratul (7673). Apoi, Anglia l-a 
părăsit pe Ludovic al XIV-lea (/674), care a fost nevoit să-și retragă 
trupele. Alsacia a fost invadată (/674), dar foarte curând eliberată 
de Turenne, care avea să şi moară în această luptă (1675). Reluând 
ofensiva în Franche-Comté şi în Flandra (1675), în timp ce amiralul 
Abraham Duquesne distrugea flotele inamice în Mediterana (/676), 
regele a reușit să încheie în mod victorios pacea de la Nijmegen. 


1678-1684. — John Bunyan: Călătoria pelerinului. 


1679. — Vauban începe construirea sistemului său de fortificații 
(1668). — Parlamentul englez votează actul Habeas Corpus, care 
garantează libertăţile individuale (1662). — În Franţa izbucnește 
scandalul „afacerii otrăvurilor“. — Denis Papin inventează digestorul 


l. Dreptul regelui de a administra veniturile eparhiilor vacante 
şi de a face numiri după moartea episcopului, până la desemnarea 
succesorului său. 

(tub de fontă sub presiune prevăzut cu supapă de siguranță), viitoarea 
autoclavă sau oală sub presiune. 


1679-1681. — G. Burnet: Istoria Reformei. 


1680. — Începutul „dragonadelori“ (1686). — Înființarea Comediei 
Franceze. 


1681. — Ludovic al XIV-lea anexează Strasbourgul (7686). — 
Bossuet: Discurs despre istoria universală. — John Dryden: Absalon 
şi Achitophel, satiră politică. 


1682. — Declaraţia celor Patru Articole (a). — Urcarea pe tron 
a lui Petru cel Mare (1697). — Robert Cavelier de la Salle înte- 
meiază Louisiana (b). — Newton descoperă gravitația universală 
(1689). — Pierre Bayle: Cugetări despre cometă, analiza superstițiilor 
populare (7689). 

(a) Absolutismul lui Ludovic al XIV-lea nu a cruțat nici Biserica. 
După câteva conflicte cu Roma (/678), Declaraţia celor Patru Articole 
a formulat în mod strălucit doctrina galicană, care sustrăgea clerul 
francez de sub autoritatea temporală a papei. Dar, raliindu-se în acelaşi 
timp doctrinei conciliare, ea a suscitat opoziţia pontificală. Dificultăţile 
războiului cu Liga de la Augusburg l-au constrâns în cele din urmă pe 
Ludovic al XIV-lea să renunțe. 

(b) Canada oferea puține resurse mercantilismului lui Colbert. 
El i-a organizat totuși administraţia, și ordinea care a domnit acolo 
a atras câţiva imigranți. Relaţiile cu indigenii fiind bune, trapiştii şi 
misionarii s-au lansat în descoperirea continentului, au ajuns şi au 
coborât pe Mississippi (1673). În acele teritorii imense prost delimi- 
tate, Cavelier de la Salle a întemeiat Louisiana. Dar francezii nu au fost 
acolo niciodată îndeajuns de mulți ca să-și implanteze în mod temeinic 
dominația, spre deosebire de Noua Anglie, mult mai populată. 


1683. — Turcii asediază Viena (a). — Moartea lui Colbert (1665). 


1. Nume dat măsurilor violente pentru convertirea protestanților 
la catolicism (n.t.). 

(a) Revigoraţi de vizirii din dinastia Köprülü (766), turcii au 
ajuns până la Viena. O adevărată cruciadă purtată de regele Poloniei, 
Jan Sobieski (/674), i-a constrâns să ridice asediul. Apoi, Sfânta Ligă 
(1684), în serviciul căreia s-a ilustrat prințul Eugeniu, i-a alungat 
din Ungaria (/686) şi Transilvania. Tratatul de la Karlowitz (1699) 
i-a asigurat posesia Austriei. Aceste succese, completate de reforme 
interne utile, au restabilit prestigiul şi puterea Habsburgilor. 


1684. — Sfânta Ligă (Austria, Polonia și Veneţia) contra turcilor. 
Trupele împăratului cuceresc Pesta (/683). — Revolta Massachusetts- 
ului (1667). — Leibniz: Meditaţii asupra cunoaşterii. 


1685. — Moartea lui Carol al II-lea. Iacob al II-lea (1688). — 
Revocarea Edictului din Nantes (/686). — Publicarea în Franța a 
Codului Negru (/665). 


1686. — Formarea Ligii de la Augsburg (a). — Trupele împă- 
ratului cuceresc Buda (7683). — Bernard de Fontenelle: Convorbiri 
despre pluralitatea lumilor. 

(a) Tratatele de la Nijmegen (/678) nu au oprit cuceririle fran- 
ceze. Ludovic al XIV-lea, uzând de pretexte juridice foarte discuta- 
bile, a realizat în plină pace câteva „reuniuni“, dintre care cea de la 
Strasbourg a fost cea mai importantă (1681). Îngrijorarea s-a trans- 
format în ostilitate odată cu revocarea Edictului din Nantes. Pentru 
a restabili unitatea religioasă în Franţa, regele a încercat mai întâi să 
cumpere convertirea protestanților (7676), apoi să-i constrângă prin 
odioasele „dragonade“ (71680). 300 000 de reformaţi au plecat în exil. 
Plecarea lor a slăbit în mod sensibil economia franceză și a provocat o 
reprobare unanimă în Europa protestantă care, din aliat tradițional al 
Franței, va intra în Liga de la Augsburg, alături de statele amenințate 
de ambițiile lui Ludovic al XIV-lea. 


1687. — Bătălia de la Mohács. Venețienii cuceresc Corintul şi 
asediază Atena (/683). — Declaraţia de Indulgenţă a lui Iacob al II-lea 
față de catolicii englezi (71688). — Charles Perrault: Secolul lui Ludovic 
cel Mare (1689). — Newton: Philosophiae naturalis principia mate- 
mathica (principiul gravitaţiei universale). 


ETSA 


1688. — Începutul războiului Ligii de la Augsburg (a). — Fuga 
lui Iacob al II-lea în Franța. Wilhelm de Orania, regele Angliei (b). 
— Moartea marelui elector. Frederic I (1722). — Armata împăra- 
tului cucerește Belgradul (7683). — Jean de La Bruyere: Caracterele. 
Perrault: Paralelă între antici şi moderni (1689). — John Locke: 
Scrisori despre toleranță. 

(a) Pentru a răspunde Ligii de la Augsburg (7686), Ludovic al XIV- 
lea a invadat regiunea renană, care a fost devastată în mod sistematic 
(1689). Această agresiune a unit contra lui toți principii germani, cărora 
li s-a adăugat majoritatea statelor europene. În pofida unor succese 
strălucite în Ţările de Jos și pe mare, regele nu a reușit să destrame 
coaliția și a întâmpinat greutăți crescânde ca să susțină efortul epui- 
zant al luptei pe mai multe fronturi. Nu numai că nu a reușit să-și 
impună voința, dar, prin Tratatul de la Ryswyck (1697), a trebuit să-l 
recunoască pe Wilhelm de Orania rege al Angliei, să renunţe la unele 
dintre „reuniuni“ și să accepte prezența unor garnizoane olandeze în 
fortărețele „barierei“ belgiene. 

(b) Catolic convins, lacob al II-lea (/685) a acordat libertate deplină 
cultului coreligionarilor săi prin Declaraţia de Indulgență (/687), 
care a revoltat opinia publică deja tulburată de revocarea Edictului 
din Nantes. Nașterea unui moștenitor, care îndepărta succesiunea la 
tron a lui Wilhelm de Orania, ginerele regelui, a provocat o adevă- 
rată revoluţie. Invitat să debarce în Anglia, acestuia nu i-a fost deloc 
greu să-l constrângă pe Iacob al II-lea să plece în exil. Dar noul rege 
a fost obligat să accepte Declaraţia Drepturilor (1689), care înlocuia 
dreptul divin cu suveranitatea poporului. Permanent în campanie pe 
continent, noul suveran a lăsat să se contureze regimul parlamentar. 
Mai târziu, Act of Settlement (1701) i-a exclus de la tron pe Stuarți în 
profitul reginei Ana (7702), apoi al dinastiei de Hanovra (7774), iar prin 
Covenant a realizat unirea Angliei cu Scoția. 


1689. — Campania din Palatinat. Războiul franco-englez (7688). 
— Declaraţia Drepturilor, Bill of Rights (1688). — Anthonie Heinsius, 
mare pensionar al Olandei. — Petru cel Mare, deținătorul puterii 

depline (7697). — Tratatul de la Nercinsk între Rusia şi China (7676). 
— A doua revoltă în Massachusetts (1667). — Racine: Estera. — 
Locke: Eseu despre guvernarea civilă. 

De când Descartes îi afirmase supremația, nu mai exista domeniu 
închis rațiunii. Știința și tehnica, acum sigure de metoda lor, au 
realizat progrese ordonate, fie că a fost vorba despre inventarea 
calculului infinitezimal de către Leibniz (/675), despre descoperirea 
gravitației universale de către Newton (7682) sau despre construirea 
primei mașini cu abur de către Papin (1687). Spiritul nu mai tolera 
nimic căruia nu îi recunoștea în mod rațional temeiul. Argumentul 
autorităţii și-a pierdut creditul, iar ideea de progres, născută din cuce- 
ririle ştiinţei, a minat respectul față de trecut. Lucrul cel mai grav nu 
a fost faptul că un Perrault a pus sub semnul întrebării superioritatea 
celor din vechime față de moderni (1687), ci faptul că bazele înseși ale 
societăţii erau repuse în discuţie. Reluând idei deja expuse de Spinoza 
(1677), Locke a năruit dreptul divin chiar în momentul în care dispărea 
dinastia Sturților şi a stabilit legitimitatea puterii pe un contract liber 
între guvernanți Și guvernaţi, așadar, pe suveranitatea poporului. lar 
Bayle, în al său Dicţionar istoric și critic, a început să atace creşti- 
nismul şi chiar orice religie (7695). 


1689-1691. — Pontificatul lui Alexandru al VIII-lea. 


1690. — Bătăliile de la Fleurus, Capul Beveziers și Staffard 
(1688), între francezi şi Liga de la Augsburg. — Întemeierea orașului 
Calcutta. — Huygens: Tratat despre lumină. Locke: Eseu despre inte- 
lectul omenesc. 


1691. — Moartea lui Louvois. 
1691-1700. — Pontificatul lui Inocenţiu al XII-lea. 


1692, — Bătăliile de la Barfleur, La Hougue și Steinkerque 
(1688). — Kangxi permite creştinismul în China (7676). 


1693. — Bătăliile de la Capul Saint-Vincent, Neerwinden și 
Marsilia (1688). — Ludovic al XIV-lea retractează Declaraţia celor 
Patru Articole (/682). — Boileau: Satira contra femeilor (1674). 

1694. — Înființarea Băncii Angliei (a). — În Franța, prima ediţie 
a Dicţionarului Academiei. 

(a) Îmbogăţită de comerțul colonial, economia engleză a luat o 
nouă orientare. Marinarii englezi au devenit mult mai activi decât cei 
olandezi ca mari cărăuși ai mărilor. Capitalurile au fost investite în 
industrie, unde se manifesta deja un progres constant. În sfârşit, de 
la înființare, Banca Angliei a inaugurat creditul modern și a accelerat 
dezvoltarea, a cărei principală beneficiară era burghezia mercantilă, pe 
cale s-o ia înaintea aristocrației funciare. 


1695. — Crearea capitației (impozit fix, perceput pe cap de 
locuitor) (1702). 


1695-1697. — Bayle: Dicţionar istoric şi critic (1689). 
1696. — Moartea lui Jan Sobieski. — Kangxi supune eleuții (7676). 


1697. — Tratatele de la Ryswyck (1688). — Carol al XII-lea, pe 
tronul Suediei (a). — August de Saxa, ales rege al Poloniei (/733). 
— Perrault: Poveşti, cunoscute şi sub numele Poveștile mamei 
mele Gâsca. 

(a) Dezastrul de la Fehrbellin (/688) a fost în avantajul monar- 
hiei suedeze. Carol al XI-lea a putut să obțină puterea absolută, a 
refăcut puterea militară și a readus prosperitatea economică. Minor 
la urcarea pe tron, Carol al XII-lea a văzut formându-se contra lui 
o mare coaliție. Bravura și geniul lui au destrămat-o: el a constrâns 
Danemarca să încheie pace, a distrus o armată rusească la Narva 
(1700), a cucerit Polonia și l-a impus rege pe protejatul lui, Stanislaw 
Leszczynski (1704). Dar, avântul victoriilor l-au purtat până în imensi- 
tatea rusească. Învins la Poltava (7709), regele a fost nevoit să se refu- 
gieze în Turcia, unde a stat cinci ani, întorcându-se în Suedia când 
Petru cel Mare i-a atacat posesiunile germane, pe care nu le-a putut 
salva (1715) şi a murit, luptând cu danezii pentru Norvegia (1718), după 
ce a risipit forţele regatului și a pus capăt perioadei sale de grandoare. 


1697-1698. — Prima călătorie a lui Petru cel Mare în Occident. 
Educaţia lui Petru cel Mare, minor la urcarea pe tron (1682), a 
fost neglijată de regenta Sofia, sora lui. Vagabondând prin cartierele 

de străini din Moscova, a luat astfel un prim contact cu Occidentul. 
Devenind stăpân absolut (7689), după ce a îndepărtat-o pe Sofia de 
la putere, el s-a iniţiat în progresele tehnicii cu ocazia primei călă- 
torii. Chemat în Rusia de revolta streliților, Petru a scăpat printr-un 
masacru de această adevărată gardă pretoriană (7698) şi s-a consa- 
crat modernizării imperiului său, înlăturând uneori prin forță împo- 
trivirile îndârjite. 

1698. — Revolta streliților din Rusia(/697). — Organizarea unui 
serviciu regulat de caravane între Rusia şi China. 


1698-1710. — Robert de Cotte: Capela castelului din Versaille. 


1699. — Tratatul de la Karlowitz între otomani și Sfânta Ligă 
(1683). — Tratatul franco-englez pentru împărțirea succesiunii Spaniei 
(700). — Fénelon: Aventurile lui Telemac. 


1700. — Moartea lui Carol al II-lea al Spaniei (a). — Polonia și 
Rusia, în război cu Suedia: bătălia de la Narva (7697). — Înfiinţarea 
Academiei de Științe din Berlin. 

(a) Succesiunea lui Carol al II-lea, fără moștenitor direct, a provocat 
disputa între Bourbonii și Habsburgii de la Viena. Un plan de împărțire 
(1699) a indignat nobilimea spaniolă. Sub presiunea ei, regele l-a numit 
moștenitor pe Filip de Anjou. După lungi ezitări, Ludovic al XIV-lea a 
acceptat această coroană pentru nepotul lui. A urmat ruperea relațiilor 
cu împăratul. Poate că războiul ar fi fost evitat dacă regele nu ar fi 
deschis imperiul colonial spaniol comerțului francez și nu ar fi ocupat 
fortărețele „barierei“. La aceste măsuri, Europa a ripostat prin Marea 
Alianţă de la Haga (7707). 


1700-1721. — Pontificatul lui Clement al XI-lea. 


1701. — Marea Alianţă de la Haga (7700). — Act of Settlement 
(1688). — Incoronarea primului rege al Prusiei (1722). — Înființarea 
Universităţii Yale din New Haven. 


1702. — Carol al XII-lea cucerește Cracovia (1697). — Moartea 
lui Wilhelm de Orania. Regina Ana (71688). — Revolta cămășarilor 

calvinişti (camisards) (a). — Înfiinţarea primului cotidian englez, 
The Daily Courant. 

(a) Sfârşitul domniei lui Ludovic al XIV-lea a fost agitat de tulbu- 
rări interne. Războaiele nesfârșite l-au obligat pe rege să introducă 
tot mai multe impozite (7695), să uzeze de expediente (7707), să facă 
împrumuturi, în timp ce comerțul se năruia și înfrângerile deschi- 
deau țara invaziilor. Calamităţile, precum iarna foarte rece din anul 
1709, au provocat foamete. Au izbucnit revolte și răscoale, Politica 
religioasă a regelui a contribuit şi ea la accentuarea crizei. In pofida 
numeroșilor exilați, protestantismul rămăsese puternic în sud. Drept 
răspuns la aceste persecuții, calviniştii din Cevenni s-au revoltat. 
În pofida devastărilor represiunii din Languedoc, protestanții nu au 
dispărut. Aceste crize au provocat un „divorţ“ între monarhie şi popor. 
S-au înmulțit criticile și planurile de reformă (7707). Loialismul nu 
a dispărut de tot, dar poporul aspira la o altă domnie. Moartea lui 
Ludovic al XIV-lea (/7/5) a părut că deschide porțile speranţei în 
regatul epuizat material şi moral. 


1703. — Tratatul Methuen anglo-portughez de comerț (7713). 
— Carol al XII-lea cucerește Thorn, Posen și Elbing (1697). — Țarul 
Petru cel Mare întemeiază Sankt Petersburgul (/722).— Leibniz: Noi 
eseuri despre intelectul uman. 


1704. — Stanislaw Lecszczynski, rege al Poloniei (7697). 
— Bătălia de la Blenheim. Englezii cuceresc Gibraltarul (7709). — 
Papa condamnă „ceremoniile chinezeşti“ (1676). — Newton: Tratat 
de optică. 

1705. — Urcarea pe tron a împăratului german Iosif I (7709). 


1706. — Bătălia de la Ramillies. Dulcele de Marlborough cuce- 
reşte Belgia. Filip al V-lea este alungat din Madrid (7709). 


1707. — Actul de unire (Covenant) al Angliei cu Scoţia (1688). 
— Moartea lui Aurangzeb (7667). — Papin construieşte o ambarca- 
țiune cu abur. 


1708. — Bătălia de la Audenarde. Coalizaţii cuceresc Lille (7709). 
— Petru cel Mare înființează guvernele locale (7722). 

1709. — Foamete în Franța. Negocierile de la Haga. Bătălia de 
la Malplaquet (a). — August al II-lea recucerește Polonia. Bătălia 
de la Poltava. Carol al XII-lea în Turcia (1697). — Alain René 
Lesage: Turcaret. 

(a) Războiul de Succesiune la tronul Spaniei a început cu dezastre 
pentru Ludovic al XIV-lea. Armatele lui, prost comandate, trebuind 
să lupte cu trupele experimentate ale lui Marlborough și ale prințului 
Eugeniu, au fost alungate din Germania după Blenheim (7704) şi din 
Țările de Jos după Ramillies (7706). Flota engleză l-a adus pe arhi- 
ducele Carol în Spania. Cu sprijinul catalanilor revoltați, el a cucerit 
Madridul (7706). Franţa a fost invadată și a pierdut Lille (1708). Iarna 
cumplită din anul 1709 a adus foametea în toată țara. Ludovic al XIV- 
lea a cerut pace și a acceptat condiţii umilitoare. Marele pensionar 
Heinsius, duşmanul lui fanatic, a cerut să-l alunge cu armele pe Filip 
al V-lea din Spania. „Prefer să lupt cu duşmanii decât cu copiii mei“, a 
spus regele. Și a făcut apel la patriotismul supușilor lui care, în pofida 
epuizării, i-au furnizat bani şi soldați. La Malplaquet, deși învins, 
ducele de Villars a oprit inamicul decimat. La fel în Spania, unde s-a 
produs o tresărire națională. A început lupta de gherilă contra engle- 
zilor eretici. După Villaviciosa (7770), ducele de Vendôme i-a alungat 
din Catalonia. Evenimentul decisiv a fost însă moartea împăratului 
Iosif I, al cărui moştenitor era arhiducele Carol (7711). De teamă să nu 
refacă imperiul lui Carol Quintul, englezii au părăsit coaliția, a cărei 
ultimă ofensivă în Franţa a fost zdrobită la Denain (7772). 

1710. — Bătălia de la Villaviciosa (/709). — Stingerea dinastiei 
marilor-viziri Köprülü (1661). — Petru cel Mare cucereşte Riga (1697). 


— Leibniz: Teodiceea. — George Berkeley: Tratat despre principiile 
cunoaşterii umane. 


1711. — Moartea împăratului Iosif I. Carol al VI-lea. Tratative 
franco-engleze la Londra (7709). — Petru cel Mare înființează Senatul 
(1722). 


1711-1712. — Richard Steele și Addison: The Spectator (1721). 


1712. — Bătălia de la Denain (1709). — Antoine Watteau: Îmbarcarea 
pentru Cythera (1734). 

1713. — Tratatul de la Utrecht (a). — Urcarea pe tronul Prusiei a 
Regelui-Sergent, Frederic Wilhelm I (7722). — Bula Unigenitus (1726), 
contra jansenismului. — Sancţiunea Pragmatică a lui Carol al VI-lea 
al Austriei (indivizibilitatea posesiunilor habsburgice și posibilitatea 
ca ele să revină unei fete) (1722). 

(a) Abandonaţi de Anglia, coalizații au încheiat pacea de la 
Utrecht şi de la Rastatt (7774). Filip al V-lea rămânea regele Spaniei, 
dar ceda împăratului Țările de Jos. Franța își păstra cuceririle, dar 
fortărețele „barierei“ reveneau olandezilor. Anglia se alegea cu 
puține anexări în Europa, dar Terra Nova şi Acadia îi deschideau 
drumul spre Canada. Și a mai obținut și asiento, monopolul comer- 
tului cu negri în coloniile spaniole. Deja, Tratatul Methuen (7703) 
cu Portugalia îi deschisese accesul către Brazilia. Astfel se pregătea 
dominația economică a Angliei. 


1714. — Tratatul de la Rastatt (7/3). — Război între Veneţia și 
turci (1718). — Ludovic al XIV-lea, constrâns de Parlament să accepte 
bula Uhigentius (1713). — Dinastia de Hanovra pe tronul Angliei: 
George I (1688). — Petru cel Mare cucereşte Finlanda (7697). — 
Leibniz: Monadologia (nu există contradicţie între religie şi rațiune). 


- 92 - 


Capitolul V 


SECOLUL LUMINILOR (1715-1762) 


1715. — Ruşii cuceresc Pomerania suedeză (7697). — Turcii cuce- 
resc Moreea de la venețieni (7778). — Urcarea pe tron a lui Ludovic 
al XV-lea. Organizarea polisinodiei' (a)— Lesage: Gil Blas de 
Santillana, roman picaresc. 

(a) O reacţie tumultuoasă contra regimului lui Ludovic al IV-lea 
a caracterizat perioada minoratului lui Ludovic al XV-lea. Regentul, 
Filip d‘Orléans, a anulat testamentul regelui cu ajutorul Parlamentului, 
căruia i-a redat dreptul de admonestare, pregătind multe dificultăți 
viitorului rege. Secretarii de stat au fost înlocuiți cu un număr de 
consilii recrutate din rândul nobilimii. Activitatea lor nu a fost deloc 
neglijabilă, dar nu au reuşit să rezolve problema financiară. Neștiind 
ce să facă, regentul a aplecat urechea la teoriile noi ale unui financiar 
scoţian, John Law, care a preconizat emisia de bancnote și apelul la 
credit. Acesta a primit încuviințarea, în 7776, să deschidă o bancă, ale 
cărei bancnote aveau un curs legal. Având succes, el a înfiinţat în 7717 
Compania Occidentală, ale cărei acţiuni erau garantate de bogăţiile 
ce trebuiau exploatate în coloniile din America. În 1718, banca lui a 
devenit bancă de stat. Succesul a fost enorm. Speculaţiile au făcut să 
crească prețul acțiunilor până la punctul de unde nu mai erau remu- 
neratoare. Pe de altă parte, Law a comis imprudența de a emite prea 
multe bancnote. Când a apărut prima îndoială, acesta nu a fost în stare 
să le ramburseze și panica a dus la faliment (7720). Această experiență 
nefericită a permis îndeosebi uşurarea datoriei publice, dar a provocat 
o criză morală și a compromis progresul sistemului bancar francez. 


l. Regim administrativ în care fiecare ministru este înlocuit cu 
un consiliu (n.t.). 

1716. — Înființarea băncii lui Law (7775). 


1717. — Tripla Alianță de la Haga (a). — Austriecii cuceresc 
Belgradul 1718). — Înființarea Companiei Occidentale (7775). — 
Revoltă în Tibet contra chinezilor. Kangxi interzice propovăduirea 
creştinismului (1676). 

(a) Tratatul de la Utrecht (/7/3) nu suprimase toate cauzele de 
conflict. Nici Filip al V-lea, nici Carol al VI-lea nu acceptau împărțirea 
imperiului lui Carol Quintul şi amândoi aveau ambiţii în Italia. Dar 
Franţa şi Anglia aveau tot interesul să mențină pacea. Prin intermediul 
Olandei, ele au încheiat Tripla Alianţă de la Haga. Totuși, nu și-au atins 
în întregime scopul și, până la deschiderea succesiunii Poloniei (7733), 
o serie de războaie limitate şi de intrigi confuze, în care diplomaţia 
oficială era deseori contrazisă de „secretul“ monarhilor, gata să ia hotă- 
râri neaşteptate, i-a pus în situație de adversitate fie cu Spania, fie cu 
Austria, fără a mai vorbi de dezacordurile între ele însele. Principalul 
rezultat: Filip al V-lea a reușit să obțină un ducat în Italia pentru unul 
dintre fiii lui din a doua căsătorie (1724). 


1718. — Tratatul de la Passarowitz (a). — Sfârşitul polisinodiei. 
Banca lui Law devine bancă de stat (7715). — Moartea lui Carol al XII- 
lea (1697). — Francezii întemeiază orașul New Orleans (b). 

(a) Tratatul de la Karlowitz (7699) i-a adus Veneţiei Moreea, de 
unde făcea concurență comerțului grecilor. Ca s-o alunge, turcii au 
redeschis ostilitățile. Invinsă, Veneţia a obținut alianța împăratului, 
care a cucerit Belgradul (/7/7). Tratatul de la Passarowitz i-a adus 
Austriei noi extinderi în Serbia și în Valahia (Banatul și Oltenia), dar 
Moreea le-a rămas turcilor. 

(b) Deşi Tratatul de la Utrecht a creat o situație periculoasă pentru 
ea (7713), Canada a început să se populeze. In schimb, Louisiana a 
rămas aproape pustie, deși fusese întemeiat New Orleans. Aceste teri- 
torii reprezentau totuși o amenințare pentru coloniile engleze încer- 
cuite. Înainte de a se ajunge la război pe față, ele s-au străduit să-i 
revolte pe irochezi contra francezilor (7729). 


1719. — Law obține monopolul emisiei monetare (/7/5). — Daniel 
Defoe: Robinson Crusoe. — Abatele Dubos: Reflecţii critice asupra 
poeziei şi picturii. 

1720. — Filip al V-lea renunţă la coroana Franţei. — Falimentul 
lui Law (1715). 


1720-1740. — Badji-Rau, peișua maraţilor. 

La moartea lui Aurangzeb (1707), imperiul lui s-a destrămat. 
Dintre statele nominal vasale ale marilor moguli, confederația mara- 
ților a părut un timp capabilă să reconstituie unitatea Indiei sub condu- 
cerea unor prefecţi ai palatului, peișua, al doilea fiind Badji-Rau, care 
le-a extins dominaţia asupra părții de nord a Deccanului și până la 
Gange. Dar rezistența pe care au întâmpinat-o şi organizarea lor feudală 
le-au limitat posibilitățile. Totuși, anarhia a atras cuceritorii. In 7739, 
Nadir-Şah a ajuns până la Delhi. Cei mai amenințători erau afganii 
lui Ahmed-Șah, care au făcut câteva incursiuni în Punjab. Când şi-au 
făcut apariţia la Delhi, în 7759, Marele Mogul a încercat să realizeze 
unirea. Sikhii și maraţii au răspuns la apelul lui. Dar nu s-au înţeles. 
Dezastrul de la Paniput (/76/) a năruit definitiv orice putere indigenă 
în India, lăsând drum liber cuceririi engleze. 


1720-1744. — R. de Cotte și Germain Boffrand: Palatul episcopal 
din Wiirzburg (1734). 


1721. — Tratatul de la Nystadt (1722). — Înființarea primei loji 
masonice în Franţa. — Robert Walpole, cancelar (a). — Înființarea 
Sfântului Sinod în Rusia. — Montesquieu: Scrisori persane (1734). 

(a) Intoarcerea la pace, urcarea pe tron a dinastiei de Hanovra 
(1714), prosperitatea economică au favorizat dezvoltarea regimului 
parlamentar în Anglia. Suveranii, mai preocupaţi de electorat decât 
de regat, nevorbind engleza, au fost obligaţi să-i lase pe miniştrii lor 
să guverneze, iar aceștia, lipsiți de susținerea Coroanei, s-au sprijinit 
pe majoritatea din Camera Comunelor. Partidele s-au organizat pentru 
obținerea sau păstrarea acestei majorități. Tory-lor, susținători ai prero- 
gativei regale și ai Bisericii anglicane, dar suspecți că îi favorizau pe 
Stuarti, li se opuneau whig-ii, al căror şef, până în 7742, a fost Walpole, 
membru al gentry, clasa marilor proprietari, care se ocupau activ de 
gestionarea domeniilor lor, sporindu-și proprietățile pentru creşterea 
vitelor, cu riscul de a-i ruina pe micii yeomen, fără să li se pară că 
se înjosesc dedându-se altor activități lucrative. Nici o barieră nu-i 

separa de marii burghezi, dar aveau în realitate un monopol asupra 
vieţii politice. Preponderenţa lor socială, arhaismul geografiei electo- 
rale, corupția îi făceau stăpâni ai voturilor electorilor puţin numeroși. 
Aşadar, partidele se înfruntau mai puţin în privinţa problemelor poli- 
tice, cât a rivalităţilor coteriilor şi, în ansamblu, Anglia din 1715 era 
de acord cu menţinerea păcii şi favorabilă dezvoltării economice, unde 
progresul tehnic făcea pași uriași: metalurgia cu ajutorul cărbunelui 
(1735), suveica mobilă a lui John Kay (7738), apoi mașina cu abur a lui 
James Watt (1767). Asta nu însemna că țara nu trecea prin nici o criză. 
Irlandezii erau permanent gata să se revolte. Mulți scoțieni rămăse- 
seră ostili unirii și fideli Stuarţilor. Când pretendentul Carol Eduard a 
venit în țară, a găsit aici mult sprijin, înainte de a fi înfrânt la Culloden 
(1746). Prosperitatea a dus la speculaţii și nu au lipsit scandalurile 
financiare: cel mai grav fiind cel al Companiei Mării Sudului (7727). 
Reglementarea abilă adusă de Walpole a constituit unul dintre elemen- 
tele succesului său. O mare criză morală măcina o societate materialistă 
şi sceptică, unde se dezvoltau la lumina zilei toate viciile stigmatizate 
prin caricaturile necruțătoare ale lui Hogarth (7735). Remediul va veni 
odată cu metodismul fraților Wesley (7738), mai atașat față de prac- 
ticarea virtuților creştine decât de controversele teologice. Literatura 
va reflecta şi ea această evoluţie. Satirei acerbe a lui Addison (7717), 
mizantropiei lui Jonathan Swift (7726), îi va succeda sentimentalismul 
moralizator al lui Samuel Richardson (7740). 


1721-1724. — Pontificatul lui Inocenţiu al XIII-lea. 


1722. — Înfiinţarea Companiei Indiilor de la Ostende (a). — 
Înfiinţarea Academiei de Cadeţi din Berlin (b). — Petru cel Mare 
creează cinul (c) — Moartea lui Kangxi (1676). — Jean Philippe 
Rameau: Tratat de armonie. — Johann Sebastian Bach: Clavecinul 
bine temperat (1729). 

(a) Înființarea Companiei Indiilor de la Ostende răspundea dublei 
dorințe a lui Carol al VI-lea de a păstra prosperitatea Belgiei şi de 
a-și rezolva propriile dificultăți financiare. Tratatul de la Utrecht o 
atribuise Austriei, dar îi paralizase activitatea economică închizând 
fluviul Escaut traficului cu Anvers. În pofida existenței sale efemere, 

compania a revigorat comerţul şi a trezit respectul viceregelui pentru 
libertăţile tradiționale, menţinând pacea internă. Împăratul nu a avut 
aceeași reușită în statele lui de drept. Diversitatea era prea mare și 
resursele financiare prea mici. Tentativele sale de a le spori prin dezvol- 
tarea comerțului maritim au rămas fără ecou. Întreaga sa politică a fost 
grevată de ipoteca succesiunii. Numind-o moștenitoare pe unica sa 
fiică, Maria Tereza, prin Sancţiunea Pragmatică (7713), împăratul și-a 
consacrat domnia ralierii unor adeziuni iluzorii cu prețul unor mari 
concesii, care vor întârzia unificarea provinciilor imperiului. 

(b) Marele elector a avut un succesor mediocru în persoana lui 
Frederic I (1688), care nu a avut decât un singur gând: să obțină o 
coroană, pe care împăratul, sătul de atâtea platitudini, i-a oferit-o în 
cele din urmă, dar doar în Persia (7773). Adevăratul lui moştenitor a 
fost Frederic Wilhelm I, Regele-Sergent. Impunând tuturor — începând 
cu el — o disciplină spartană, el a reformat și centralizat administraţia, 
a dezvoltat industria, a accelerat colonizarea internă și a umplut visti- 
eria printr-o fiscalitate severă şi mari economii. Totul tindea spre întă- 
rirea armatei; crearea Școlii de Cadeţi a înzestrat-o cu ofițeri. Instituţia 
recrutării (7733) i-a furnizat efectivele necesare. O disciplină de fier a 
făurit instrumentul victoriilor lui Frederic al II-lea. 

(c) După câteva reforme superficiale, uneori ridicole, Petru cel 
Mare a abordat modificări de structură, în funcție de necesitățile care 
scoteau în evidență ambițiile sale de cuceritor. Cadrul administraţiei 
locale a fost trasat prin înfiinţarea marilor gubernii (708). Un Senat, 
format din sfetnici şi înalți funcționari, a primit Sarcina să-l sfătuiască 
şi, la nevoie, să-l suplinească (7777). O nouă capitală (Sankt Petersburg) 
a fost întemeiată la Marea Baltică, unde țarul urma să aibă o ieşire 
importantă, în detrimentul Suediei, în urma Tratatului de la Nystadt 
(1721). Armata a fost întărită și s-a construit o flotă. Pentru procu- 
rarea personalului necesar și pentru a supune nobilimea, Petru cel Mare 
i-a făcut funcţionari, iar cinul a stabilit corespondenţa între titluri și 
funcţii. Această revoluţie, uneori dezordonată, impusă prin violență, a 
stârnit câteva revolte, care au fost înăbușite în sânge. 


1723. — Moartea regentului în Franţa. Ducele de Bourbon (1726). 
— Rușii cuceresc Baku. — Refacerea Companiei franceze a Indiilor. 

1724. — Abdicarea şi rechemarea lui Filip al V-lea (a). — Se înfi- 
ințează Club de l ‘Entresol (1734). — Înființarea Bursei din Paris. 

(a) Spania lui Filip al V-lea se împotmolea în decădere. Regele nu 
era lipsit de calităţi, dar, pradă unor crize de descurajare, el a abdicat 
în favoarea fiului său, Don Luis, ca să urce iar pe tron la moartea 
lui. Moale, el a căzut sub influența unor aventurieri și, a doua soție, 
Elisabeta Farnese, în profitul fiilor avuţi cu ea, i-a impus o politică 
de cuceriri în Italia care îi depășea resursele. Totuși, ultima parte a 
domniei, când a ştiut să găsească miniștri valoroși, s-a bucurat de 
reforme utile. A luptat contra particularismelor, a întărit centralizarea 
şi administraţia locală, a dezvoltat industria și și-a atribuit asupra 
Bisericii puteri pe care nu le avuseseră predecesorii lui, în timp ce 
dădea dovadă de o toleranță mult mai mare. Aplicată imperiului colo- 
nial, această politică a provocat multe decepţii. Relativa autonomie de 
care diferitele provincii se bucuraseră sub Habsburgi a fost abolită. 
Toate treburile lor se rezolvau la Madrid. Funcţionarii se recrutau din 
Spania. Metropola s-a străduit să aplice cu stricteţe regimul exclusi- 
vității. Acest absolutism a provocat câteva revolte în rândul creolilor. 
Ele nu au fost nici foarte grave, nici foarte numeroase, pentru că regele 
nu avea mijloace să-și impună politica. Îi era imposibil să împiedice 
traficul comercial fraudulos, pe care îl făceau englezii, abuzând de 
privilegiile obținute prin Tratatul de la Utrecht (7773), cu riscul de a 
provoca ostilităţi (1739), Pe de altă parte, o exploatare mai intensă a 
resurselor naturale, descoperirea unor noi mine au dus la o prosperi- 
tate capabilă să facă suportabile defectele regimului. 


1724-1730. — Pontificatul lui Benedict al XIII-lea. 


1725. — Căsătoria lui Ludovic al XV-lea cu Maria Leszczynska 
(1726). — Moartea lui Petru cel Mare. Ecaterina I. — Gianbattista 
Vico: Principiile filosofiei istoriei. 


1726. — Căderea în dizgrație a ducelui de Bourbon: cardinalul de 
Fleury, prim-ministru (a). — Swift: Călătoriile lui Guliver (1721). 

(a) După falimentul lui Law (7720), regentul a revenit la tacticile 
tradiţionale ale monarhiei. Ducele de Bourbon, care i-a succedat, 
nu a reușit decât căsătoria regelui cu Maria Leszczznska (/725). 

După căderea acestuia în dizgrație, Ludovic al XV-lea l-a ales drept 
succesor pe cardinalul Fleury, care, în vârstă, moderat şi pacifist, 
a adus ordinea şi prosperitatea. Câţiva controlori generali abili şi 
energici au restabilit situația financiară prin economii severe (1730). 
Comerțul și industria au făcut progrese şi pacea a ușurat viața țăra- 
nilor. Principalele dificultăți au venit din partea jansenismului care, 
în ciuda condamnării prin bula Unigenitus (1713), se arăta perma- 
nent activ. Parlamentul din Paris, ostil ultramontanismului și dornic 
să-și afirme pretenţiile politice, a refuzat să considere bula lege de 
stat. Conflictul a izbucnit atunci când a trebuit să se închidă cimi- 
tirul Saint-Medard unde, pe mormântul diaconului Pâris, jansenist 
notoriu, janseniştii fanatici se dedau la scene de isterie colectivă 
(1727), pretinzând că s-ar fi produs minuni. Fleury a vrut să profite 
de ocazie ca să înregistreze bula, dar Parlamentul s-a opus (/732). 
A trebuit să fie exilat de mai multe ori. 


1727. — Începutul scandalului janseniştilor isterici (convulsio- 
narii) din cimitirul Saint-Medard (/726). — Moartea Ecaterinei |. 
Petru al II-lea. — Moartea lui Newton.— Moartea lui George I în 
Anglia. George al II-lea. 


1728. — Descoperirea strâmtorii Bering. 

Deşi primul care a trecut prin strâmtoare a fost cazacul Semion 
Dezhnev, în anul 1648, descoperirea acestei strâmtori se consideră că 
a fost făcută în vara anului 1728, când a trecut prin ea Vitus Bering, 
explorator danez aflat în serviciul marinei ruseşti. 


1729. — Revolta indienilor naciezi contra francezilor în Louisiana 
(1718). — Înfiinţarea coloniilor engleze din Insulele Caroline. —Bach: 
Patimile după Matei. 

În secolul al XVIII-lea, muzica a încheiat constituirea formelor sale 
clasice. Un rol foarte important l-au jucat italienii: Domenico Scarlatti 
a fixat regulile sonatei; Giovanni, Battista Pergolesi ale operei comice, 
în timp ce Rameau s-a străduit să formuleze legile armoniei (/722). 
Totuşi, adevăratul reviriment a avut loc în Germania, deși pătrunsă de 
influenţe franceze, grație geniului lui Bach. 

1730. — În Franţa, Philibert Orry, controlor general al Finanţelor 
(1726). — Moartea lui Petru al II-lea. Ana Ivanovna, împărăteasă a 
Rusiei. — Marivaux: Jocul dragostei şi al întâmplării. 


1730-1740. — Pontificatul lui Clement al XII-lea. 
1731. — Voltaire: Carol al XII-lea. Abatele Prévost: Manon Lescaut. 


1732. — Închiderea cimitirului Saint-Medard. Conflict între 
Fleury şi Parlament (1726). — Înfiinţarea coloniei engleze Georgia. 
— Ín Anglia, Darby fabrică fonta necasantă. 


1733. — Moartea lui August al II-lea. Stanislaw Leszczynski, ales 
rege al Poloniei. Începutul războiului de succesiune la tronul Poloniei 
(a). — „Actul melaselor“ (b). — Kay inventează suveica mobilă (7727). 
— Pergolesi: La serva patrona [Slujnica stăpână] (operă bufă). 

(a) De la dispariţia ultimului Jagellon (7572), coroana devenise elec- 
tivă în Polonia. Fiecare alegere era pentru dietă o ocazie de a reduce 
puterea regală. În pofida gloriei sale, Jan Sobieski (1683) a epuizat 
țara prin lungile campanii contra turcilor. Electorii de Saxa, care i-au 
succedat (7697), au lăsat regatul de izbelişte. Invazia suedeză a dublat 
dezordinea și ruina. Carol al XII-lea a impus alegerea lui Stanislaw 
Leszczynski (1704). Dar înfrângerea sa l-a constrâns pe protejatul lui să 
plece în exil. Când August al II-lea, susţinut de ruși, a dispărut în 1733, 
Stanislaw a fost ales din nou rege. Rusia, Austria și Saxa au intervenit 
imediat. Ludovic al XV-lea nu-și putea abandona cumnatul și Fleury 
a fost obligat să accepte războiul. Dar s-a străduit să-i limiteze durata. 
Tratativele de pace au oprit din 7736 ostilitățile cu împăratul. Tratatul 
de la Viena (7738) a dus la o mare schimbare de tronuri: Stanislaw a 
primit Lorena, care urma să revină Franţei la moartea lui. Francisc de 
Lorena, ginerele împăratului, a plecat să domnească în Toscana, al 
cărei suveran a părăsit-o pentru tronul celor Două Sicilii. 

(b) Coloniile englezeşti din America şi-au sporit constant profitul. 
Conștiente de forţa și originalitatea lor, ele s-au împotrivit imperialis- 
mului metropolei prin adunările lor alese, intrând în conflict cu ea când 
„Actul melaselor“ a ruinat comerțul rodnic dintre Boston şi Antile sau 

când li s-a interzis industria metalurgică (7750). Dar vecinătatea fran- 
cezilor a împiedicat înveninarea conflictului. 


1734. — Război între Franţa şi împărat (1733). — Voltaire: Scrisori 
filosofice. Montesquieu: Consideraţii despre cauzele măririi şi decă- 
derii romanilor (a). — Bach: Oratoriul de Crăciun (1729). 

(a) Modurile de gândire care au apărut la sfârşitul secolului al 
XVII-lea (1689) s-au impus după 1715. Progresul ştiinţelor exacte a 
continuat, fără să ajungă totuși la descoperiri fundamentale. Evoluția 
s-a impus cel mai bine în domeniul științelor umane. Ea a fost grăbită 
de condiţii sociale noi. Peste tot, opinia publică s-a trezit şi s-au lărgit 
cercurile unde se exercita spiritul discuţiilor libere. Curțile nu au mai 
fost singurele care dădeau tonul. Saloanele, cluburile (1726), cafene- 
lele au devenit adevărate celule active. Erudiţia și pedanteria au fost 
alungate, frivolitatea nu era exclusă, eleganța și spiritul fiind cel mai 
mult apreciate. Dar nu li s-ar putea tăgădui gustul pentru cunoaștere 
şi inteligență. S-a aprofundat cunoașterea lumii. Relaţiile între nați- 
unile europene au devenit mult mai strânse. Un val de anglomanie 
s-a revărsat peste Franța şi şi-a găsit expresia în Scrisorile filoso- 
fice ale lui Voltaire, dar Franţa era pentru restul Europei, chiar şi 
pentru Anglia, un fel de ghid spiritual. Limba ei era vorbită peste tot, 
marii ei scriitori erau traduşi în toate limbile. Toţi prinții au făcut 
apel la artiştii ei. Din acest universalism s-a născut ideea relativității 
care, împreună cu cele ale libertăţii și progresului, a însuflețit opera 
întemeietorului științelor juridice contemporane, Montesquieu, în 
lucrarea sa Spiritul legilor (1748). El reînnoise deja metoda istorică 
prin Consideraţii, care excludeau orice acțiune a Providenţei în 
evoluţia societăților. Triumful raționalismului şi slăbirea credinței 
religioase ar fi putut să ducă la o decădere morală. Dar căutarea feri- 
cirii s-a protejat de un individualism îndârjit printr-un simţ acut al 
solidarității, şi nu este deloc exagerat dacă definim secolul al XVIII- 
lea ca fiind cel „al binefacerii și al umanismului“. Reprezentantul 
tipic şi cel mai ilustru al acestor tendințe diverse a fost Voltaire, 
căruia puterea de muncă, vioiciunea inteligenţei și curiozitatea fără 
limite i-au permis realizarea unei opere prodigios de variată, în timp 

ce stilul său alert și elegant, spiritul caustic şi uneori nemilos, simțul 
gusturilor publicului și publicitatea au făcut din el o adevărată forță. 
Arta timpului reflectă aceeaşi inspirație. Monumentele construite de 
R. de Cotte, care a lucrat în toată Europa, Boffrand sau Gabriel-tatăl 
au temperat cu o eleganță grațioasă maiestuoasa armonie a seco- 
lului precedent. Pictorii, dintre care Francois Boucher a devenit cel 
mai important după moartea lui Watteau, profet al noii şcoli, s-au 
complăcut în realizarea unor alegorii grațioase care frizează uneori 
licenţiozitatea, când știința desenului și acuitatea observaţiei lor nu 
îi consacră portretului, maestrul lui fiind considerat Quentin de La 
Tour. În sfârșit, dezvoltarea vieții societăţii a sporit numărul capodo- 
perelor în cazul artelor minore, îndeosebi al mobilierului. 


1735. Abraham Darby II inventează furnalul cu cocs (7722). — 
William Hogart: Cariera unui destrăbălat (1721). — Carl von Linné: 
Systema naturae (clasificarea speciilor animale). 


1735-1736. — La Condamine şi Maupertuis măsoară meridianul 
terestru. 


1736. — Războiul ruso-turc (1739). — Nadir Șah răstoarnă dinastia 
sefevidă (a). — Armistiţiu franco-austriac (7733). 

(a) Şahul Abbas a avut numai succesori incapabili. Persia a pierdut 
una după alta provinciile de frontieră și în țară s-a instalat anarhia, 
până în ziua în care un șef de trib afgan l-a alungat din Ispahan pe 
ultimul sefevid. Vecinii s-au repezit dornici de cuceriri. Amenințată cu 
dispariția, Persia a fost salvată de turcomanul Nadir Șah care, dându-se 
apărătorul regelui detronat, i-a înfrânt pe afgani, a recucerit Ispahanul, 
i-a respins pe turci, le-a luat înapoi rușilor teritoriile cucerite, apoi, 
răsturnându-l din nou pe nefericitul Thamasp, s-a proclamat rege. 
Încoronarea sa nu a oprit acţiunea cuceritoare, care l-a purtat până în 
India (1739), dar s-a ocupat și de reforme, inspirate din Occident, şi de 
renașterea civilizației iraniene. Din păcate, asasinarea lui (/747) l-a 
împiedicat să-și ducă opera la bun sfârșit și, după el, Persia s-a prăbușit 
într-o decadenţă definitivă. 


1736-1796. — Domnia împăratului chinez Qianlong. 

Qianlong a adus la apogeu puterea dinastiei manciuriene. El a 
stabilit definitiv protectoratul chinez asupra Tibetului, după revolta 
din 1750. Mongolii eleuţi din Sungaria au fost exterminați sistematic şi 
țara lor, anexată, a fost repopulată cu chinezi sau musulmani siberieni. 
Turkestanul oriental a format provincia Sin-kian. Pe de altă parte, o 
politică agrară favorabilă țăranilor a fragmentat marile domenii în 
mici proprietăți. Dar creşterea demografică a anulat în parte rezulta- 
tele. Ele ar fi putut fi ameliorate dacă China s-ar fi deschis mai mult 
spre tehnicile occidentale. Dar ea s-a închis din ce în ce mai mult în 
tradiţiile ei. Deşi nu a fost personal ostil creștinismului, Qianlong 
l-a condamnat categoric (1771). Misionarii prin care China se afla în 
contact cu Europa au dispărut treptat şi, odată cu ei, cunoștințele aduse 
de aceștia. Comerţul internaţional a fost drastic limitat la Canton. Ca 
urmare, a început declinul civilizaţiei chineze, în pofida minunilor din 
Palatul de Vară, situat la periferia Beijingului. 


1737. — Turcii recuceresc Niş de la austrieci şi Crimeea de la ruși 
(739). — Carlo Goldoni: Bărbatul împlinit (a). — Crearea „saloa- 
nelor“ de pictură: Salon du Louvre, unde erau expuse picturile alese 
de Academie. 

(a) Adusă în politic la rangul de expresie geografică, Italia a ocupat 
în secolul al XVIII-lea un loc de prim plan în viaţa artistică. Acolo 
a căpătat muzica formele sale clasice (7729). Arhitecţii, favorizați de 
existența a numeroase curți, au construit mult şi inspiraţia barocă și-a 
păstrat întreagă influența. Pictura a strălucit din nou în mod deosebit cu 
şcoala venețiană a luiGiovanni Batista Tiepolo și Francesco Guardi. În 
sfârșit, piesele marchizului de Maffei şi mai ales ale lui Carlo Goldoni 
au adus o reputaţie internațională teatrului italian. 


1738. — Tratatul de la Viena (/733). — Turcii cuceresc Ociakov 
(1739). — Înființarea primei asociaţii metodiste (7727). — Înființarea 
manufacturii de porțelan de la Vincennes (apoi de la Sčvres). 


1739. — Tratatul de la Belgrad (a). — Războiul anglo-spaniol. 
Englezii cuceresc Portobello (b). — Nadir Șah cucereşte Delhi (7735). 
(a) Rusia încerca să obţină o ieşire la Marea Neagră, la fel ca la 
Marea Baltică (7722). Ea a atacat de câteva ori Azovul, fără un succes 

decisiv. O nouă tentativă, în 1735, l-a implicat şi pe aliatul ei austriac. 
Dar un vizir energic, ajutat de francezi, a reorganizat armata turcă, 
a trecut la contraofensivă şi a recucerit majoritatea teritoriilor cedate 
la Passarowitz (1718). Adversarii lui au preferat să negocieze şi, la 
Belgrad, toți au recunoscut cuceririle turceşti. 

(b) Abuzurilor traficului comercial fraudulos la care se dedau 
englezii (7724), Filip al V-lea nu le răspunde decât cu reacții spas- 
modice şi bruşte. Climatul de ostilitate mocnită s-a transformat în 
război deschis când regele a suspendat asiento. Opinia publică engleză 
considera aceste privilegii insuficiente şi l-a constrâns pe Walpole 
la conflictul armat, care a stat la baza căderii sale (7742). Dar, deşi 
englezii au cucerit Portobello şi în pofida campaniei din Pacific (1740), 
Tratatul de la Aix-la-Chapelle a restabilit statu quo-ul. 


1740. — Reînnoirea „Capitulaţiilor“* comerciale între Franța 
şi Turcia (71536). — Urcarea lui Frederic al II-lea pe tronul Prusiei. 
Urcarea Mariei Tereza pe tronul Austriei. Prusacii invadează Silezia 
(a). — Moartea Anei Ivanovna. Ivan al VI-lea. — Richardson: Pamela 
sau Virutea răsplătită (1721). — Jean-Baptiste Chardin: Le Bénédicité". 
Francois Boucher: Triumful lui Venus (1734). 

(a) La moartea lui Carol al VI-lea, nimeni nu s-a mai gândit să 
respecte Sancțiunea Pragmatică (7773, 1722). Primul care s-a aruncat 
asupra moştenirii a fost Frederic al II-lea, care luase locul pe tron 
Regelui-Sergent. La sfârșitul anului 1740, el a ocupat Silezia fără 
declarație de război, în timp ce electorul de Bavaria cerea coroana 
imperială (1742). Anul următor, neputând să reziste curentului 
războinic al opiniei publice franceze, Fleury a format o mare coaliție 
contra Austriei la Nymphenburg (7741). Belle-Isle a invadat Boemia 
şi a cucerit Praga. Maria Tereza a abandonat Silezia prusacilor (7742), 
a ştiut să-și atragă supușii de partea ei şi a obținut sprijinul engle- 
zilor. Praga a fost recucerită, francezii au fost alungaţi din Germania 
după înfrângerea de la Dettingen (7743), impunându-li-se defensiva la 
propriile frontiere. Moartea electorului de Bavaria a permis soțului 
Mariei Tereza să primească coroana imperială (/745) 


l. Rugăciune pe care o spun catolicii înainte de masă (n.t.). 

1740-1742. — Englezul Benjamin Hunstman inventează modul de 
fabricare a oţelului topit omogen. 


1740-1743. — Tiepolo: Frescele bisericii dei Scalzi din Veneţia (7737). 


1740-1744. — Campania comodorului englez George Anson în 
Pacific (1739). 


1740-1745. — George Coustou: Caii de la Marly. 
1740-1758. — Pontificatul lui Benedict al XIV-lea. 


1741. — Tratatul de la Nymphenburg (Miinchen). Francezii cuce- 
resc Praga (1740). — Urcarea pe tron a țarinei Elisabeta I (7762). — 
David Hume: Eseuri morale şi politice. 


1742, — Electorul de Bavaria este ales împărat. Armistițiul de la 
Breslau. Tratatul de la Berlin. Austriecii recuceresc Praga (7740). — 
Demisia lui Walpole (7756). — Joseph François Dupleix, guvernator al 
Indiilor franceze. 

Activitatea Companiei Indiilor Franceze, la început doar comer- 
cială, s-a transformat odată cu predecesorul lui Dupleix, Dumas 
(1735), care a avut ideea să înarmeze după moda europeană cipay-ii 
indigeni, ca să-i pună în serviciul prinților locali, pentru a obține de 
la ei diferite avantaje. Dar Dupleix a fost cel care a aplicat această 
politică pe scară mare, dobândind astfel o influență mult superioară 
celei a rivalilor săi englezi. Războiul franco-englez, care s-a întins şi 
în India în 1744, i-a oferit ocazia de a câștiga mari succese şi de a 
cuceri Madras (7746). Dar Tratatul de la Aix-la-Chapelle a restabilit şi 
în acest caz statu quo-ul. 


1743. — Bătălia de la Dettingen (7740). — Pactul de familie de la 
Fontainebleau (/748). — Moartea lui Fleury. 

La moartea lui Fleury, Ludovic al XV-lea a hotărât să-și asume 
singur Sarcina guvernării. Dar s-a plictisit foarte repede, îngădu- 
indu-le favoritelor sale un rol politic mult prea evident. Deși cea mai 
notorie, doamna de Pompadour (1745), nu era lipsită de calități, presti- 
giul regelui a avut de suferit. Creşterea prețurilor și a impozitelor, din 
cauza războiului, a contribuit și ea la dezamăgirea francezilor. 

1744. — Hogarth: Căsătoria la modă (1721). — Frederic al II-lea al 
Prusiei: Oglinda prinților. — Christoph W. Gliick: Sophonisbe. 


1745. — Bătălia de la Fontenoy (1748). — Doamna de Pompadour 
devine amanta oficială a lui Ludovic al XV-lea (1743). — Pretendentul 
Stuart Carol Eduard debarcă în Scoţia (7727). — Abd al-Wahhb 
începe să predice în Arabia (a). — Englezii cuceresc Louisbourg (b). 
— Rameau: Templul gloriei. Glück: Hippolyt. 

(a) Stingerea dinastiei vizirilor Köprülü (7770) a accelerat decăderea 
turcă. Incapabili şi prizonieri ai intrigilor de serai, sultanii erau victi- 
mele revoltelor ienicerilor și ale răzmerițelor populare. Paralizată de 
un conservatorism religios îngust, puterea centrală era incapabilă să se 
reformeze. Nu-și mai păstra ce-i mai rămăsese din autoritate decât recru- 
tându-și majoritatea agenților dintre greci care, stabiliți de-a lungul coas- 
telor Mediteranei orientale, întrețineau activitatea economică. Această 
decădere explică mișcarea centrifugă care a destrămat acest imperiu 
disparat. Africa de Nord a scăpat complet de sub controlul Porții. Dar, 
în timp ce în Algeria s-a instaurat anarhia, dinastia hussainidă (7756) 
a făcut din Tunisia un stat destul de ordonat și prosper. Egiptul vegeta, 
pradă turbulențelor mamelucilor. Aceste secesiuni au devenit deosebit 
de grave când au căpătat un caracter religios. Propaganda wahhabită a 
smuls pentru totdeauna Arabia califilor și muwatalizii şiiţi au dominat 
timp de câțiva ani aproape întreaga Sirie. 

(b) Ostilitățile din Europa s-au prelungit şi în America. Cucerirea 
oraşului Louisbourg, din insula Cap-Breton, ar fi putut condamna 
Canada, dacă Tratatul de la Aix-la-Chapelle nu ar fi impus restituirea. 
Dar cauzele conflictuale s-au menţinut destul de numeroase pentru a 
face înfruntarea inevitabilă. 


1746. — Francezii cuceresc orașul Bruxelles. Bătălia de la Rocoux 
(1748). — Moartea regelui Filip al V-lea al Spaniei. Ferdinand al VI- 
lea. — Bătălia de la Culloden, înfrângerea lui Carol Eduard (772/7). 
— Denis Diderot: Cugetări filosofice (1751). 


1747. — Bătălia de la Laufeld. Francezii cuceresc Maastricht şi Ber- 
gen-op-Zoom (1748). — Moartea lui Nadir Șah (7735). — Înfiinţarea Şcolii 
de Mine din Paris. — La Tour: Portretul lui Mauriciu de Saxa (1734). 

1748. — Tratatul de la Aix-la-Chapelle (a). — Montesquieu: 
Spiritul legilor (1734). — Richardson: Clarissa Harlowe (1721). — 
Friedrich G. Klopstock: Mesiada. — La Tour: Portretul lui Ludovic 
al XV-lea (1734). — Thomas Gainsborough: Charterhouse (1768). 
— Descoperirea ruinelor orașului Pompei (1768). 

(a) Succeselor Austriei și Germaniei (1740), Franţa nu a putut să le 
răspundă decât prin încheierea „pactului de familie“ cu Spania (1743). 
Deşi problema succesiunii la tron a lui Carol al VI-lea era de fapt rezol- 
vată, operaţiunile militare continuau, îndeosebi între Franța și Anglia 
în Belgia. Mauriciu de Saxa şi-a înfrânt adversarii la Fontenoy (1745), 
apoi la Laufeld (1747), a invadat Ţările de Jos şi a cucerit Maastricht și 
Bergen-op-Zoom (1747). Dar Ludovic al XV-lea nu a profitat deloc de 
aceste victorii la încheierea Tratatului de la Aix-la-Chapelle. 


1749. — Introducerea unui nou impozit în Franţa, le vingticme (a 
douăzecea parte). Control regal asupra bunurilor clerului. Războiul 
impozitelor (a). — Henry Fielding: Tom Jones. — Bach: Arta fugii. 

(a) Războiul secătuise vistieria. Un controlor general energic, 
Machault d'Arnouville, a creat un nou impozit, plătit de toți francezii, şi 
a impus controlul regal asupra bunurilor Bisericii. Astfel s-a declanșat 
o luptă acerbă între putere și privilegiați, îndeosebi clerul. Susţinut la 
început de rege, Machault a fost obligat în cele din urmă să renunțe 
(1754). Acestor dificultăți li s-au adăugat certurile religioase. Pentru 
a lupta contra janseniştilor, unii episcopi au cerut de la muribunzi un 
„bilet de confesiune“. Parlamentele s-au revoltat și s-au străduit să se 
solidarizeze ca să impună monarhiei controlul unei aristocrații din ce 
în ce mai egoiste, pe care doar o demagogie cinică putea s-o prezinte ca 
fiind marea susținătoare a binelui public. Politica oscilantă a regelui i-a 
ştirbit definitiv credibilitatea. Atentatul lui Robert Francois Damiens 
nu a stârnit nici un fel de tulburare (1757). 


1750. — Agresiunea coloniștilor englezi din America asupra 
Acadiei (1754). — Dupleix impune protectoratul francez în Carnatic 
(1754). — Interzicerea industriei metalurgice în coloniile engleze din 
America (7733). — Jean-Jacques Rousseau: Discurs despre științe şi 
arte (1760). — Voltaire la Berlin. 

1750-1777. — Marchizul de Pombal, prim-ministru al Portugaliei 
(1755). 


1751. — Edict care suspenda aplicarea impozitului /e vingrieme 
pentru cler (7749). — Bussy, stăpân peste Deccan (/754). — Voltaire: 
Secolul lui Ludovic al XIV-lea. 


1751-1772. — Publicarea Enciclopediei. 

După 1750, ca și înainte, filosofii și-au continuat asaltul contra 
tradiţiei, dar s-au concentrat mai mult împotriva religiei. Nu au atacat 
doar intoleranța, ci şi credința însăşi, iar unii, precum d“Holbach sau 
Claude-Adrien Helvetius, se declarau în mod deschis atei. Voltaire se 
afla în permanență în fruntea acestei lupte contra infamiei. Ironic sau 
indignat, el a denunțat fanatismul în cazurile Calas (7762) şi Sirven 
(1764). Dar ar însemna să nu cunoaștem adevărul operei sale dacă am 
uita istoricul care a scris Secolul lui Ludovic al XIV-lea, povestitorul 
spiritual care ne-a lăsat Zadig sau Candid, văzând în el doar pole- 
mistul. lar Enciclopedia, care a contribuit foarte mult la răspândirea 
ideilor filosofice, a constituit şi o sumă a cunoștințelor acelui timp. 


1752, — Prima condamnare a Enciclopediei (1751). — J.-A. Gabriel 
începe construirea Școlii Militare din Paris (1768). — Benjamin 
Franklin inventează paratrăsnetul. — Robert Clive cucerește 
Trichinopoli (7754). — Noi ostilități franco-engleze în Canada (/754). 


1752-1753. — Scandalul „biletelor de confesiune“ (1749). 


1753.— Exilarea şi rechemarea Parlamentului (7749). — Canadienii 
francezi ocupă valea râului Ohio (7754). — La Londra se înființează 
British Museum. — La Tour: Portretele lui d'Alembert și Rousseau 
(734). — Buffon: Discurs despre stil. 


1754. Căderea în dizgrație a lui Machault d'Arnouville (1749). 
— Congresul de la Albany (a). — Rechemarea lui Dupleix. Tratatul 
Godeheu (b). — John Wilkinson înființează prima uzină metalurgică 
la Bradley (1775). — Etienne Bonnot de Condillac: Tratat despre 
senzaţii. Rousseau: Discurs despre originea inegalității (1760). 
Diderot: Cugetări despre interpretarea naturii (1751). 

(a) Frontierele coloniale ale Americii nefiind fixate după cum 
prevăzuse Tratatul de la Aix-la-Chapelle, adversarii s-au înfruntat de-a 
lungul râului Ohio (7750, 1752). Activitatea și îndrăzneala canadi- 
enilor au înfrânt superioritatea numerică a coloniștilor englezi care, 
la Albany, şi-au organizat apărarea și au pus jaloanele unei uniuni 
federale. În pofida ajutorului dat de metropolă, nu au obţinut succes. 
La începutul Războiului de Șapte Ani, ei au suferit noi înfrângeri din 
partea generalului francez Louis Montcalm (1756). Dar, lipsiţi de întă- 
riri, nu au putut, în pofida valorii lor, să reziste foarte mult timp arma- 
telor inamicului care sporeau constant. Pierderea Qucbecului, unde 
Montcalm a şi murit (7759), a dus la pierderea Canadei franceze. 

(b) În pofida Tratatului de la Aix-la-Chapelle, ostilitățile au conti- 
nuat indirect între Companiile Indiilor, care s-au angajat și mai mult 
în luptele indigene. Bussy, agentul lui Dupleix, a reuşit să se impună 
în Deccan cu forţe reduse (7757). La Carnatic însă, învingător a ieșit 
englezul Clive, iar cucerirea Trichinopolului a constituit un mare eșec 
pentru francezi (/752). Neînţeles în Franța, Dupleix a fost rechemat, 
iar succesorul lui, Godeheu, s-a înțeles cu adversarii ca să pună capăt 
ambițiilor politice ale celor două companii. Deja foarte afectat, impe- 
riul francez din India a fost ruinat de Războiul de Șapte Ani. Lally- 
Tollendal a eșuat în fața orașului Madras și a fost obligat să capituleze 
la Pondichery (7761). Tratatul de la Paris nu a lăsat Franţei decât cinci 
contoare fără importanţă. 


1755. — Alinața anglo-rusă (71756). — Cutremurul de pământ 
de la Lisabona (a). — Englezii ocupă Acadia (7754). — La Tour: 
Portretul doamnei de Pompadour (1734). Jean-Baptiste Greuze: 
Capul familiei (1768). 

(a) Zbătându-se de mult timp într-o profundă decadență, Portugalia 
a fost revigorată de Pombal (7750. În ciuda catastrofei care a distrus 
Lisabona, el a reușit, cu preţul unui despotism feroce, să restabilească 
absolutismul regal, chiar în dauna Bisericii (expulzarea iezuiţilor, 
1759), el a refăcut finanţele, a reorganizat armata și marina, a dat un 
impuls dezvoltării vieții economice, iar reconstruirea Lisabonei a 
constituit ocazia fericită a unei renaşteri artistice. Brazilia a beneficiat 

şi ea de activitatea lui. Minele au fost exploatate mult mai activ. Au fost 
introduse noi culturi, precum cafeaua. Dar prosperitatea nu a împie- 
dicat pătrunderea ideilor liberale. 


1756. — Răsturnarea alianțelor. Începutul Războiului de Șapte 
Ani (a). — Montcalm în Canada: cucereşte Oswego (1754). — William 
Pitt, prim-ministru (b). 

(a) Tratatul de la Aix-la-Chapelle a lăsat în urmă multe frustrări 
şi îngrijorări. Prea pasiv ataşată păcii, Franța nu a făcut nimic ca să 
le înlăture. Ea a întârziat să reînnoiască legăturile cu Frederic al II- 
lea care, în fața unei alianţe anglo-ruse (7755), s-a grăbit să răspundă 
propunerilor Londrei. Lui Ludovic al XV-lea nu-i mai rămăsese decât 
Austria. Această răsturnare de alianţe a stârnit în rândul opiniei publice 
franceze o dezaprobare în parte justificată de angajamentele unilaterale 
ale regelui. Conflictul general, anunţat de ostilitățile franco-engleze în 
America şi India a izbucnit curând. 

(b) Atâta timp cât Walpole a menținut coaliția de interese care 
forma partidul whig, a rămas la putere. Când criza economică și socială, 
precum şi divergenţele între pacifismul său și adversarii „patrioți“ au 
destrămat-o, Walpole a fost nevoit să se retragă (7742). Dar succe- 
sorii săi nu au schimbat nimic din metodele lui. Intrigile coteriilor lor 
duceau la cabinete instabile. Opinia publică a început să se indigneze 
de slăbiciunea și amoralitatea guvernamentală. O nouă generaţie cerea 
moravuri noi. Purtat de valul acestei mişcări cu ocazia începutului 
dificil al Războiului de Șapte Ani, orator pasionat și caustic, premierul 
Pitt, integru şi independent, le-a impus tuturor, și mai întâi regelui care 
încercase să-l îndepărteze de la putere, o autoritate pe care caracterul 
lui aspru și disprețuitor o făcea insuportabilă. Dar a obținut de la țară 
tresărirea de energie care i-a adus victoria și i-a inspirat un profund 
sentiment de grandoare. 


1756-1782. — Domnia lui Ali-bei la Tunis (1745). 


1757. — Bătăliile de la Rossbach și Leuthen (7760). — Atentatul 
lui Damiensasupra lui Ludovic al XV-lea (/749). — Englezii ocupă 
Calcutta și Șandernagor. Bătălia de la Plassey (7782). — Diderot: 
Fiul natural (1751). 

1758. — Debutul ministerial al ducelui Choiseul (1771). — Ruşii 
cuceresc Königsberg. Bătălia de la Zorndorf (1760). — Bătălia de 
la Carillon; englezii cuceresc Louisbourg și Frontenac (1754). — 
Helvetius: Despre spirit (materialist) (1751).— François Quesnay (fizi- 
ocrat): Tabloul economic al Franţei (1776). 


1758-1769. — Pontificatul lui Clement al VIII-lea. 


1759. — Bătălia de la Kunersdorf (7760). — Moartea lui Montcalm: 
capitularea Quebecului (7754). — Expulzarea iezuiţilor din Portugalia 
(755). — Voltaire: Candid (1751). 


1759-1788.— Domnia lui Carol al III-lea al Spaniei (1766). 


1760. — Rușii jefuiesc Berlinul (a). — George al III-lea, rege al 
Angliei (1770). — Englezii cuceresc Karikal (7754). — Rousseau: 
Noua Eloiză. James MacPherson: Poemele lui Ossian (b). 

(a) Războiul de Șapte Ani a început în Europa cu o agresiune a 
lui Frederic al II-lea contra Saxei. Franța, Austria și Rusia s-au unit 
contra lui. Folosind o nouă tactică, Frederic al II-lea a obținut în fața 
adversarilor săi victoriile strălucite de la Rossbach şi Leuthen (7757). 
Dar ofensiva rusă l-a pus în mare pericol. A fost învins la Kunersdorf 
(1759) şi capitala lui a fost jefuită. 

(b) Mişcarea filosofică și-a păstrat întreaga vitalitate după 1750, 
dar nu mai era singură. Deja Richardson (7740), în Anglia, adusese 
în prim-plan sentimentele şi emoția. Acest curent nou și-a găsit în 
Franța cel mai bun reprezentant în persoana lui Rousseau. Acesta se 
exprimă la el printr-o reacție viguroasă contra raționalismului, printr-o 
condamnare a societăţii corupătoare, pe care o schițează în Discurs 
despre ştiinţe şi arte care i-a adus succesul (1750), printr-o întoarcere 
la natură, pe care o găsim și în Poemele lui Ossian. Acest preroman- 
tism nu a rupt toate legăturile cu idealurile anterioare. Ba chiar așază 
individualismul pe noi baze, iar Contractul social (1762), care este 
expresia lui politică, va fi breviarul revoluționarilor. Până atunci, el a 
trezit literaturile naţionale, îndeosebi în Germania, și a dus la un prim 
recul al influenței franceze în Europa. 

1761. — Al treilea „pact de familie“ (1763). — Capitularea de 
la Pondichery (7754). — Demisia lui Pitt (1770). — Bătălia de la 
Paniput (1720). 


1762. — Pace între Prusia şi Rusia (1763). — Cazul Jean Calas 
(1751). — Condamnarea iezuiţilor de către Parlamentul din Paris 
(771). — Urcarea pe tronul Rusiei a împărătesei Ecaterina a Il-a (a). 
— Rousseau: Contractul social, Emil sau despre educație (1760). 
— Glück: Orfeu. 

(a) La moartea lui Petru cel Mare, țarii şi țarinele s-au succedat 
unul după altul, în timp ce boierii au încercat să-și recapete privile- 
iile. Începând din 1741, Elisabeta, fiica lui Petru cel Mare, a repus în 
vigoare câteva dintre reformele tatălui ei, dar occidentalizarea bătea 
pasul pe loc. Petru al III-lea i-a succedat doar pentru câteva săptă- 
mâni. Soţia sa, Ecaterina, temându-se pentru propria soartă, a urzit un 
complot militar, care a dus la detronarea și asasinarea lui. 

Capitolul VI 


DECLINUL VECHIULUI REGIM 
(1763-1789) 


1763. — Tratatele de la Paris și de la Hubertsburg (a). — Școala 
primară obligatorie în Prusia (b). — Moartea lui Augustal II-lea, regele 
Poloniei (1768). — Joshua Reynolds: Portretul lui Nelly O'Brien. — 
Cesare Bonesana de Beccaria: Despre delicte şi pedepse (drept penal). 
— Voltaire: Tratat despre toleranță (1751). 

(a) Frederic al II-lea a fost salvat de urcarea pe tron a țarului Petru 
al III-lea (1762), care a încheiat pace și chiar s-a aliat cu el. Ecaterina 
a Il-a a preferat neutralitatea, dar asta a fost de ajuns Prusiei ca să-și 
restabilească situaţia în momentul în care Anglia o abandona. Tratatul 
de la Hubertsburg i-a confirmat cuceririle. Deși a antrenat Spania 
într-un nou „pact de familie” (1761), Franţa nu a reușit să-și repare 
eșecurile. Cu vistieria secătuită, ea a fost nevoită să abandoneze India, 
Canada și Louisiana. Dar a păstrat Antilele. Astfel, opinia publică, 
considerând Canada, ca şi Voltaire, „câteva pogoane de zăpadă“, nu a 
avut sentimentul unui dezastru. 

(b) Războiul de Șapte Ani pare să fi inspirat suveranilor și opiniei 
publice din majoritatea statelor europene conștiința înapoierii lor 
față de Franţa și Anglia și voinţa de a recupera. Dar, în acest despo- 
tism luminat, accentul trebuie pus mai mult pe primul termen decât 
pe al doilea. Deoarece monarhii urmăreau mai întâi întărirea autori- 
tății lor. Supuşii lor nu participau niciodată la elaborarea reformelor, 
dar suveranii se inspirau din spiritul timpului. Ele urmăreau supri- 
marea privilegiilor feudale, o justiție mai bună și mai ales o mai mare 
toleranță. Consideraţi adversari periculoși, iezuiții au fost atacați 
peste tot, interziși, expulzați, chiar și în Spania, iar papa s-a văzut 

constrâns să dizolve ordinul (1773). Dintre aceşti despoți luminaţi, a 
căror operă este foarte diversă, cel mai ilustru a fost Frederic al I- 
lea. În realitate, el a recurs la „ideile iluministe“ pentru propaganda 
sa, deoarece era preocupat îndeosebi de continuarea operei predece- 
sorilor. Obligativitatea școlii primare i-a adus laude, dar nu a făcut 
nici un efort ca să aplice această hotărâre prea costisitoare. În schimb, 
a reformat gimnaziile ca să obțină funcționari bine instruiți. A fost 
foarte sarcastic la adresa clerului, dar i-a primit pe iezuiți, deoarece 
le aprecia calitățile. Continuând colonizarea internă, adoptând noi 
culturi, perfecționând sistemul fiscal, creând Banca din Berlin (/765) 
ca să favorizeze industria, el a dublat populaţia prusacă, i-a ameliorat 
nivelul de viață și a menţinut admirabil în Europa puterea armatei sale, 
de care se preocupa în mod deosebit. 


1764. — Cazul Pierre Paul Sirven (1751). — Stanislaw Poniatowski 
e ales rege al Poloniei. Trupele rusești ocupă țara (/768). — Englezul 
James Hargreaves inventează războiul de țesut (spinning jenny) (1775). 
— Voltaire: Dicţionarul filosofic (1751). — William Blackstone: 
Comentarii (asupra dreptului englez). — Winckelmann: Istoria artei 
în Antichitate (1768). 


1764-1770. — Cazul John Wilkes (1770). 
1764-1790. — Germain Soufflot construieşte Panteonul (1768). 


1765. — Reabilitarea lui Calas (7762). — Iosif al II-lea, împărat (a). 
— Actul de timbru. Rezoluțiile din Virginia (1776). — Crearea Băncii 
din Berlin (1763). 

(a) Maria Tereza încercase deja câteva reforme ca să sporească 
centralizarea, să amelioreze finanţele şi armata, să răspândească învă- 
țământul, dar cu multă prudență față de particularisme. Iosif al II-lea, 
însă, va pune în practică principiile despotismului luminat cu o intran- 
sigență sistematică. Vechile provincii au fost victimele unei noi împăr- 
tiri teritoriale. Limba germană a devenit obligatorie în administrație 
(1784), supusă direct Coroanei. Sclavia a fost abolită (1781). Împăratul, 
vrând să domine total Biserica, a secularizat în masă mănăstirile şi a 
format în seminare de stat (7786) o armată de preoți destinată să predice 

supunerea. Acest „iosefism“, adăugându-se altor atingeri aduse tradi- 
țiilor, a provocat o opoziție unanimă, care s-a manifestat prin revolte, 
îndeosebi în Transilvania (/784) şi în Belgia (1789). Sătul de aceste 
dificultăți și de eșecurile diplomaţiei sale, unde intrigile sale nume- 
roase au rămas fără rezultat, împăratul a murit descurajat (1790). 


1766. — Alipirea Lorenei la Franța (1771). — Declaratory Act 
(776). — Olivier Goldsmith: Vicarul din Wakefield. 


1766-1769, — Călătoria lui Louis Antoine de Bougainville în 
mările Sudului (Pacific) (7783). 


1766-1778. — Etienne Falconet: Statuia lui Petru cel Mare (1768). 


1767. — Expulzarea iezuiţilor din Spania (a). — Ecaterina a Il-a 
reunește „Marea Comisie“ (1773). — Watt pune la punct mașina cu 
aburi (7721). — Gotthold E. Lessing: Minna von Barnhelm (1760). 

(a) Bine secondat de miniștrii pe care i-a ales de preferință din 
rândul burgheziei, Carol al III-lea (7759) a dezvoltat absolutismul și 
centralizarea, chiar şi în privinţa Bisericii. Revoltele i-au oferit ocazia 
de a-i expulza pe iezuiți. Desigur, Spania nu a recuperat întreaga 
întârziere, dar s-a înregistrat un progres important al agriculturii și 
al colonizării interne, în timp ce un liberalism timid a favorizat relu- 
area comerțului. Imperiul colonial, mai bine susținut administrativ, 
s-a extins printr-o reluare a explorărilor, care a provocat de altfel difi- 
cultăţi cu Anglia. Creșterea vitelor s-a dezvoltat îndeosebi în America 
de Sud. Comerţul, eliberat de unele piedici (1778), a făcut un oarecare 
progres. Dar, indigenii fiind în continuare lipsiţi de drepturi politice şi 
trăind în mizerie, indigeni s-au revoltat uneori destul de periculos. 


1768. — Confederaţia de la Bar. Război ruso-turc (a). — Franța 
cumpără Corsica. René Nicolas de Maupeou, cancelar (7777). — 
Doamna du Barry devine favorita regelui. — Ecaterina a II-a seculari- 
zează bunurile clerului (1773). 

(a) Moartea lui August al III-lea (/763) i s-a părut Ecaterinei a 
II-a ocazia să-și impună dominația asupra Poloniei. În înțelegere cu 
Frederic al II-lea, ea a impus alegerea lui Stansilaw Poniatowski (1764). 

Dând dovadă de mai multă independenţă decât ar fi dorit ea, regele a 
încercat câteva reforme, la care a renunțat în urma unei intervenții 
armate rusești. Patrioţii s-au grupat în Cofederaţia de la Bar. Trupele 
ruseşti au intervenit din nou. Împinsă de Franța, Turcia a intrat şi ea 
în război. Îngrijorată, Austria a susținut-o. Prima împărţire a Poloniei, 
imaginată de Frederic al II-lea pentru a evita conflictul internațional 
care stătea să izbucnească, a satisfăcut interesele tuturor (1772). 


1768-1770, — Matematicianul elvețian Leonhard Euler: /nstitutiones 
calculi integralis (1783). 


1768-1771. — Prima călătorie a lui James Cook în Pacific (Tahiti, 
Noua Zeelandă, Australia) (1783). 


1768-1775. — Jacques-Ange Gabriel construiește Piaţa Louis XV. 

Arta cunoaște noi curente după anul 1750. Reacţia preromantică 
(1760) s-a simțit în pictura moralizantă a lui Greuze. Ea a conferit mai 
multă simplitate şi sensibilitate operelor sculptorilor Jean-Baptiste 
Pigalle şi Jean Antoine Houdon, acesta din urmă fiind și un admi- 
rabil portretist. Dragostea pentru natură o întâlnim în multe dintre 
operele pictorilor englezi ca Reynolds și Gainsbourough. Dar desco- 
perirea ruinelor orașului Pompei în anul /748 a readus admirația 
artiştilor pentru Antichitate. Ea a inspirat noblețea plină de eleganță 
a marilor ansambluri realizate de J.-A. Gabriel şi a conferit maiestate 
Panteonului construit de Soufflot. Ea s-a exprimat aproape ca o provo- 
care în primele opere ale lui Louis David. În ceea ce privește muzica, 
geniul german s-a impus definitiv cu operele lui Glück şi mai ales ale 
lui Wolfgang Amadeus Mozart. 


1769. — Se naște Napoleon Bonaparte. — Joseph Marie Terray, 
controlor general al Finanţelor (7777). 


1769-1774. — Pontificatul lui Clement al XIV-lea. 


1770. — Bătălia de la Ceșme (7774). — Căderea în dizgrație a lui 
Choiseul (7777). — North, prim-ministru al regelui George al III-lea 
(a). — Se naște Ludwig van Beethoven. 

(a) George al III-lea, mult mai englez decât predecesorii lui, a 
hotărât să restaureze prerogativele regale. Contra whig-ilor, el a folosit 
corupția și a încercat să-și formeze un partid în Camera Comunelor. 
L-a eliminat pe prim-ministrul Pitt (1761), dar această tentativă de 
putere personală a fost prematură. Ea a revoltat opinia publică, ce a 
găsit în Wilkes un orator vehement. Certurile sale cu regele au durat 
ani de zile, ca în cele din urmă să iasă victorios (1764). Dar George 
al III-lea și-a continuat politica, sporindu-și susținătorii după alegeri 
şi uzând coteriile whig-ilor în disputa cu şefii lor. Crezând că venise 
momentul în 1770, el i-a încredințat puterea lui North, pe care înfrân- 
gerile din războiul american l-au forțat să se retragă (7782). Acest nou 
eşec nu l-a făcut însă să renunțe. Al doilea Pitt (7782) i s-a părut un 
alt North. Dar lucrurile au stat cu totul altfel. Alegerile din 1784 au 
constituit pentru Pitt un adevărat triumf. Sprijinit de o majoritate tory 
confortabilă și susţinut de opinia publică, el l-a ținut deoparte pe rege 
care, afectat de tulburări mentale, şi-a pierdut autoritatea. Regimul 
parlamentar era definitiv consolidat. 


1771. — Ruşii cuceresc Crimeea (1774). — Reforma judiciară a lui 
Maupeou (a). — Gustav al III-lea, pe tronul Suediei (b). — Kianlong 
condamnă creștinismul (1736). — Houdon: Bustul lui Diderot (1768). 
— Gaspard Monge pune bazele geometriei analitice (71783). — Englezul 
Richard Arkwright inventează waterframe (1775), maşină de filat 
bumbacul, pusă în mișcare de forţa hidraulică. 

(a) Povara financiară și înfrângerile din Războiul de Șapte Ani 
au întărit opoziţia. Parlamentele au folosit fiecare ocazie pentru a 
contracara autoritatea regală. Falimentul comercial al unui iezuit le-a 
permis să condamne întreaga companie (/762), apoi celelalte ordine 
religioase. Refuzul la supunere, grevele față de justiție s-au înmulțit. 
Choiseul (1758), pe care Ludovic al XV-lea îl tolera ca să câștige bună- 
voinţa filosofilor şi parlamentarilor, nu avea nici o autoritate și nu era 
interesat de finanțe. În pofida câtorva succese diplomatice (7766, 1768), 
regele l-a eliberat din funcţie (7770) şi a încredințat puterea unui trium- 
virat. Dând dovadă de o voință neașteptată, el l-a susținut constant 
pe cancelarul Maupeou, care a suprimat Parlamentul din Paris și a 
reorganizat justiția, în timp ce abatele Terray (1769) a reuşit, folosind 

expediente, să oprească deteriorarea financiară. Dar prezența unei noi 
favorite, doamna Du Barry, cheltuielile nesăbuite, certurile clanurilor 
de la curte au îndepărtat populaţia de susținerea acestei încercări de 
reformă. Moartea lui Ludovic al XV-lea a şi desființat-o (1774). 

(b) Moartea lui Carol al II-lea (1718) a fost urmată de o lungă peri- 
oadă de tulburări, iar puterea regală a slăbit mult. Gustav al III-lea, 
susținut de Franța, a impus intempestiv dietei o nouă constituție, care 
îi conferea puterea. Regele s-a folosit de ea ca să neutralizeze influența 
engleză și cea rusă, a ameliorat administraţia și justiţia și, după o rebe- 
liune a nobililor, a instaurat un regim absolutist. 


1772-1773. — Călătoria lui Yves Joseph de Kerguslen în mările 
australe (1783). 


1772. — Prima împărțire a Poloniei (1768). — Lovitura de stat a lui 
Gustav al III-lea în Suedia (771). 


1772-1775. — A doua călătorie a lui Cook: descoperă Noua 
Caledonie (1783). 


1773. — Papa desființează Compania lui lisus (1763). — Înființarea 
lojii masonice Marele Orient al Franţei. — Tea Party la Boston (1776. 
— Regulation Act, referitor la Compania Indiilor. Warren-Hastings, 
guvernator general (1782). 


1773-1774. — Revolta condusă de Emelian Pugaciov. 

Prietenă a filosofilor, Ecaterina a II-lea convocase, la începutul 
domniei, „Marea Comisie” căreia îi prezentase un plan de reformă 
(1767). Incapacitatea deputaţilor a convins-o că numai autocrația 
putea reforma imperiul. Ea a favorizat în mod sistematic nobilimea, 
i-a împărțit pământurile seculare ale clerului (7768), i-a deschis acces 
la comerţ și industrie şi i-a încredințat guvernarea locală. Suverana a 
stopat astfel progresele unei burghezii născânde și a agravat condiţiile 
iobagilor. Tentativele sale de colonizare forțată au provocat revolte. 
Cea mai gravă a fost cea a cazacului Pugaciov, care i-a pus un timp 
puterea în pericol înainte de a fi înăbușită în sânge. Reformele ei 
administrative au avut efecte slabe (7775), dar cultivarea pământului 

s-a extins în noi regiuni, industria s-a implantat în Ural, populația a 
crescut și s-a dezvoltat puterea militară. 


1773-1774. — Diderot la Sankt Petersburg. 


1773-1779. — Construirea primului pod metalic din lume 
(Ironbridge) la Coalbrookdale (Anglia), peste fluviul Severn. 


1774. — Tratatul de la Kuciuk-Kainargi (a). — Începe domnia lui 
Ludovic al XVI-lea. Anne Robert Jacques Turgot, controlor general 
al Finanţelor. Edict asupra comerțului liber cu grâne. Rechemarea 
Parlamentului (b). — Quebec Act. Primul Congres Continental (1776). 
— Johann W. Goethe: Suferințele tânărului Werther (1760). 

(a) Provocat de ambițiile Ecaterinei a Il-a asupra Poloniei (1768), 
războiul ruso-turc i-a permis țarinei să scoată Moldova și Țara 
Românească de sub influența Turciei, apoi să distrugă flota turcească 
la Ceşme (7770). Un moment, alianţa cu Austria i-a dat sultanului 
speranța unei revanşe. Dar a fost părăsit imediat după împărțirea 
Poloniei şi, la Kuciuk-Kainargi, turcii au fost nevoiți să cedeze malu- 
rile Mării Negre, de la Kerci la Nistru, şi să-i recunoască Rusiei dreptul 
de intervenție în favoarea ortodocșilor din Imperiul Otoman. 

(b) Ludovic al XVI-lea a fost bine primit de popor. El a desființat 
triumviratul, a repus în drepturi Parlamentul de la Paris și a făcut 
apel la miniştri bine văzuţi de opinia publică. Cel mai important a 
fost Turgot. Discipol al fiziocraţilor, el a instaurat imediat libertatea 
comerțului cu grâne, a suprimat corvoada regală (înlocuită cu o 
taxă) şi corporaţiile, piedici pentru libertatea muncii (1776). Aceste 
măsuri au lezat însă multe interese. Planurile puse pe seama lui și 
economiile pe care le făcea îngrijorau şi mai mult. Adversarii săi, 
profitând de o perioadă de foamete din primăvara anului 1775, au 
organizat contra lui „războiul făinii“. Ludovic al XVI-lea a cedat şi 
şi-a sacrificat ministrul. 


1775. — „Războiul făinii“ (1774). — Ecaterina a II-a: ordonanța 
guvernării locale (J773).— Înfruntarea de la Lexington, începutul 
„revoluţiei americane“ (1776). — Watt îşi vinde prima maşină cu aburi 
(a). — Pierre Beaumarchais: Bărbierul din Sevilla. 

(a) Pregătită de la începutul secolului al XVIII-lea (7727), revo- 
luția industrială şi-a dezvoltat toate consecințele după 1750. Ea a 
fost provocată de mai multe cauze: progresele tehnice, deosebit de 
numeroase în industria textilă; folosirea unei noi surse de energie: 
aburul, obținut ieftin din huilă; întrepătrunderea ştiinţei cu industria: 
când Wilkinson (1754) a cumpărat de la Watt maşina lui, a făcut-o să 
sporească producţia din uzinele sale; în fine, împrejurările politice și 
sociale: acapararea pământurilor micilor proprietari, care au devenit 
o mână de lucru abundentă, în timp ce controlul mărilor confirma 
supremația comercială a Angliei. Dar reversul acestui progres a fost 
formarea unui proletariat sărac care încerca deja să-și îmbunătățească 
soarta prin înființarea primului sindicat al muncitorilor (1776). 


1775-1799. — Pontificatul lui Pius al VI-lea. 


1776. — Abolirea corvezii şi a corporațiilor în Franța. Înlăturarea 
lui Turgot. Jacques Necker (1774). — Formarea primului sindicat 
muncitoresc în Anglia (7775). — „Petiţia ramurii de măslin“. George 
Washington, comandant-șef al insurgenților americani. Declaraţia de 
Independenţă a Statelor Unite (a). — Adam Smith: Avuţia națiunilor 
(b). — Primul submarin (american), The Turtle („Broasca-ţestoasă“), 
construit de David Bushnell. 

(a) Noua Anglie aștepta de la metropolă o atitudine mai liberală, 
drept recunoștință a participării la cucerirea Canadei. În schimb, 
teritoriile din Ohio au fost alipite noii colonii. Au fost introduse taxe 
vamale şi s-a impus folosirea hârtiei timbrate (7765). Acceptarea 
impozitului însemna pentru americani violarea drepturilor cetățenilor 
britanici. Virginia a refuzat să se supună. Agitaţia s-a răspândit în 
toate coloniile, unde s-a organizat boicotarea mărfurilor englezești. 
Anul următor, metropola a cedat, dar a ţinut să-și afirme categoric 
dreptul (7766). Conflictul a reizbucnit când Compania Indiilor a primit 
monopolul importului de ceai. Coloniștii, deghizați în piei-roşii, au 
aruncat încărcătura în mare. Acest Tea Party de la Boston (1773) a 
provocat o reacţie violentă: portul a fost închis și 10 000 de soldaţi 
trimişi în Massachusetts. Indulgenţa instaurată de Québec Act (1774) 
a sporit enervarea. Primul Congres Continental s-a dovedit totuși încă 

divizat. Dar se formau deja depozite de armament. Trupele trimise să 
pună stăpânire pe unul dintre ele, la Lexington, au fost respinse cu 
focuri de puşcă (1775). S-a reunit un nou congres, care i-a adresat lui 
George al III-lea „petiția ramurii de măslin“, dar a numit şi un coman- 
dant-șef, Washington, și a încercat o lovitură în Canada. Coloniștii au 
fost declarați rebeli. Drept răspuns, Congresul a votat o Declaraţie de 
Independenţă, al cărei răsunet a fost imens în întreaga lume. 

(b) Spiritul filosofic a aplicat teoriei economice aceleași principii 
ca Şi politicii sau dreptului. Reglementarea mercantilă a fost condam- 
nată deoarece falsifica jocul liber al legilor naturale. Dar, în timp ce 
fiziocraţii francezi nu au descoperit altă sursă de îmbogăţire decât 
agricultura, economiștii englezi au stabilit că orice formă de muncă 
este productivă. Și unii, și ceilalți au contribuit la realizarea bazei 
liberalismului clasic care se manifesta, încă din timpul lor, printr-o 
coborâre a barierelor puse comerțului. Tentativele lui Turgot, Tratatul 
Eden (1786) şi multe altele au ilustrat această evoluție care s-a mani- 
festat printr-un avânt strălucit al producției și comerțului. Burghezia 
franceză și engleză au fost marii beneficiari. Dar creșterea prețurilor a 
anulat în parte efectele pentru clasele populare. 


1776-1779. — A treia călătorie a lui Cook și moartea sa (1783). 


1776-1788. — Edward Gibbon: Istoria declinului şi prăbuşirii 
Imperiului Roman. 


1777. — La Fayette în America. Englezii cuceresc Philadelphia. 
Capitularea de la Saratoga (/781). Votul Articolelor Confederaţiei 
(787). — Antoine Laurent Lavoisier face analiza aerului. 


1778. — Alianţa franco-americană (7787). — Crearea unei adunări 
provinciale în Berry (7787). Crearea Casei de Scont din Paris. — Moartea 
lui Voltaire. — Stabilirea libertăţii comerțului între Spania și imperiul 
ei (1767). — Jouffroy d'Abbans face să navigheze o ambarcaţiune cu 
aburi pe Doubs (7783). — În august, se inaugurează Scala din Milano. 


1779. — Tratatul de la Aran juez (1781). — Instituirea liberei iniți- 
ative în Rusia (1771). — Samuel Crompton inventează mule-jenny, 
maşina de filat bumbacul. 

1780. — Liga libertății mărilor (contra Angliei). Rochambeau 
în America (1781). — Moartea Mariei Tereza. — Houdon: Voltaire 
(1768). — Inaugurarea Teatrului Mare din Bordeaux. 


1781. — Bătălia de la Chesapeake. Yorktown capitulează (a). 
— Demisia lui Necker (b). — Abolirea iobăgiei, edictul de toleranță 
în Austria (1765). — William Herschel descoperă planeta Uranus 
(1783). — Immanuel Kant: Critica rațiunii pure. — Mozart: Răpirea 
din serai. 

(a) În fața unor trupe experimentate, Washington dispunea doar 
de miliții indisciplinate şi minate de discordiile dintre colonii. Nu 
putea să conteze nici măcar pe sprijinul populaţiei, în rândul căreia 
se numărau mulţi loialişti. În pofida ajutorului unor tineri europeni 
liberali precum La Fayette, el a pierdut Bostonul, Philadelphia și 
New York. Dar capitularea răsunătoare pe care a obținut-o la Saratoga 
l-a făcut pe Vergennes, mult timp ezitant, să acorde alianță Statelor 
Unite (7778). Franţa, care a tras după ea și Spania în 1779, a obţinut 
succese strălucite, chiar și pe mare, graţie lui Suffren și lui Grasse. Pe 
de altă parte, exigenţele englezilor au împins-o pe Ecaterina a II-a să 
formeze o ligă (/780) pentru apărarea libertăţii mărilor. Un corp de 
armată francez, comandat de Rochambeau, a putut astfel să debarce în 
America şi, în legătură cu Washington, să-l constrângă pe Cornwallis 
să capituleze la Yorktown. 

(b) Lui Turgot îi urmase bancherul Necker (7776) care, datorită 
încrederii pe care o inspira, a ușurat vistieria prin împrumuturi, dar 
a întreprins doar reforme timide, precum crearea câtorva adunări 
provinciale (7778). Popularitatea i-a adus mulți dușmani, care l-au 
criticat pentru felul cum gestiona bunul statului. Drept răspuns, el a 
publicat pentru prima dată bugetul de stat în al său Raport. Toţi au 
putut să vadă mai ales importanța indemnizaţiilor acordate curtenilor. 
Atacurile lor l-au făcut din nou pe Ludovic al XVI-lea să cedeze și 
Necker a fost nevoit să plece. 


1782. — Campania lui Suffren în India (a). — Înfrângerea flotei 
franceze de către cea engleză în bătălia de la Saintes. Pace sepa- 
rată anglo-americană (/783). — Căderea ministerului North (7770). 


- 112 - 


— Iosif al II-lea secularizează mănăstirile (7765). — Publicarea 
Confesiunilor lui Rousseau. 

(a) Prăbuşirea influenței franceze în India a permis Angliei să-și 
extindă dominaţia. Victoria lui Clive la Plassey (7758) i-a predat 
Bengalul. Victoriile navale ale lui Suffren din timpul războiului 
american ar fi putut-o amenința, cu atât mai mult cu cât nemulțumirea 
indigenilor, crunt exploataţi, era atât de mare încât se impusese reche- 
marea lui Clive şi Compania fusese supusă controlului Parlamentului 
(1773). Dar noul guvernator, Warren-Hastings, s-a dovedit mai rău 
decât predecesorul lui. Şi el a fost rechemat (7785) şi condamnat. 


1783. — Tratatul de la Versailles (a). — Charles A. Caionne, 
controlor general al Finanţelor (1787). — Al doilea Pitt, prim-ministru 
(770). — Lavoisier şi Cavendish efectuează analiza şi sinteza apei. 
Prima ascensiune în balon (b). — Prima reprezentaţie oficială a piesei 
lui Beaumarchais Nunta lui Figaro. 

(a) Intervenţia franceză nu a fost văzută cu ochi buni de toți 
americanii, care se temeau că se vor extinde în Canada. Pe de altă 
parte, englezii își luaseră la Saintes (7782) revanșa pentru Yorktown şi 
spaniolii revendicau Florida. În cele din urmă, după negocieri secrete, 
Statele Unite s-au înțeles separat cu Anglia. Nemaivăzând nici un 
motiv pentru continuarea războiului, Vergennes i-a pus capăt prin 
Tratatul de la Versailles, unde s-a arătat de o abilă moderație. 

(b) Corolar al mișcării filosofice, cercetarea științifică a continuat 
să progreseze în a doua jumătate a secolului al XVIII-lea și a dus 
la descoperiri importante în toate domeniile: Herschel a descoperit 
planeta Uranus (7781), Monge a inventat geometria analitică (7777), 
Euler, calculul integral (7768), în timp ce Lavoisier a pus bazele chimiei 
moderne. Oricât de dezinteresate ar fi fost ele, aceste studii, precum 
ascensiunea în balon a fraților Montgolfier şi Pilâtre de Roziers, consti- 
tuie date importante în evoluţia tehnicii. În acelaşi spirit, favorizat de 
progresele artei nautice, trebuie să privim marile călătorii de explo- 
rare în Pacific, care l-au dus pe Boungaiville din Tahiti în Java (1766), 
pe Cook în Noua Zeelandă până la banchiza australă (7768) şi pe La 
Pérouse de la Sahalin în Polinezia, unde avea să şi moară (7785). 

1784. — Ruşii anexează Crimeea. — Iosif al II-lea impune limba 
germană ca limbă oficială în toate statele sale. Răscoala țăranilor 
condusă de Horia, Cloșca şi Crișan (1765). — Înființarea Băncii din 
New York. 


1784-1791. — Johann G. Herder: Idei despre filozofia istoriei omenirii. 


1785. — Rechemarea lui Warren- Hastings (1782). — David: 
Jurământul Horaţilor. — Mozart: Nunta lui Figaro (1768). — Prima 
utilizare a mașinii cu abur a lui Watt adaptată de Edmond Cartwright la 
războiul de țesut (1775). Prima traversare a Mării Mânecii cu balonul. 
Claude Berthollet analizează compoziția amoniacului (/783). 


1785-1786. — Scandalul colierului reginei Maria Antoaneta (7787). 
1785-1788. — Expediția şi moartea lui La Pérouse (7783). 


1786. — Tratatul Eden (/776). — Moartea lui Frederic al II-lea. 
Frederic-Wilhelm al II-lea. — Iosif al II-lea creează seminare de stat 
(1765). — Prima ascensiune pe Mont Blanc. 


1787. — Adunarea notabililor. Demiterea lui Calonne. Lomenie de 
Brienne (a). — Călătoria Ecaterinei a II-a în Crimeea. — Convenţia de 
la Philadelphia. Votul de constituire al Statelor Unite. Carta Vestului 
(b). — Bernardin de Saint-Pierre: Paul şi Virginia. 

(a) Demisia lui Necker (7781) a sporit dificultățile vistieriei, mai 
ales de la numirea lui Calonne (/783). Ca să inspire încredere, nu a 
ezitat să cheltuiască. Sumele pe care le aduna se cheltuiau pe nevoile 
curții, a cărei impopularitate a crescut. Regina însăși era ţinta unei 
animozități generale și onorabilitatea ei a fost pusă la îndoială în 
urma scandalului colierului (7785). Poporul suferea din cauza creş- 
terii prețurilor, agravate de reacția nobiliară, care îngreuna drepturile 
feudale. Tratatul Eden (/786) aducea un prejudiciu şi afecta burghezia. 
In această stare de nemulțumire crescândă, când Calonne, la un pas 
de faliment, a prezentat un mare plan de reforme unei adunări a nota- 
bililor, prin care spera să ocolească opoziția Parlamentului, respin- 
gerea a fost unanimă. 

(b) La capătul conflictului, situația din Statele Unite era destul de 
rea. Țara fusese devastată, vistieria era goală. Articolele Confederației 

(777) împiedicau orice remediu. Congresul a fost unanim. Coloniile 
acționau ca state suverane, apelând la procedee neortodoxe. Soarta teri- 
toriilor din Vest, care le fuseseră cedate prin Tratatul de la Versailles, 
constituia un motiv de discordie. În această anarhie, cincinnati, foşti 
combatanți din toate statele, s-au plasat în fruntea unei mișcări de 
reformă constituțională. Astfel a avut loc Convenţia de la Philadelphia. 
Discuţiile au fost agitate, dar au dus la votarea unei constituții abile și 
suple. În același timp, Congresul, prin Carta Vestului, a reglat soarta 
teritoriilor disputate şi a decis să formeze acolo state noi, în funcție 
de popularea lor. Alegerea lui George Washington președinte (7789) a 
marcat inaugurarea noului regim. 


1788. — Edictul lui Lamoignon. Răzmeriţe în provincie. 
Convocarea Stărilor Generale. Necker îi ia locul lui Brienne. Dublarea 
reprezentării Stării a Treia în Stările Generale (a). — Apare publicația 
Times, — Louis Lagrange: Mecanica analitică. 

(a) Lui Calonne îi succedase Brienne. Acesta i-a trimis acasă 
pe notabili şi a prezentat și el un plan de reformă Parlamentului, 
care a refuzat să-l aprobe şi a cerut întrunirea Stărilor Generale. În 
faţa acestei opoziții, Lamoignon a reorganizat complet justiția şi a 
suprimat Parlamentul. În provincie au izbucnit revolte. Cu vistieria 
goală, Brienne a recunoscut falimentul. Regele a cedat şi a convocat 
Stările Generale, l-a rechemat pe Necker și l-a destituit pe Lamoignon. 
Parlamentul reinstalat și-a pierdut popularitatea când a cerut vechile 
forme pentru Stările Generale. Contra lui, opinia publică a obținut 
dublarea reprezentării Stării a Treia. În cursul unei ierni, tulburată 
prin răzmerițe din cauza foametei, o guvernare slabă a lăsat, fără să 
intervină, să aibă loc alegeri și să fie redactate caietele de doleanțe. 
Stările Generale s-au adunat la Versailles în ziua de 5 mai 1789, data 
inițială a Revoluţiei franceze. 


1789. — Reuniunea Stărilor Generale (1788). — Revolta Belgiei 
(765). — Washington, președinte al Statelor Unite (1787). 

